Avalude Ravukal, Sanusha, Remya Nambheeshan, IV Shashi, അവളുടെ രാവുകള്, സനൂഷ, രമ്യ നമ്പീശന്, പ്രിയാമണി - Malayalam Filmibeat\nഅവളുടെ രാവുകളില് സനൂഷയോ രമ്യയോ?\nഎണ്‍പതുകളില് മലയാളി യുവത്വത്തിന്റെ സിരകളില് അഗ്നിപടര്‍ത്തിയ അവളുടെ രാവുകളുടെ റീമേക്കില് മലയാളത്തിലെ യുവനടിമാരില് ശ്രദ്ധേയരായ താരങ്ങളെത്തുമെന്ന് റിപ്പോര്‍ട്ടുകള്. ഐവി ശശി തന്നെ റീമേക്ക് ചെയ്യുന്ന ചിത്രത്തില് സനൂഷ, രമ്യ നമ്പീശന് എന്നിവര് നായികമാരാവുമെന്നാണ് വിവിധ വെബ്‌സൈറ്റുകള് റിപ്പോര്‍ട്ട ചെയ്യുന്നത്.\nഅവളുടെ രാവുകളുടെ റീമേക്ക് ഐവി ശശി പ്രഖ്യാപിച്ചതു മുതല് നായികയെപ്പറ്റിയുള്ള അന്വേഷണങ്ങളും ആരംഭിച്ചിരുന്നു. എന്നാല് പ്രേക്ഷകര്‍ക്കുണ്ടായ ആകാംക്ഷ ശമിപ്പിയ്ക്കാന് ഇതുവരെ സിനിമയുടെ അണിയറക്കാര്‍ക്ക് സാധിച്ചില്ല.\nചിത്രത്തിലെ നായികകഥാപാത്രമായ രാജിയെ അവതരിപ്പിയ്ക്കാന് മലയാളത്തിലെയും അന്യഭാഷകളിലെയും പല താരങ്ങളെയും ആലോചിച്ചിരുന്നു. ഏറ്റവുമവസാനം തെന്നിന്ത്യന് ഗ്ലാമര്‍താരം പ്രിയാമണിയില് വരെ അന്വേഷണം ചെന്നെത്തി. ഈ സിനിമയ്ക്ക് വേണ്ടി എന്തു ത്യാഗമനുഷ്ഠിയ്ക്കാനും പ്രിയ തയ്യാറായിരുന്നു. എന്നാല് പ്രായമെന്ന കടമ്പ അവര്‍ക്ക് തിരിച്ചടിയായി.\nഅവളുടെ രാവുകളിലെ നായിക രാജി കൗമാരപ്രായം കഴിയാത്ത പെണ്‍കുട്ടിയാണ്. അങ്ങനെയൊരു താരത്തിന് അന്വേഷണമാണ് ഇപ്പോള് സനൂഷയിലേക്ക് രമ്യ നമ്പീശനിലേക്കുമാണ് നീണ്ടിരിയ്ക്കുന്നത്.\nതിരക്കഥ ആവശ്യപ്പെടുകയാണെങ്കില് അത്യാവശ്യം ഗ്ലാമര് പ്രദര്‍ശിപ്പിയ്ക്കാനും ഇഴുകിച്ചേര്‍ന്നഭിനയിക്കാനും ഒരുക്കമാണെന്ന് പറയുക മാത്രമല്ല, അത് ചെയ്ത് കാണിയ്ക്കുകയും ചെയ്ത താരമാണ് രമ്യ. ആദ്യ തമിഴ് ചിത്രമായ റെനിഗുണ്ടയിലൂടെ സനൂഷയും ഇത് തെളിയിച്ചിട്ടുണ്ട്. ഇവരിലാരെങ്കിലും നായികയാവുന്നെങ്കില് ഉറപ്പിയ്ക്കാം അവളുടെ രാവുകള് വീണ്ടും ചരിത്രമെഴുതുമെന്ന്.\nRead more about: avalude ravukal sanusha remya nambheeshan iv shashi അവളുടെ രാവുകള് സനൂഷ രമ്യ നമ്പീശന് പ്രിയാമണി\nindustry is abuzz with rumours that the I V Sasi directed film 'Avalude Ravukal' is to be remade in Malayalam. Its also being reported that the remake would star Sanusha in the lead role.


Lionel Messi Depressed: ഡോപ് ടെസ്റ്റ് റൂമില് വിഷാദം പിടിച്ച് മെസി, ആ കാഴ്ച വിവരിച്ച് ലിവര്‍പൂള് ഡിഫന്‍ഡര് - joel matip revealed he see depressed lionel messi after liverpool stunning win over barcelona in the champions league | Samayam Malayalam\njoel matip revealed he see depressed lionel messi after liverpool stunning win over barcelona in the champions league\nഡോപ് ടെസ്റ്റ് റൂമില് വിഷാദം പിടിച്ച് മെസി, ആ കാഴ്ച വിവരിച്ച് ലിവര്‍പൂള് ഡിഫന്‍ഡര്\nDeepu Divakaran | Samayam Malayalam | Updated: 26 Mar 2020, 03:21:00 PM\nഇതിഹാസ താരം ലയണല് മെസിയെ ഗ്രൗണ്ടില് വെച്ച് കണ്ടിട്ടുണ്ട്. പന്തുമായി ഓടി നടക്കുന്ന മെസി വേറൊരു കാഴ്ചയാണ്. ഡോപ് ടെസ്റ്റ് മുറിയില് ഒരുമിച്ചിരുന്നപ്പോള് കണ്ടത് മറ്റൊരു മെസിയെയെന്ന് ജോയല് മാറ്റിപ്\nചാമ്പ്യന്‍സ് ലീഗില് ലിവര്‍പൂളിനോടേറ്റ പരാജയം മെസിയെ വിഷാദത്തിലാക്കി\nഎല്ലാവരും ആഘോഷിക്കുമ്പോള് മെസിക്കൊപ്പം ഇരുന്ന് മാറ്റിപ്\nലിവര്‍പൂള് മെസിയുടെ ബാഴ്‌സയെ തോല്‍പ്പിച്ചത് കരിയറിലെ വലിയ അനുഭവം\nആദ്യമായിട്ടാണ് മെസിക്കൊപ്പം ഒരു മുറിയില് ഇരിക്കുന്നത്. കളിക്കുമ്പോള് കാണുന്നത് പോലെയല്ലല്ലോ, അടുത്തടുത്ത് ഒരു മേശക്കിരുവശത്തുമായി ഇരിക്കുന്നത്. മെസിയാകെ വിഷാദത്തിലകപ്പെട്ടത് പോലെ തോന്നി. ലിവര്‍പൂളിന്റെ കാമറൂണ് ഡിഫന്‍ഡര് ജോയല് മാറ്റിപ്പാണ് മെസിയെ അടുത്തു കണ്ട അനുഭവം പങ്കുവെച്ചത്. യുവേഫ ചാമ്പ്യന്‍സ് ലീഗില് ലിവര്‍പൂള് ബഴ്‌സലോണക്കെതിരെ നാല് ഗോളുകള് തിരിച്ചടിച്ച് ജയം നേടിയ ദിവസമായിരുന്നു ഈ കൂടിക്കാഴ്ച.\nAlso Read: ഒളിമ്പിക്‌സ് മാറ്റിയത് ഈ ആറ് മഹാ താരങ്ങളെ ബാധിക്കും, പ്രായത്തോട് മല്ലിടാന് ഇവര്‍ക്ക് സാധിക്കുമോ?\nമത്സരശേഷം ഡോപ് ടെസ്റ്റ് സാംപിള് നല്‍കാന് പോയപ്പോഴാണ് മെസിയെ മുറിയില് വിഷാദ ഭാവത്തില് കണ്ടതെന്ന് മാറ്റിപ്. ആ തോല്‍വി അര്‍ജന്റൈന് താരത്തെ അത്രമേല് ആഴത്തില് മുറിവേല്‍പ്പിച്ചിരുന്നുവെന്ന് വ്യക്തം. ആദ്യ പാദം ബാഴ്‌സലോണ 3-0ന് സ്വന്തം തട്ടകത്തില് ജയിച്ചിരുന്നു. ഇതോടെ, കാറ്റലന് ടീം ജയം ഉറപ്പിക്കുകയും ചെയ്തു. എന്നാല്, ലിവര്‍പൂള് സ്വന്തം തട്ടകത്തില് നടത്തിയ തിരിച്ചുവരവ് ഫുട്‌ബോളില് വിസ്മയകാഴ്ചയായി. ആന്‍ഫീല്‍ഡില് 4-0ന് ജയിച്ച ലിവര്‍പൂള് മെസിയെയും സംഘത്തെയും അക്ഷരാര്‍ഥത്തില് നിഷ്പ്രഭമാക്കി. ആ തോല്‍വി മെസി പ്രതീക്ഷിച്ചിട്ടില്ലായിരുന്നു. അതാണ് ഡോപ് ടെസ്റ്റ് മുറിയില് മെസി വിഷാദമുഖനായത്.\nAlso Read: കൊവിഡിനെതിരായ പോരാട്ടത്തില് കൈകോര്‍ത്ത് പി വി സിന്ധു; ലക്ഷങ്ങളുടെ സംഭാവന!\nബാഴ്‌സലോണയെ തോല്‍പ്പിച്ച ദിവസം തന്റെ കരിയറിലെ ഏറ്റവും തിളക്കമുള്ള ദിവസമാണെന്ന് മാറ്റിപ് പറയുന്നു. ഷാല്‍ക്കെ ക്ലബ്ബിന് വേണ്ടി അരങ്ങേറിയ ദിവസം പോലെ പ്രധാനമായിരുന്നു ചാമ്പ്യന്‍സ് ലീഗില് ബാഴ്‌സലോണയെ തോല്‍പ്പിച്ച ദിവസം. അന്ന് കളിക്കാര് തോളോട് തോള് ചേര്‍ന്ന് ലിവര്‍പൂള് ആരാധകര്‍ക്കൊപ്പം നൃത്തം വെച്ചു. കോച്ച് യുര്‍ഗന് ക്ലോപ് തമാശകള് പറഞ്ഞു കൊണ്ടേയിരുന്നു. പക്ഷേ, അതാര്‍ക്കും മനസിലായില്ലെന്ന് മാത്രം. പലപ്പോഴും തമാശ ട്രാന്‍സ്ലേറ്റ് ചെയ്യേണ്ട അവസ്ഥയായിരുന്നു. ഇതും ഡ്രസിംഗ് റൂമില് ചിരി പൊട്ടിച്ചുവെന്ന് മാറ്റിപ് പറയുന്നു. ആ വര്‍ഷം ലിവര്‍പൂള് യുവേഫ ചാമ്പ്യന്‍സ് ലീഗ് ജേതാക്കളായി. ഫൈനലില് ടോട്ടനം ഹോസ്പറിനെയാണ് തോല്‍പ്പിച്ചത്.\nAlso Read: ആഫ്രിക്കന് ഫുട്‌ബോളില് ആദ്യ കൊവിഡ്19 മരണം, വിടപറഞ്ഞത് സൊമാലിയയുടെ ഇതിഹാസതാരം\nആഫ്രിക്കന് ഫുട്‌ബോളില് ആദ്യ കൊവിഡ്19 മരണം, വിടപറഞ്ഞത് സൊമാലിയയുടെ ഇതിഹാസതാരംആര്‍ട്ടിക്കിള് ഷോ\nലിവര്‍പൂള് മെസി ജോയല് മാറ്റിപ് UEFA Champions League liverpool vs barcelona liverpool Lionel Messi Depressed Lionel Messi Joel Matip\nWeb Title : joel matip revealed he see depressed lionel messi after liverpool stunning win over barcelona in the champions league


ചൂടപ്പം: Suryagayatri സൂര്യഗായത്രി - പാവം ബ്ലോഗുകള്\nSuryagayatri സൂര്യഗായത്രി - പാവം ബ്ലോഗുകള്\nURL:http://suryagayatri.blogspot.com/2006/05/blog-post_10.html Published: 5/10/2006 10:37 AM\nമനുഷ്യമനസ്സിലേക്ക് ചിന്തയ്ക്ക് സ്ഥാനം കൊടുത്തുകൊണ്ടും അറിവുകള് വര്‍ദ്ധിപ്പിച്ചുകൊണ്ടും എത്തിച്ചേരുന്നത് മാദ്ധ്യമങ്ങള് ആണ്. അതില് പത്രങ്ങളും ടി.വി ചാനലുകളും ഒരു പരിധിവരെ ബ്ലോഗുകളും വിജയം കൈവരിച്ചുകൊണ്ട് നില്‍ക്കുന്നു. പത്രങ്ങള് ചാനലുകളേക്കാള് പഴക്കം ചെന്ന വാര്‍ത്തകള് ആണ് കൊണ്ടുവരുന്നതെങ്കിലും പത്രങ്ങളെ ഒഴിച്ചു നിര്‍ത്താന് പറ്റില്ല. ചാനലുകള് അപ്പപ്പോള് നടക്കുന്ന സംഭവങ്ങള് കാണിച്ച് അതിശയിപ്പിക്കുകയും അമ്പരപ്പിക്കുകയും ചെയ്യുന്നു. ചില വാര്‍ത്തകള്, കണ്ടിരിക്കുന്നവരെ രോഷാകുലരും ആക്കിത്തീര്‍ക്കുന്നു. വാര്‍ത്തകളെ സത്യം സത്യമായിട്ട് കാണിക്കുന്നതിലും ചാനലുകാര് കുറേയൊക്കെ വിജയിക്കാറുണ്ട്.\nബ്ലോഗുകളിലും വാര്‍ത്തകളും വര്‍ത്തമാനങ്ങളും ഒക്കെയാവാം. പക്ഷെ സമകാലീന സംഭവങ്ങള് തുറന്നുകാട്ടുന്നതില് പത്രങ്ങളും ചാനലുകളും നേടുന്ന വിജയം ബ്ലോഗിനു നേടാന് കഴിയില്ല എന്നത് ബ്ലോഗുകളുടെ ഒരു പോരായ്മയാണ്. പത്രങ്ങള്‍ക്കും ചാനലുകള്‍ക്കും അധികാരമുണ്ട്, പിന്‍ബലമുണ്ട്. ബ്ലോഗുകള്‍ക്ക് അതുണ്ടോ? നല്ലതായാലും ചീത്ത ആയാലും വാസ്തവം ആയാലും സമൂഹത്തിലെ കാഴ്ചകള് അതേ പടി പകര്‍ത്തിയാലും ബ്ലോഗില് വിമര്‍ശനം അപ്പപ്പോള് ഉറപ്പ്. പത്രത്തില് വരുന്ന സെന്‍സേഷനല് വാര്‍ത്തകള്‍ക്കായി ദിവസവും രാവിലെ പൂമുഖവാതിലും തുറന്നുവെച്ച് ആകാംക്ഷയില് ഇരിക്കുന്ന വായനക്കാര്‍ക്ക് വേണ്ടി പത്രക്കാര്‍ക്ക് എന്തു വേണമെങ്കിലും അടിച്ചിറക്കി അയയ്ക്കാം, വായിപ്പിക്കാം. വാസ്തവമല്ലെങ്കില്‍ക്കൂടെ എത്രയാള് പ്രതികരിക്കും? ചാനലുകാര്‍ക്കും ഏകദേശം ഇതൊക്കെ തന്നെ നടത്താം. പക്ഷെ ബ്ലോഗില് അങ്ങനെയൊന്നു പറ്റില്ല. ബ്ലോഗ് വായനക്കാര് തന്നെ രണ്ട് പക്ഷം ആവും. എഴുതിയ ആള് മൂന്നാം പക്ഷവും.\nപത്രങ്ങള് സമൂഹത്തിനു വേണ്ടി നല്ല കാര്യം വല്ലതും ചെയ്യുന്നുണ്ടോന്ന് ചോദിച്ചാല് ആര്‍ക്കും പെട്ടെന്നൊരുത്തരവും ഉണ്ടാകില്ല. വാര്‍ത്തകള് ഇപ്പോള് ടി.വി. യില് കാണാമല്ലോ. ലൈവ് ആയിട്ട് പോലും. ജനങ്ങള്‍ക്ക് വേണ്ടി പത്രങ്ങളും ചാനലുകളും പ്രത്യേകിച്ച് എന്താണു ചെയ്യുന്നത്? അവരുടെ ലാഭേച്ഛയില് കാര്യങ്ങള് നീക്കുന്നു അത്ര മാത്രം. കുറെ പരസ്യങ്ങളും കാണിച്ച് ലാഭമുണ്ടാക്കുന്നു, അതിനിടയില് കുറച്ച് വാര്‍ത്തകളും ജനങ്ങള്‍ക്ക് കിട്ടുന്നു. പിന്നെ, വല്ല അപകടവും വരുമ്പോള് ഫണ്ടുപിരിവും നടത്തി ഞങ്ങളിത്ര ഉണ്ടാക്കി നിങ്ങളെത്ര ഉണ്ടാക്കി എന്ന മട്ടില് ലേലം വിളി നടത്തുന്നു. പിന്നെ അവാര്‍ഡ് വാങ്ങി പത്രത്തിന്റെ മൂല്യം കൂട്ടാന് കൊണ്ടുപിടിച്ച് ഫീച്ചറുകള്‍ക്കുള്ള വക കണ്ടെത്തുന്നു. സമൂഹത്തിനു നേരെ തുറന്നുപിടിച്ച കണ്ണും കണ്ണാടിയും എന്നൊക്കെയുള്ള സങ്കല്‍പം തന്നെ മാറി. പത്രക്കാരും ചാനലുകാരും തമ്മിലുള്ള മത്സരത്തില് വായനക്കാരും കാണികളും അറിയാതെ പങ്കെടുക്കുന്നു അത്ര മാത്രം.\nബ്ലോഗുകളില് ഓരോരുത്തരുടേയും സ്വന്തമായ സ്വതന്ത്രമായ ചിന്താഗതികള് പങ്കുവെക്കാം എന്നൊക്കെപ്പറയും.പക്ഷെ ആ സ്വാതന്ത്ര്യത്തിനു പരിധിയുണ്ട്. പ്രൈവറ്റ് ഹോസ്പിറ്റലുകാരുടെ പണം പിടുങ്ങലിനെപ്പറ്റിയോ, "മേടിക്കല്" ഡോക്ടര്‍മാരുള്ള മെഡിക്കല്‍കോളേജുകളുടെ ശോചനീയാവസ്ഥയെക്കുറിച്ചോ, സ്ഥാപനങ്ങളുടെ ആദ്യം കൂലി പിന്നെ വേല എന്ന നയത്തെപ്പറ്റിയോ, റെയില്‍വേക്കാരുടെ കാത്തിരുന്ന് കാത്തിരുന്ന് നിങ്ങള് "ലേറ്റ്" ആയി മാറൂ എന്ന ചിന്താഗതിയെപ്പറ്റിയോ ഒക്കെ കണ്ടും കേട്ടും അനുഭവിച്ചും അറിഞ്ഞ തികച്ചും വാസ്തവികമായ, ജനങ്ങള്‍ക്ക് അറിയാന് അത്യാവശ്യമായ കാര്യങ്ങള് അക്കമിട്ട് നിരത്തി എഴുതാന് ഒരു ബ്ലോഗര്‍ക്ക് സ്വാതന്ത്ര്യമുണ്ടോ? ഇല്ല. അവിടെയാണ് പത്രങ്ങളും ബ്ലോഗുകളും തമ്മിലുള്ള പ്രധാന വ്യത്യാസം. പത്രങ്ങള്‍ക്ക് എന്തും എഴുതിപ്പിടിപ്പിക്കാം. അടുത്ത ദിവസം അതേ കോളത്തില്, തിരുത്ത്, ഖേദിക്കുന്നു, പത്രാധിപര് എന്നും പറഞ്ഞ് കൈകഴുകാം. സത്യസന്ധമായ വിവരങ്ങള് പോലും എഴുതാന് ഒരു ബ്ലോഗര്‍ക്ക് പക്ഷെ സ്വാതന്ത്ര്യമില്ല, അവകാശമില്ല. പത്രം ഒരു പ്രസ്ഥാനം ആണ്. ബ്ലോഗ് വെറും ഒരു മഴത്തുള്ളിയും. അതും ചേമ്പിലയില് വീണത്. ചേമ്പിലയ്ക്കനുസരിച്ച് അതിന്റെയും ഗതി മാറും.\nബ്ലോഗില് വാസ്തവം എഴുതിയാല് തന്നെ എത്ര ജനങ്ങള് അത് വായിക്കും, എന്നൊക്കെയുള്ള വിചാരം കൊണ്ട് നമുക്ക് തൃപ്തിപ്പെടാം. പണ്ട് ചാനലുകള് വന്നപ്പോഴും പലരും ചോദിച്ചത് ഇത് തന്നെയാണ്. ഇപ്പോള് ജനങ്ങള് ചാനലുകള് മാറി മാറി നോക്കി തൃപ്തികരമായത് കണ്ടറിയുന്നു. അതുപോലെ ബ്ലോഗുകളും എല്ലാ വീട്ടിലേക്കും കടന്നു ചെല്ലുന്ന ഒരു ദിവസം ഉണ്ടാവില്ലെന്ന് പറയാന് പറ്റുമോ? ലാഭേച്ഛ നോക്കിയുള്ളത് അല്ലാത്തതുകാരണം ആത്മാര്‍ഥത കൂടുതല് പ്രതീക്ഷിക്കാനും സാധിക്കും എന്ന് തോന്നുന്നു.\nനിങ്ങള് എനിക്കു ധൈര്യം തരൂ, സത്യസന്ധമായ വാര്‍ത്തകള് പകരം തരാം എന്നത് ഒരു പരസ്യവാചകം പോലെ ഇരുന്നോട്ടെ. രണ്ടും ഒരുമിച്ചു നടന്നാലേ ഗുണമുള്ളൂ. നിങ്ങള്‍ക്ക് ആവില്ല, എനിക്കും.\nഅതുകൊണ്ട് പുലര്‍ച്ചെ പത്രങ്ങള്‍ക്കായി കാത്തിരിക്കാം.\nഅതുകഴിഞ്ഞ് ടി. വി. ചാനലുകള് മാറി മാറി കാണാം.\nസീരിയല് കണ്ട് കരഞ്ഞുപിഴിയാം.\nലൈവ് പ്രോഗ്രാമുകളിലേക്ക് ഫോണ് ചെയ്യാം.\nക്രിക്കറ്റ് കാണാം, കിടന്നുറങ്ങാം.\nനാടോടുമ്പോള് നാണം കെട്ടോടാം.\nസു എഴുതിവിടുന്ന ഫ്ലോപ്പുകളും വായിച്ചിരിക്കാം.\nഅനോണി വന്ന് സു വിനെ പറയുന്ന വഴക്കു കേട്ട് ആര്‍മാദിച്ചിരിക്കാം.\nവാര്‍ത്തകള് അറിഞ്ഞിട്ട് ലോകം നന്നാവുന്നുണ്ടോന്ന് സമയം കിട്ടുമ്പോള് സ്വയം ചോദിച്ച് ആശ്വസിക്കാം.\n(ഈ പോസ്റ്റ് സുവിനെ വഴക്കു പറയുന്ന എല്ലാ അനോണികള്‍ക്കും വേണ്ടി ചുമ്മാ ഡെഡിക്കേറ്റ് ( ചാനല് ഭാഷ ) ചെയ്യുന്നു.)\n"हे अजनबी तू भी कभि\nआवास दे कही से"


Norka ropots-kuwait-home maid-wanted | നഴ്‌സുമാർക്ക് പിന്നാലെ കുവൈറ്റിലേക്ക് ഗാർഹിക തൊഴിലാളികളെ നിയമിക്കാൻ ഒരുങ്ങി നോർക്കാ റൂട്ട്‌സ്; അവസരം ഒരുങ്ങുന്നത് 30 നും 45 നുമിടയിൽ പ്രായമുള്ള വനിതകൾക്ക് - MarunadanMalayali.com\nനഴ്‌സുമാർക്ക് പിന്നാലെ കുവൈറ്റിലേക്ക് ഗാർഹിക തൊഴിലാളികളെ നിയമിക്കാൻ ഒരുങ്ങി നോർക്കാ റൂട്ട്‌സ്; അവസരം ഒരുങ്ങുന്നത് 30 നും 45 നുമിടയിൽ പ്രായമുള്ള വനിതകൾക്ക്\nJuly 13, 2018 | 08:48 AM IST | Permalink\nതിരുവനന്തപുരം: നോർക്ക റൂട്ട്‌സ് മുഖേന കുവൈത്തിലേക്ക് സൗജന്യമായി ഗാർഹിക തൊഴിലാളികളെ തിരഞ്ഞെടുക്കുന്നു. ശമ്പളം 110 കുവൈറ്റ് ദിനാർ. താമസം, ഭക്ഷണം, വിമാന ടിക്കറ്റ് എന്നിവ സൗജന്യം. 30 നും 45 നുമിടയിൽ പ്രായമുള്ള വനിതകൾക്കാണ് അവസരം.\nതാൽപര്യമുള്ളവർ പാസ്‌പോർട്ട്, ഫുൾസൈസ് ഫോട്ടോ എന്നിവയുമായി 16ന് രാവിലെ 10 മണിക്ക് നോർക്ക റൂട്ട്‌സിന്റെ തിരുവനന്തപുരം തൈക്കാട് ഗവ. ഗെസ്റ്റ് ഹൗസിനു സമീപമുള്ള ഹെഡ് ഓഫീസിൽ നേരിട്ടെത്തണം. വിശദവിവരങ്ങൾക്ക്: www.norkaroots.net, ഫോൺ: 1800 425 3939, 0471 2333339\nഉമ്മൻ ചാണ്ടി ഭരിച്ചാലും പിണറായി ഭരിച്ചാലും യൂസഫലി റോൾസ് റോയിസ് സ്‌റ്റേറ്റ് കാറിൽ കേരളത്തിലെ നിരത്തിലൂടെ ചീറിപ്പായും; നോർക്ക റൂട്ട്‌സ് പുനഃസംഘടിപ്പിച്ചപ്പോഴും ലുലു ഉടമയ്ക്ക് ക്യാബിനറ്റ് പദവിയിൽ വൈസ് ചെയർമാൻ സ്ഥാനം\nപ്രവാസികളോട് വഞ്ചന; നോർക്കയുടെ സ്വയം തൊഴിൽ വായ്പയിൽ അമിത പലിശ; സർക്കാർ സബ്‌സിഡി നയവും അട്ടിമറിക്കുന്നു; ഇരട്ടി ലാഭം കൊയ്ത് ബാങ്കുകൾ


എം.കെ സ്റ്റാലിന് ഡി.എം.കെയുടെ പുതിയ അധ്യക്ഷന് – Jaihind TV\nഎം.കെ സ്റ്റാലിന് ഡി.എം.കെയുടെ പുതിയ അധ്യക്ഷന്\nഎം.കെ സ്റ്റാലിനെ ഡി.എം.കെയുടെ പുതിയ അധ്യക്ഷനായി തെരഞ്ഞെടുത്തു. നിലവില് പാര്‍ട്ടിയുടെ വര്‍ക്കിംഗ് പ്രസിഡന്‍റാണ് സ്റ്റാലിന്. ജനറല് കൗണ്‍സില് യോഗമാണ് സ്റ്റാലിനെ പാര്‍ട്ടിയുടെ പുതിയ അധ്യക്ഷനായി തരഞ്ഞെടുത്തത്. പാര്‍ട്ടി ആസ്ഥാനമായ അണ്ണാ അറിവാലയത്തിലായിരുന്നു യോഗം ചേര്‍ന്നത്. ഡി.എം.കെയുടെ മുതിര്‍ന്ന നേതാവും പ്രിന്‍സിപ്പല് സെക്രട്ടറിയുമായ എസ് ദുരൈ മുരുഗനെ ട്രഷററായും തെരഞ്ഞെടുത്തു.\nഎം.കെ സ്റ്റാലിന് വൈകിട്ട് ഡി.എം.കെ അധ്യക്ഷനായി ചുമതലയേല്‍ക്കും. എതിരില്ലാതെയാണ് സ്റ്റാലിന് അധ്യക്ഷസ്ഥാനത്തേക്ക് എത്തുന്നത്.കരുണാനിധിയുടെ ഇളയ മകനാണ് സ്റ്റാലിന്. ചെറുപ്പത്തിലേ പാര്‍ട്ടിയില് സജീവമായിരുന്നു എം.കെ സ്റ്റാലിന്. 2009ല് ഉപമുഖ്യമന്ത്രിയായിട്ടുള്ള സ്റ്റാലിന്, ഡി.എം.കെ ട്രഷറര്, യുവജനവിഭാഗം സെക്രട്ടറി ഉള്‍പ്പെടെയുള്ള നിരവധി പദവികള് വഹിച്ചിട്ടുണ്ട്.\nപാര്‍ട്ടി നടപടി നേരിടുന്ന കരുണാനിധിയുടെ മൂത്ത മകന് എം.കെ അഴഗിരിയുമായുള്ള അസ്വാരസ്യങ്ങള് തലവേദനയാകുന്നതിനിടെയാണ് സ്റ്റാലിന് അധ്യക്ഷപദം ഏറ്റെടുക്കല്. ഡി.എം.കെ ദക്ഷിണമേഖല ഓര്‍ഗനൈസിങ് സെക്രട്ടറിയായിരുന്ന അഴഗിരിയെ നാലുവര്‍ഷം മുമ്പാണ് പാര്‍ട്ടി പ്രാഥമികാംഗത്വത്തില് നിന്ന് കരുണാനിധി പുറത്താക്കിയത്. ഏതായാലും സ്റ്റാലിന് പാര്‍ട്ടിയുടെ നേതൃസ്ഥാനത്തേക്കെത്തുന്നതോടെ പാര്‍ട്ടിക്കും പ്രവര്‍ത്തകര്‍ക്ക് കൂടുതല് ഉണര്‍വേകുമെന്നാണ് വിലയിരുത്തല്.\nതമിഴ്‌നാടിനെ നാഗ്പൂരില്‍നിന്ന് നിയന്ത്രിക്കാന് അനുവദിക്കില്ല: കോണ്‍ഗ്രസിന്റെ സഖ്യം...


അലസലിനു ശേഷം ഉടന് ഗര്‍ഭധാരണം നല്ലത് - FUTURE KERALA - Daily on Business Economy and Society\nഗര്‍ഭം അലസിപ്പോകുകയോ പ്രസവത്തില് കുട്ടി മരിച്ചു പോകുകയോ ചെയ്യുന്ന പക്ഷം അടുത്ത കുട്ടിക്കുള്ള ശ്രമത്തിന് അധികം കാത്തിരിപ്പു വേണ്ടെന്ന് പഠനം. ഇത്തരം സംഭവങ്ങള്‍ക്കു ശേഷം അടുത്ത ഗര്‍ഭധാരണത്തിന് ഒരു വര്‍ഷമെങ്കിലും കാത്തിരിക്കണമെന്ന് പൊതുവേ നിര്‍ദേശിക്കാറുണ്ടെങ്കിലും ഇതു ശരിവെക്കുന്ന തെളിവുകള് ഇതേവരെ ലഭിച്ചിട്ടില്ല. ലോകമെമ്പാടുമുള്ള 14,000 പേരില് ഒരു വര്‍ഷത്തില് താഴെയുള്ള ഇടവേളയിലുള്ള ഗര്‍ഭധാരണം, ആരോഗ്യപ്രശ്‌നങ്ങള്‍ക്ക് സാധ്യത കൂട്ടുന്നില്ലെന്നാണ് റിപ്പോര്‍ട്ട്.\nഈ കണ്ടെത്തലുകള് നിര്‍ണായകവും ആശ്വാസകരവുമാണ്. ബ്രിട്ടണില് 225 പ്രസവങ്ങളില് ഒരെണ്ണം അലസിപ്പോകുന്നുണ്ട്. അതായത് ഗര്‍ഭധാരണത്തിനു ശേഷം ആറുമാസത്തിനുള്ളില് കുഞ്ഞ് മരിക്കുന്നുവെന്നാണ് കണക്കാക്കപ്പെടുന്നത്. ഗര്‍ഭമലസല് 2000ത്തിനു ശേഷം ബ്രിട്ടണില് കുറഞ്ഞിട്ടുണ്ട്, 2015 ആയപ്പോഴേക്കും ഈ നിരക്കില് വലിയ വര്‍ധനയുമുണ്ടായി. എന്നാല് ഇതര യൂറോപ്യന് രാജ്യങ്ങളുമായി താരതമ്യം ചെയ്യുമ്പോള് ഈ നിരക്ക് അത്രക്ക് ആശാവഹമല്ല.\nപല രാജ്യങ്ങളിലും ഗര്‍ഭമലസലിനു ശേഷം ഗര്‍ഭം ധരിക്കുന്നതു സംബന്ധിച്ച് കൃത്യമായ മാര്‍ഗ്ഗനിര്‍ദ്ദേശങ്ങള് പുറപ്പെടുവിച്ചിട്ടില്ലന്നതാണ് വാസ്തവം. ഗര്‍ഭമലസിയെന്ന സത്യം മനസിലാക്കി കഴിഞ്ഞാല് അത് ഉള്‍ക്കൊണ്ട ശേഷം മാനസികസാന്നിധ്യം എപ്പോള് നേടുന്നുവോ അപ്പോള് മുതല് ഗര്‍ഭധാരണത്തിനുള്ള തയാറെടുപ്പു നടത്താവുന്നതേയുള്ളൂ. മറ്റൊരു കുഞ്ഞിനുവേണ്ടി ശ്രമിക്കുന്നതില് ഒരു വര്‍ഷത്തില് കൂടുതല് കാത്തിരിക്കാന് ശാരീരികമായ കാരണങ്ങളൊന്നുമില്ല. പലപ്പോഴും സമ്മര്‍ദ്ദമാണ് ദമ്പതികളെ ഇതില് നിന്നു തടയുന്നത്.\nഓസ്‌ട്രേലിയ, ഫിന്‍ലന്‍ഡ്, നോര്‍വെ എന്നിവിടങ്ങളിലെ 37 വയസ്സിനു മുകളിലുള്ള ഗര്‍ഭം അലസിയ 14,452 സ്ത്രീകളില് നടത്തിയ പരിശോധനയില് അടുത്ത ഗര്‍ഭത്തില് രണ്ടു ശതമാനം മാത്രമാണ് അലസിയതെന്നു കണ്ടെത്തി. 18% പേരില് മാസം തികയാതെയുള്ള പ്രസവങ്ങളും ഒമ്പതു ശതമാനം സാധാരണ പ്രവസങ്ങളുമായിരുന്നുവെന്നു കണ്ടെത്തി. അലസലിനു ശേഷം ഒരു വര്‍ഷത്തിനിടെ ഗര്‍ഭം ധരിച്ചവര്‍ക്കിടയില് ഒരു വര്‍ഷമോ അധികമോ കാത്തിരുന്നവരേക്കാള് അധികം ഗര്‍ഭമലസലോ മാസം തികയാതെയുള്ള പ്രസവങ്ങളോ കണ്ടെത്തിയതുമില്ല.\nTags:\tAbortion, Pregnancy


നെയ്മറിന്റെ ട്രാൻസ്ഫർ; അന്തിമ ചർച്ചയിൽ പി.എസ്.ജിയും ബാഴ്‌സയും\n100 ദശലക്ഷം യൂറോയ്ക്കു പുറമെ മിഡ്ഫീൽഡർ ഫിലിപ് കുട്ടിന്യോ, ഉസ്മാൻ ഡെംബലെ എന്നിവരെ കൂടി നൽകാം എന്ന ഓഫറാണ് ബാഴ്‌സ ഏറ്റവും അവസാനമായി മുന്നോട്ടുവെക്കുക\n14 Aug, 2019 at 05:17 AM\nപാരിസ്: യൂറോപ്യൻ ട്രാൻസ്ഫർ ജാലകം അടയാൻ ദിവസങ്ങൾ മാത്രം ശേഷിക്കെ നെയ്മറിന്റെ ട്രാൻസ്ഫർ സംബന്ധിച്ച് പി.എസ്.ജിയും ബാഴ്‌സലോണയും പുതിയ ചർച്ചയിൽ. സ്പാനിഷ് ക്ലബ്ബിന്റെ പ്രതിനിധികൾ പാരിസിലെത്തി ഫ്രഞ്ച് ചാമ്പ്യന്മാരുമായി സംഭാഷണം ആരംഭിച്ചു എന്ന് വിവിധ ഫ്രഞ്ച് മാധ്യമങ്ങൾ റിപ്പോർട്ട് ചെയ്തു. 100 ദശലക്ഷം യൂറോയും രണ്ട് പ്രധാന കളിക്കാരെയും വിട്ടുനൽകാമെന്ന വാഗ്ദാനം ബാഴ്‌സ ഫ്രഞ്ച് ക്ലബ്ബിനു മുന്നിൽ അവതരിപ്പിച്ചിട്ടുണ്ടെന്നാണ് റിപ്പോർട്ടുകൾ. എന്നാൽ, 180 ദശലക്ഷം യൂറോ (1382 കോടി) എന്ന തുക നൽകിയാലേ കൈമാറൂ എന്ന നിലപാടിൽ നിന്ന് പി.എസ്.ജി പിന്നോട്ടു പോകുമോ എന്നതിനെ ആശ്രയിച്ചിരിക്കും ബ്രസീൽ താരത്തിന്റെ ഭാവി.\nരണ്ടു സീസൺ മുമ്പ് ബാഴ്‌സ വിട്ട് പി.എസ്.ജിയിലേക്ക് കൂടുമാറിയ നെയ്മർ കഴിഞ്ഞ സീസൺ അവസാനത്തിലാണ് ക്ലബ്ബ് വിടാനുള്ള ആഗ്രഹം വ്യക്തമാക്കിയത്. 300 ദശലക്ഷം യൂറോ വിലയിട്ട പി.എസ്.ജി, യോജിച്ച ഓഫറുകൾ വന്നാൽ സൂപ്പർ താരത്തെ കൈമാറാം എന്നു വ്യക്തമാക്കി. പിന്നീട് പി.എസ്.ജി ഈ തുക 180 ദശലക്ഷം യൂറോ ആയി കുറച്ചെങ്കിലും ഇതുവരെ ഒരു ക്ലബ്ബും നെയ്മറിനു വേണ്ടി സജീവമായി രംഗത്തിറങ്ങിയിരുന്നില്ല. നെയ്മറിനെ തിരികെ വാങ്ങാൻ താൽപര്യം കാണിച്ച് ബാഴ്‌സ മുന്നോട്ടുവെച്ച രണ്ട് ഓഫറും പി.എസ്.ജി തള്ളുകയായിരുന്നു. കളിക്കാരെ പരസ്പരം കൈമാറിയുള്ള ഇടപാടിൽ താൽപര്യമില്ലെന്നും പണം മുഴുവനായി കിട്ടുകയാണ് വേണ്ടതെന്നുമാണ് പി.എസ്.ജി മാനേജ്‌മെന്റ് നിലപാട്.\n100 ദശലക്ഷം യൂറോയ്ക്കു പുറമെ മിഡ്ഫീൽഡർ ഫിലിപ് കുട്ടിന്യോ, ഉസ്മാൻ ഡെംബലെ എന്നിവരെ കൂടി നൽകാം എന്ന ഓഫറാണ് ബാഴ്‌സ ഏറ്റവും അവസാനമായി മുന്നോട്ടുവെക്കുക എന്നാണ് റിപ്പോർട്ടുകൾ. ട്രാൻസ്ഫർ നടക്കുക എന്നത് തങ്ങളുടെ കൂടി ആവശ്യമായതിനാൽ പി.എസ്.ജി ഇതിനു വഴങ്ങിയേക്കും. അങ്ങനെയെങ്കിൽ അടുത്ത വെള്ളിയാഴ്ച തന്നെ തങ്ങളുടെ പുതിയ കളിക്കാരനായി ബാഴ്‌സ നെയ്മറിനെ അവതരിപ്പിക്കാനിടയുണ്ടെന്ന് 'പാരിസ് യുനൈറ്റഡ്' റിപ്പോർട്ട് ചെയ്യുന്നു. 2019-20 സീസൺ ലാലിഗയിലെ ആദ്യ മത്സരത്തിൽ ബാഴ്‌സലോണ അത്‌ലറ്റിക് ക്ലബ്ബിനെ നേരിടുന്നതും വെള്ളിയാഴ്ച തന്നെയാണ്.\nവിറ്റു കാശാക്കാൻ പി.എസ്.ജി; നെയ്മറിന്റെ വില കുത്തനെ കുറച്ചു\nഗ്രൂപ്പ് ഫോട്ടോക്ക് പോസ് ചെയ്യാന് വന്ന നെയ്മറെ പിടിച്ചുതള്ളി എംബാപ്പെ\nതടസ്സംനിന്ന വൈസ് പ്രസിഡണ്ട് രാജിവെച്ചു, നെയ്മർ ബാഴ്‌സയിലേക്ക്?


90 year old Nani of Kollam gets own land after 68 years | സ്വന്തം ഭൂമിക്ക് വേണ്ടി പൊരുതിയത് നീണ്ട 68 വർഷങ്ങൾ, 90കാരിയായ നാണിക്ക് ഒടുവിൽ ഒരു പിടി മണ്ണ് സ്വന്തം - Malayalam Oneindia\n52 min ago കൊവിഡില് വിറച്ച് കേരളം: 27 ദിവസത്തിനുള്ളില് ഒരു ലക്ഷത്തിനടുത്ത് പുതിയ രോഗികൾ, കണക്കുകൾ പറയുന്നത്\nസ്വന്തം ഭൂമിക്ക് വേണ്ടി പൊരുതിയത് നീണ്ട 68 വർഷങ്ങൾ, 90കാരിയായ നാണിക്ക് ഒടുവിൽ ഒരു പിടി മണ്ണ് സ്വന്തം\nUpdated: Wed, Sep 9, 2020, 23:12 [IST]\nകൊല്ലം: സംസ്ഥാന സർക്കാരിന്റെ പട്ടയ മേള ഒരു ജീവിതകാലം മുഴുവൻ സ്വന്തമായി ഭൂമിയില്ലാതെ നരകിച്ച അനേക മനുഷ്യർക്ക് അനുഗ്രഹമായിരിക്കുകയാണ്. കൊല്ലം ജില്ലയിൽ സ്വന്തം ഭൂമി ഇല്ലാത്ത നിരവധി പേർക്കാണ് കഴിഞ്ഞ ദിവസങ്ങളിലായി പട്ടയം കൈമാറിയത്. 90 വയസ്സുകാരിയായ നാണി അക്കൂട്ടത്തിലുളളതാണ്. വവ്വാക്കാലിനെ നാല് കുടുംബങ്ങളുടെ ഭൂമിക്ക് വേണ്ടിയുളള പോരാട്ടത്തിന് വർഷങ്ങളുടെ പഴക്കമുണ്ട്.\nകണ്ണടയും മുമ്പ് ജനിച്ച മണ്ണിന്റെ അവകാശികളായി തന്നെ ഈ ഭൂമിയോടു വിട പറയുക, ഇതായിരുന്നു 90 വയസ്സുകാരിയായ നാണി ഉൾപ്പെടെയുള്ള വവ്വാക്കാവിലെ നാല് കുടുംബങ്ങളുടെ ആഗ്രഹം. ഏഴു പതിറ്റാണ്ടോളം നീണ്ട നാല് കുടുംബങ്ങളുടെ ഒരുമിച്ചുള്ള പോരാട്ടത്തിന് അവസാനം കുറിച്ച് പട്ടയം ഏറ്റുവാങ്ങുമ്പോൾ സർക്കാരിനോടുള്ള നന്ദി എങ്ങനെ അറിയിക്കണം എന്നറിയാതെ നിറകണ്ണുകളുമായി അവർ നിന്നു.\n1952 ൽ ജയ്പ്രകാശ് നാരായണൻ ഭൂദാൻ പദ്ധതിപ്രകാരം വീടും വസ്തുവും കൊടുത്തെങ്കിലും അന്ന് പട്ടയം നൽകിയിട്ടില്ലായിരുന്നു. മതിയായ രേഖകളില്ലാത്തതിനാൽ വീട്ടിൽ നിന്നും ഇറങ്ങി കൊടുക്കേണ്ടി വന്നു. എന്നാൽ കെ ആർ ഗൗരിയമ്മ വകുപ്പ് മന്ത്രിയായിരുന്നപ്പോൾ ഇടപെട്ട് വീടുകൾ ഇവർക്ക് തിരിച്ചു നൽകി. പിന്നീട് വീണ്ടും പട്ടയത്തിനായുള്ള പോരാട്ടം തുടർന്നു. തുടക്കം മുതൽ നാല് കുടുംബങ്ങളും ഒരുമിച്ചാണ് പട്ടയത്തിന് ഇറങ്ങിതിരിച്ചത്. തുടർന്ന് ആർ രാമചന്ദ്രൻ എംഎൽഎയുടെ ശ്രമഫലമായി റവന്യൂമന്ത്രിയെ നേരിട്ട് കണ്ടു നടത്തിയ ഇടപെടലിനെത്തുടർന്നാണ് ഇപ്പോൾ ഇവർക്ക് പട്ടയം ലഭിച്ചിരിക്കുന്നത്.\nപട്ടയമില്ലാത്തതിന്റെ പേരിൽ മക്കളുടെ സ്കോളർഷിപ്പ് തുകയും സർക്കാരിന്റെ വിവിധ ആനുകൂല്യങ്ങളിൽ നിന്നും തഴയപ്പെട്ടതിന്റെ ഒരുപാട് കഥകൾ ഈ കുടുംബങ്ങൾക്ക് പറയാനുണ്ട്. കരുനാഗപ്പള്ളി സിവിൽ സ്റ്റേഷനിൽ ആർ രാമചന്ദ്രൻ എംഎൽഎ പട്ടയങ്ങൾ വിതരണം ചെയ്തു. വവ്വാക്കാവ് സ്വദേശികളായ പ്രിന്റ വീട്ടിൽ നാണി, അംബിക നിവാസിൽ പത്മാകരൻ, പുളിക്കശ്ശേരി വീട്ടിൽ സോമരാജൻ, കിഷോർ ഭവനിൽ രാധ എന്നീ നാല് കുടുംബങ്ങൾക്കാണ് ഇന്നലെ പട്ടയം നൽകിയത്. മൊത്തം 17 പേർക്കാണ് കരുനാഗപ്പള്ളി താലൂക്കിൽ പട്ടയം വിതരണം ചെയ്യുന്നത്. കോവിഡ് പ്രോട്ടോകോൾ പാലിച്ച് നാല് പേർക്ക് മാത്രമാണ് ഇന്നലെ പട്ടയം വിതരണം ചെയ്തത്. ബാക്കിയുള്ളവർക്ക് അതാത് വില്ലേജ് ഓഫീസുകളിൽ നിന്നും പട്ടയം വിതരണം ചെയ്യും.\nഇന്നലെ വിതരണം ചെയ്തതിൽ നാലെണ്ണം മിച്ചഭൂമി പട്ടയവും, 11 എണ്ണം കോളനി പട്ടയവുമാണ്. കൂടാതെ ജന്മി-കുടിയാൻ വ്യവസ്ഥയിൽ കിട്ടിയ രണ്ട് പട്ടയങ്ങൾ കൂടി വിതരണം ചെയ്തു. തഹസിൽദാർ ഷിബു പി, തഹസിൽദാർ(ഭൂരേഖ) ഷൈൻ പി ആർ, ഡെപ്യൂട്ടി തഹസിൽദാർ സജീവ് എസ്, ഡെപ്യൂട്ടി തഹസിൽദാർ ഷീല, ജില്ലാ പഞ്ചായത്ത് മെമ്പർ അനിൽ എസ് കല്ലേലിഭാഗം എന്നിവർ പങ്കെടുത്തു.\n90 year old Nani of Kollam gets own land after 68 years


ഷാരൂഖ് ഖാന് നല്‍കിയ 300 രൂപ ഇന്നും എന്റെ പഴ്‌സിലുണ്ട്- പ്രിയാമണി | Priyamani about Shahrukh Khan Chennai express song Shah Rukh Khan once gave her Rs 300\nJun 17, 2021, 02:24 PM IST\nചെന്നൈ എക്‌സ്പ്രസിലെ ഗാനരംഗത്തില് നിന്നും\nരോഹിത് ഷെട്ടി സംവിധാനം ചെയ്ത ചെന്നൈ എക്‌സ്പ്രസില് ഷാരൂഖ് ഖാനൊപ്പം അഭിനയിച്ച അനുഭവം പങ്കുവയ്ച്ച് നടി പ്രിയാമണി. ചിത്രത്തിലെ 1,2,3,4 എന്ന പാട്ടിലാണ് പ്രിയാമണി അതിഥിതാരമായി എത്തിയത്. ചിത്രീകരണത്തിനിടെ ഷാരൂഖ് ഖാന് തനിക്ക് 300 രൂപ തന്നുവെന്നും അത് താന് ഇന്നും സൂക്ഷിച്ചുവച്ചിട്ടുണ്ടെന്നും പ്രിയാമണി പറയുന്നു.\n''ഷാരൂഖ് ഖാനെ ബോളിവുഡിന്റെ ബാദ്ഷ എന്നു വിളിക്കുന്നത് വെറുതെയല്ല. രാജ്യത്തെ ഏറ്റവും വലിയ താരങ്ങളില് ഒരാളാണ് അദ്ദേഹം. എന്നാല് തന്റെ നേട്ടത്തിന്റെ അഹന്തയൊന്നും അദ്ദേഹത്തില് ഇല്ല. പാട്ടിന്റെ ചിത്രീകരണം അഞ്ച് ദിവസത്തോളം ഉണ്ടായിരുന്നു. മികച്ച ഒരനുഭവമായിരുന്നു അത്. വളരെ സ്നേഹത്തോടെയും കരുതലോടെയുമാണ് പെരുമാറിയത്.\nഷൂട്ട് തുടങ്ങുന്നതിന് ഒരു ദിവസം മുമ്പ് തന്നെ ഞാന് അവിടെ എത്തിയിരുന്നു. ഇടവേളകളില് അദ്ദേഹത്തിന്റെ ഐപാഡില് ഞങ്ങള് കോന് ബനേഗ ക്രോര്‍പതി കളിക്കുമായിരുന്നു. അദ്ദേഹം എനിക്ക് 300 രൂപയും തന്നു. അതിപ്പോഴും എന്റെ പേഴ്സിലുണ്ട്.'' പ്രിയാമണി പറയുന്നു.\nപ്രിയാമണി അഭിനയിച്ച ഫാമിലി മാന് സീസണ്2മികച്ച പ്രതികരണവുമായി മുന്നേറുകയാണ്. ആമസോണ് പ്രൈമിലാണ് സീരീസ് റിലീസ് ചെയ്തത്. മനോജ് ബാജ്‌പേയി, സാമന്ത അകിനേനി എന്നിവരാണ് ചിത്രത്തിലെ മറ്റു താരങ്ങള്. സീരീസിന് മൂന്നാം ഭാഗവും ഉണ്ടാകുമെന്നാണ് റിപ്പോര്‍ട്ടുകള് പറയുന്നത്.\nContent Highlights: Priyamani about Shahrukh Khan Chennai express song, Shah Rukh Khan once gave her Rs 300\nലഹരിക്കുരുക്കിൽ കുരുങ്ങി കാണാമറയത്തെ താരപുത്രൻ


ഇന്ത്യയില് നിന്ന് സമാധാനം പാകിസ്താന് പ്രതീക്ഷിക്കേണ്ട, തിരിച്ചടിയുണ്ടാകുമെന്ന് അമരീന്ദര് സിംഗ്! | amarinder singh warns pakistan - Malayalam Oneindia\n21 min ago മോദി തപസിരുന്ന ഗുഹയ്ക്ക് വൻ ഡിമാന്റ്; പുതിയ ഗുഹ നിർമ്മിക്കാനൊരുങ്ങി അധികൃതർ\nPublished: February 16 2019, 15:06 [IST]\nചണ്ഡീഗഡ്: പുല്‍വാമ ഭീകരാക്രമണത്തില് രോഷാകുലനായി പഞ്ചാബ് മുഖ്യമന്ത്രി അമരീന്ദര് സിംഗ്. പാകിസ്താന് തിരിച്ചടി വരാന് പോവുകയാണ്. സമാധാന ചര്‍ച്ചകള് അവസാനിച്ചിരിക്കുകയാണ്. നിങ്ങളെ ഒരു പാഠം പഠിപ്പിക്കുമെന്നും അമരീന്ദര് പറഞ്ഞു. പഞ്ചാബ് നിയമസഭയില് ഭീകരാക്രമണത്തെ അപലപിച്ച് പ്രമേയം പാസാക്കിയിരിക്കുകയാണ് സര്‍ക്കാര്. പാകിസ്താന്് ഇരട്ടത്താപ്പാണ് ഉള്ളത്. പ്രധാനമന്ത്രി ഇമ്രാന് ഖാന് പറയുന്നത് സമാധാന ചര്‍ച്ചകള് ആവാമെന്നാണ്. എന്നാല് സൈനിക ജനറല് ഖമര് ജാവേദ് ബജ്വ മറുവശത്ത് യുദ്ധം പ്രോത്സാഹിപ്പിക്കുകയാണെന്നും അമരീന്ദര് പറഞ്ഞു.\nകൊല്ലപ്പെട്ട ആദരാഞ്ജലി അര്‍പ്പിച്ച നിയസഭാ അംഗങ്ങള്, രണ്ട് മിനുട്ട് മൗനാചരണവും നടത്തി. ഇത് സഹിക്കാവുന്നതിന്റെ പരമാവധിയാണ്. കേന്ദ്ര സര്‍ക്കാര് അവര്‍ക്ക് ശക്തമായ തിരിച്ചടി നല്‍കുമെന്നാണ് പ്രതീക്ഷിക്കുന്നത്. ഇപ്പോള് തിരിച്ചടിച്ചില്ലെങ്കില് അവര് ഇനിയും ഇത്തരം അവിവേകങ്ങള് കാണിക്കും. കേന്ദ്ര സര്‍ക്കാരിന് പാകിസ്താന്റെ നിലപാടെന്താണെന്ന് ഇപ്പോള് മനസ്സിലായി കാണുന്നത്. അവര് ഇന്ത്യയെ തകര്‍ക്കാനാണ് ശ്രമിക്കുന്നത്. പ്രധാനമന്ത്രി ഇമ്രാന് ഖാന്റെ നേതൃത്വത്തിലാണ് ഇന്ത്യയില് ഐഎസ്‌ഐയും മറ്റ് ഭീകരസംഘടനകളും ആക്രമണം നടത്തുന്നതെന്നും അമരീന്ദര് സിംഗ് ആരോപിച്ചു.\nഇന്ത്യയുമായി സൗഹൃദം വേണമെന്ന് ആവശ്യപ്പെടുന്ന ഇമ്രാന് ഖാന് എന്തുകൊണ്ട് ഭീകരാക്രമണങ്ങള് അവസാനിപ്പിക്കുന്നില്ലെന്നും അമരീന്ദര് ചോദിച്ചു. പഞ്ചാബില് ഇത്തരത്തില് എന്തെങ്കിലും ശ്രമങ്ങള് പാകിസ്താന് നടത്തിയാല് അതിനുള്ള മറുപടി അതിവേഗത്തിലായിരിക്കുമെന്നും സിംഗ് ഓര്‍മിപ്പിച്ചു. പാകിസ്താന്റെ മനോഭാവത്തിലാണ് മാറ്റം വരേണ്ടത്. അതില്ലാത്ത കാര്യത്തോളം പാകിസ്താന് എന്നും ശത്രുരാജ്യമായിരിക്കുമെന്നും അമരീന്ദര് മുന്നറിയിപ്പ് നല്‍കി. അതേസമയം കതാര്‍പൂര് തീര്‍ത്ഥാടന പാതയ്ക്ക് ഇപ്പോഴത്തെ ആക്രമണം കാരണം പ്രശ്‌നങ്ങള് ഉണ്ടാവില്ലെന്നാണ് പ്രതീക്ഷയെന്നും അദ്ദേഹം പറഞ്ഞു.\namarinder singh punjab pulwama attack jammu kashmir terrorism india pakistan army blast ജമ്മു കശ്മീര് തീവ്രവാദം ആക്രമണം സൈന്യം\namarinder singh warns pakistan


കണ്ണനുമൊത്തൊരു വൈകുന്നേരം – ഭാഗം രണ്ട് – കഥകളി ഇൻഫോ\nകണ്ണനുമൊത്തൊരു വൈകുന്നേരം – ഭാഗം രണ്ട്\nകഥകളി വെറും ശുദ്ധകലാരൂപമായി നിലവിലുള്ള രൂപത്തില് അവതരിപ്പിക്കുക എന്നത്, കേരളത്തില് ഉടനീളം ഇന്ന് നിലവിലുള്ളത് -അതിനപ്പുറത്തേക്ക് കഥകളിയുടെ തീയറ്റര് രൂപത്തെ മറ്റ് സാധ്യതകളിലേക്ക് കൂടി ഉപയോഗിക്കാനുള്ള ഒരു പാട് പരീക്ഷണങ്ങള് കണ്ണേട്ടന് നടത്തിയിട്ടുണ്ട്, ചൊല്ലിയാട്ടം ആയിട്ടും മറ്റ് അനേകം പ്രദര്‍ശനങ്ങള് ആയിട്ടും. വാസ്തവത്തില് കഥകളി ഈ രൂപത്തില് അല്ലാതെ മറ്റേതെങ്കിലും രൂപത്തില് അവതരിപ്പിക്കുന്നതിന് തടസ്സം നില്‍ക്കുന്ന ഒരു വ്യവസ്ഥാപിത സമൂഹം ശക്തമായി നിലനില്‍ക്കുന്ന സാഹചര്യത്തില്, കഥകളി എന്ന കലാരൂപത്തില് ഇത്തരത്തില് ഉള്ള പരീക്ഷണങ്ങളുടെ സാംഗത്യമെന്താണ് ?\nഒരു സമൂഹത്തിന്റെ തീയറ്റര് ആണ് കഥകളി, നമ്മള് നേരത്തെ പറഞ്ഞു. അപ്പോള് ഓരോരുത്തര്‍ക്കും കഥകളി എന്താണ് എന്നുള്ള ഒരു വിഷയം ഇതിനകത്ത് വരുന്നുണ്ട്. ശ്രീചിത്രന് കാണുന്ന കഥകളി അല്ല ഞാന് കാണുന്നത്. ഓരോരുത്തരും കഥകളി ഓരോ തരത്തില് ആണ് വായന. ഇത് എന്ന് പറയുന്നത് ഏറ്റവും ആധുനീകവും ഏറ്റവും പൗരാണികവും ആയിട്ടുള്ള ചിന്തയാണ്. ഇപ്പോള് ഓരോരുത്തരും നമ്മളുടേതായിട്ടുള്ള കാഴ്ച്ചയിലാണ് , അതുകൊണ്ട് ഞാന് കാണുന്ന കഥകളി എന്ന് പറയുന്നത്, ഒരേസമയം അത് പാരമ്പര്യവും ഒരേ സമയം അത്യന്താധുനീകവും ആണ്. ഞാന് എന്ന് പറയുന്ന വ്യക്തി, കണ്ണന് എന്ന് പറയുന്ന വ്യക്തി, ജീനുകളുടേയും കോശങ്ങളുടേയും അതുപോലെ ഈ പഞ്ചഭൂതങ്ങളുടേയും ഒരു കോടാനുകോടി വര്‍ഷങ്ങള് മുതലുള്ള ഒരു പാരമ്പര്യമാണ്. പക്ഷെ ഈ നിമിഷം എന്റെ ശരീരം നടന്നു കൊണ്ടിരിക്കുകയാണ്. അതുകൊണ്ട് ഒരേസമയത്തു തന്നെ ഞാന് പാരമ്പര്യത്തിന്റെ ഒരു കണ്ണിയുമാണ്, അത്യന്താധുനീകവും വര്‍ത്തമാനകാലത്തില് ഉള്ള ആളുമാണ്. ഇതാണ് ഒരു ക്ലാസ്സിക്കല് കലയുടെ സ്വഭാവം എന്ന് പറയുന്നത്. ഒരു ക്ലാസ്സിക്കല് കല എന്നാണോ stagnant ആയി നില്‍ക്കുന്നത്, അന്ന് ആ ക്ലാസ്സിക്കല് കല ഇല്ലാതെയായി തീരും. എല്ലാ സമയത്തും അതിനകത്ത് അന്വേഷണങ്ങള് നടക്കണം. ഈ അന്വേഷണങ്ങള് നടക്കുമ്പോള് നമ്മള് ചെയ്യുന്ന പത്ത് അന്വേഷണങ്ങളില് ഒമ്പതെണ്ണവും തിരസ്കരിക്കപ്പെടും. പെടണം. എന്നിട്ടതില് ഒന്ന് നിലനില്‍ക്കും. ആ ഒന്നാണ് ഈ പാരമ്പര്യത്തിന്റെ കണ്ണി.\nവാസ്തവത്തില് ഈ ചൊല്ലിയാട്ടം ആയിട്ട് കഥകളി അവതരിപ്പിക്കുന്നതിന്റെ ഒരു പുതിയ രൂപം കണ്ണേട്ടന് അവതരിപ്പിച്ചുവല്ലൊ, ആ ഒരു വിഷയം എടുത്താല്, കഥകളിയുടെ ഏറ്റവും വലിയ ഗുണങ്ങളിലൊന്നായി ലോകം മുഴുവന് വാഴ്‌ത്തുന്നത് കഥകളിയുടെ ആഹാര്യമാണ്. കഥകളിയുടെ ആ മനോഹരമായ ആഹാര്യശോഭയെ മുഴുവനായും തിരസ്കരിച്ചാണ്,കഥകളിയുടെ തീയറ്റര് രൂപത്തെ മാത്രം എടുത്തു കൊണ്ട് -വാസ്തവത്തില് ആ രംഗപ്രയോഗത്തിനുവേണ്ടിയാണല്ലൊ ആ ആഹാര്യത്തെ നിര്‍മ്മിച്ചത്. അത് തിരസ്കരിക്കുന്നതിന്റെ ഔചിത്യം എന്താണ് ?\nഒന്നാമത്തെ കാര്യം ഞാന് ആഹാര്യം തിരസ്കരിക്കുന്നില്ല. കാരണം ഇന്നും എന്റെ മനസ്സിലെ ചിന്ത, നാളെ കാലകേയവധത്തിന് എങ്ങിനെ അര്‍ജ്ജുനന് കണ്ണും പുരികവും വൃത്തിയായിഎഴുതണം എന്നാണ് ഞാന് ആലോചിച്ച് കൊണ്ടിരിക്കുന്നത്, ഇപ്പോള്. അതും ആലോചനയിലുണ്ടെന്നര്‍ഥം. ഞാന് ആഹാര്യം തിരസ്കരിക്കുന്നില്ല. ആഹാര്യത്തോടെയുള്ള കഥകളിയുടെ അവതരണമാണ് കഥകളിയുടെ ഏറ്റവും സമ്പന്നമായിട്ടുള്ള അവതരണം എന്ന കാര്യത്തില് യാതൊരു സംശയവും ഇല്ല. അതിനു തരാന് കഴിയുന്ന സൌന്ദര്യാത്മകമായിട്ടുള്ള ഒരു അനുഭൂതി ഒരു പക്ഷെ ലോകത്തൊന്നിനും തരാന് കഴിയില്ല. കാരണം അങ്ങനെയാണ് നമ്മള് ചെറുപ്പം മുതലേ വളര്‍ന്ന് വരുകയും, നമ്മളുടെ schema ഇതിനോട് ട്യൂണ് ചെയ്ത് നില്‍ക്കുന്നത്. ഇതു മുഴുവന് നമ്മുടെ മനസ്സില് രേഖപ്പെടുത്തി വെച്ചിരിക്കയാണ്, എവിടേയെങ്കിലും ഏറ്റവും മോശമായിട്ടുള്ള ഒരു കഥകളി രൂപം കണ്ടാലും നമ്മള് അങ്ങോട്ട് നോക്കി പോവും. ഇത് പരമാര്‍ത്ഥമാണ്. പക്ഷെ ഈ പരമാര്‍ത്ഥം മാത്രമല്ല, ഇതിനേക്കാള് വിശാലമായിട്ടുള്ള ലോകം exist ചെയ്യുന്നുണ്ടെന്നും ലോകത്തില് കൂടുതല് പരമാര്‍ത്ഥങ്ങള് ഉണ്ടെന്നും മനസ്സിലാക്കാനുള്ള ഒരു ധാരണ എനിക്കുള്ളതുകൊണ്ടാണ് ഞാന് പറയുന്നത്, കേരളത്തിനു പുറത്തുള്ളവര്‍ക്ക്, കേരളത്തിനകത്തു തന്നെ കഥകളി കണ്ട് ശീലിക്കാത്തവര്‍ക്ക് ഈ ആഹാര്യം എന്ന് പറയുന്നത് തടസ്സമാണ്. അതുകൊണ്ട് ആഹാര്യത്തെ തിരസ്കരിക്കുകയല്ല, ആഹാര്യത്തോടെയുള്ള പെര്‍ഫോര്‍മന്‍സ് ഈ ലോകാവസാനം വരെ, നമ്മള് കഥകളിയില് ആടുന്നത് പോലെ സൂര്യനും ചന്ദ്രനും നക്ഷത്രങ്ങളും നിലനില്‍ക്കുന്നിടത്തോളം കാലം നിലനില്‍ക്കും എന്നുള്ളത് എന്ന കാര്യത്തില് എനിക്ക് യാതൊരു സംശയവുമില്ല. അതുകൊണ്ട് ഇതിനെ തിരസ്കരിക്കുകയല്ല, ഇത് നിലനില്‍ക്കുമ്പോള് തന്നെ പാരലല് ആയിട്ട് നമ്മള് ഡെവലപ്പ് ചെയ്ത് കൊണ്ടുവരേണ്ട വേറൊന്നാണ് ആഹാര്യം ഇല്ലാത്ത അവതരണ രീതി. ഇത് പണ്ട് രാച്ചൊല്ലിയാട്ടം എന്നൊക്കെ ഉള്ള രീതിയില് already exist ചെയ്തിരുന്നു.\nകളരിയിലുള്ള കാര്യമായിട്ടല്ലേ exist ചെയ്തിരുന്നത്, ഒരു പ്രദര്‍ശനമായിട്ടല്ലല്ലൊ ?\nകളരിയില് ഉള്ളത് മാത്രല്ല, രാചൊല്ലിയാട്ടം പ്രദര്‍ശനം ആയിരുന്നു. ഇപ്പോള് കലാമണ്ഡലത്തില് തന്നെ രാചൊല്ലിയാട്ടം നടത്തുക കൂത്തമ്പലത്തില് ആണ് കളരിയിലല്ല. അതായത് അത് വൈകുന്നേരങ്ങളില്.. പക്ഷെ അത് കഥകളി നടത്തുന്നതുപോലെ പ്രചരണം കൊടുത്ത് ആളുകളെ കൊണ്ട് വന്ന് അങ്ങിനെ ഒരു പരിപാടി ആയിരുന്നില്ല. അത് നമ്മള് ചെയ്യുന്നു എന്ന് മാത്രമേ ഉള്ളൂ. ഇത് മാത്രമല്ല, ഇത് ഞാന് ചെയ്യാന് കാരണം എന്റെ അനുഭവത്തിന്റെ കൂടെ വെളിച്ചത്തിലാണ്. ഞാന് ഒരേസ്ഥലത്ത് ചൊല്ലിയാട്ടവും ചെയ്തു പിറ്റേദിവസം വേഷത്തോടു കൂടിയുള്ള അവതരണവും നടത്തി. ഈ ചൊല്ലിയാട്ടത്തിന് കിട്ടിയ പ്രതികരണമല്ല വേഷത്തോടേയുള്ള അവതരണത്തിനു കിട്ടിയത്. ഇത് ഒരു സ്ഥലത്തല്ല കേരളത്തിനു പുറത്തുള്ള അനേകം സ്ഥലങ്ങളിലും നമ്മള് അനുഭവിക്കുന്നുണ്ട്. അതായത്, തീയറ്ററുമായിട്ട് വളരെ ബന്ധമുള്ള, തീയറ്റര് പഠിപ്പിക്കുന്ന ആള്‍ക്കാരുതന്നെ നമ്മോളോട് പറയുകയാണ്, വേഷത്തോടെയുള്ള പെര്‍ഫോര്‍മന്‍സ് ഒക്കെ കണ്ടു ഇഷ്ടപ്പെട്ടു, വേഷം വളരെ ഗംഭീരമാണ് , ഒക്കെ colourful ആണ്, വേഷം കെട്ടിയതിന് നല്ല ഭംഗി ഉണ്ട് – എന്നൊക്കെ എല്ലാം പറയും. അതേ സമയം തുടക്കം മുതല് അവസാനം വരെ ഞങ്ങള് ഹൃദയം കൊണ്ട് ബന്ധപ്പെട്ടു എന്ന് പറയുന്ന അനുഭവം ചൊല്ലിയാട്ടത്തിലെ നമുക്ക് ഉണ്ടാവൂ. വേഷത്തില് ഉണ്ടാകുന്നില്ല എന്നല്ല, പക്ഷെ കഥകളി കണ്ട് ശീലിക്കാത്ത ഒരാള്‍ക്ക് ഈ വേഷവുമായി connect ചെയ്യാന് കുറച്ച് സമയം എടുക്കും. ഇത് കണ്ട് ശീലിച്ച നമ്മളെ സംബന്ധിച്ചിടത്തോളം ഈ നടന്റെ ശരീരചലനങ്ങളെ enhance ചെയ്യുന്ന ഒന്നാണ് ഈ വേഷം. അതേസമയം ഇതിപ്പോള് വേറെ തിരിച്ച് പറഞ്ഞാല്, എനിക്ക് ഒരു അനുഭവം ഉണ്ടായി. ഞാന് ബാലിയില് ചെന്നിട്ട് ബാലിയിലെ നൃത്തരൂപങ്ങള് കണ്ടു. അപ്പോ ഈ ബാലിയിലെ നൃത്തരൂപങ്ങളുടെ നാട്യധര്‍മ്മിയായിട്ടുള്ള നില എന്ന് പറയുന്നത് ഇങ്ങനെയാണ് (കാണിക്കുന്നു), അതായത്, കാല് ഇങ്ങനെ വെച്ചിട്ട് കാലിന്റെ ഉപ്പൂറ്റി പൊന്തി നിക്കണം. കഥകളിയിലെ നില എന്ന് പറയുന്നത് കാല് ബലത്തില് പിടിച്ചിട്ട് (കാണിക്കുന്നു) – പക്ഷെ അവിടെ ഉപൂറ്റി ഇങ്ങനെ പിടിക്കണം മുന്നേ, എന്നിട്ട് തോള് ഇങ്ങനെ ഇടുക്കി പൊക്കി (കാണിക്കുന്നു), നല്ല ആര്‍ട്ടിസ്റ്റ് ആണെങ്കില് തോള് ചെവിയില് മുട്ടും എന്നാണ്. ഇങ്ങിനെ പിടിക്കണം (കാണിക്കുന്നു), എന്നിട്ട് കൈ പുറത്തേക്ക് പിടിച്ച് കണ്ണ് ഇങ്ങനെ വിറപ്പിക്കണം. പിന്നെയൊന്ന്, നമുക്ക് വളരെ അസാധാരണമായിട്ട് feel ചെയ്യുന്ന, ഈ ചെണ്ടയും മദ്ദളവും ചേര്‍ന്നിട്ടുള്ളൊരു combinationന്റെ ഒരു music ഉണ്ട്. ഈ ഒരു music ഇന്ത്യയിലെ വേറെ ഒരു വാദ്യത്തില് നിന്നും കിട്ടുന്നില്ല.ഇതാണ് അവരുടെ നില എനിക്ക് ഇത് കണ്ടപ്പോ -നമുക്കറിയാലോ കഥകളിയില് ഇത് ഭയങ്കര ഗോഷ്ടിയാണ്. ആദ്യദിവസം എനിക്ക് ഇത് ഭയങ്കര ഗോഷ്ടി ആയി തോന്നി. ഞാന് അവിടെ രണ്ടരമാസം കഴിച്ചു, വര്‍ക്‌ഷോപ്പില്, ബാലിയില്. പക്ഷെ ഒരു പത്ത് ദിവസം കഴിഞ്ഞപ്പോ.. ഇത്, ഇവിട്ന്ന് ഇങ്ങനെ ആടയാഭരണങ്ങള് ഒക്കെ തൂക്കിയിടും വലിയ ഒരു മാസ്കാണ്, തലയില് വെച്ചിരിക്കുന്നത് (കാണിക്കുന്നു), ഈ മാസ്കിന്റെ ഇവിടെ നിന്നാണ് തോള് ഇങ്ങനെ നില്‍ക്കുന്നത് (കാണിക്കുന്നു). അപ്പോ മാസ്കിനോട് ബന്ധപ്പെട്ട് ബോഡിയെ പിടിച്ചിരിക്കുകയാണ്, മനസ്സിലായില്ലെ? ഇവിട്ന്ന് ഇങ്ങനെ ധാരാളം ചില മുത്തുകളും മറ്റും ഒക്കെ തൂങ്ങി… (കാണിക്കുന്നു) ഒരു പത്ത് പതിനഞ്ച് ദിവസം കഴിഞ്ഞപ്പോ എനിക്ക് തോന്നി ഇത്.. ആദ്യദിവസം ഞാന് എന്റെ ഡയറിയില് എഴുതിവെച്ചിരുന്നു, ഇത് വളരെ ഗോഷ്ടിയുള്ള അവതരണം ആണ് എന്നൊക്കെ ഞാന് എഴുതിവെച്ചിട്ടുണ്ട്. ഇതേ സാധനം എനിക്കൊരു പത്ത് പതിനഞ്ച് ദിവസം കഴിഞ്ഞപ്പോഴേക്കും എനിക്ക് വളരെ രുചിച്ചു. അപ്പോള് ഞാന് ആലോചിച്ചു, ഇതായിരിക്കില്ലേ കഥകളി കാണുന്ന ഒരാള്‍ക്കും തോന്നുക? അതായത് കഥകളി ഒരിക്കലും കാണാത്ത ഒരാളെ സംബന്ധിച്ച് , ആ ആള് കഥകളി വേഷത്തിന്റെ ചില ഭാഗങ്ങള് വിടര്‍ത്തിയിട്ടും, ചില ഭാഗങ്ങള് ചെറുതാക്കിയിട്ടും, നമ്മള് കൊടുത്തിരിക്കുന്ന ഈ താലഭംഗം ചെയ്യുക എന്ന് പറയും – താലം എന്ന് പറയുന്നത് ശരീരത്തിന്റെ അളവിനെ ആണ്. താളവുമായിട്ടും നമുക്ക് കണക്കാക്കാം. ശരീരത്തിന്റെ ഒരു താളം അതിനെ ഭംഗിക്കുക. അങ്ങനെ താളഭംഗം ചെയ്ത് ശരീരത്തിനെ നാട്യധര്‍മ്മിയാക്കി മാറ്റുന്ന ഈയൊരു പ്രക്രിയ, സാധാരണ ഒരു പുതിയ പ്രേക്ഷകനെ സംബന്ധിച്ചിടത്തോളം അതുമായി കണക്റ്റ് ചെയ്യാന് വല്യേ പാടാണ്.\nഎനിക്ക് ഈയിടെ സിംഗപ്പൂരില് ഒരു അനുഭവം ഉണ്ടായി. സിംഗപ്പൂരില് ഞാന് വളരെ പ്രാധാന്യത്തോടു കൂടി ചെയ്ത ഒന്നാണ് കൈലാസോദ്ധാരണവും പര്‍വ്വതീവിരഹവും. കൈലാസോദ്ധാരണവും പര്‍വ്വതീവിരഹവും ആണ് അവിടെ ഏറ്റവും അധികം ആള്‍ക്കാര്‍ക്ക് ഇഷ്ടപ്പെട്ടത്, ചൊല്ലിയാട്ടമായിട്ട്. വേഷമില്ലാതെ, ഒരു പ്രത്യേക തരത്തില്, പൈജാമ ഇട്ടു കൊണ്ട്, ചെറീയ ചില ആഭരണങ്ങളുമായിട്ട്, ചെറിയ കണ്‍പുരികമൊക്കെ വരച്ച്, ചെയ്യുന്ന ഒരു പരിപാടിയാണ്. ഇതിന്റെ ഒരു പ്രത്യേകത എന്ന് പറയുന്നത്, കഥകളിയുടെ ഒരു richness, തിയറ്ററിന്റെ richness എന്ന് പറയുന്നത്, ഏറ്റവും പ്രധാനപ്പെട്ട മൂന്നെണമാണ്. ഒന്ന്, നടന്റെ അഭിനയ രീതി. രണ്ട്, കഥകളിയുടെ സംഗീത രീതി, അതായത് ലോകത്തില് എവിടെയും ഇല്ല, കഥകളിയിലെ പോലെ ഉള്ള സംഗീത രീതി. രാഗങ്ങളൊക്കെ തന്നെയാണ് കഥകളിയിലും ഉപയോഗിക്കുന്നതെങ്കിലും, അത് ഉപയോഗിക്കുന്ന രീതി കഥകളിയുടെ തനതായിട്ടുള്ള രീതിയാണ്. അത് കഥകളിയുടെ താളങ്ങള് – അടന്ത, ചെമ്പ തുടങ്ങിയ താളങ്ങളില് നിന്നൊക്കെയാണല്ലൊ ഈ സംഗീത രീതി ഉണ്ടായത്. പിന്നെയൊന്ന്, നമുക്ക് വളരെ അസാധാരണമായിട്ട് feel ചെയ്യുന്ന, ഈ ചെണ്ടയും മദ്ദളവും ചേര്‍ന്നിട്ടുള്ളൊരു combinationന്റെ ഒരു music ഉണ്ട്. ഈ ഒരു music ഇന്ത്യയിലെ വേറെ ഒരു വാദ്യത്തില് നിന്നും കിട്ടുന്നില്ല. ഇത് ശ്രുതിഭംഗമാണെന്നൊക്കെ പല ആള്‍കാരും പറയും. കര്‍ണാടകസംഗീതത്തിന്റെ കേള്‍വി ജ്ഞാനം വെച്ചു കൊണ്ട്, ഇതിന് ശ്രുതിയില്ല എന്നൊക്കെ ആള്‍ക്കാര് പറയും. പക്ഷേ ഞാന് ഇന്നോളം, north indiaയിലോ, അല്ലെങ്കില് കേരളത്തിനു പുറത്ത്, പല ഭാഗങ്ങളില് ചെയ്ത ഒരു സ്ഥലത്തും ആള്‍ക്കാര് ഇത് ശ്രുതി ഭംഗമാണ് എന്ന് പറഞ്ഞിട്ടില്ല. എപ്പോള് ? നല്ല കലാകാരന്മാര് ഇത് വായിക്കുമ്പോള്. ചെണ്ടയും മദ്ദളവും നല്ല കലാകാരന്മാര് പ്രയോഗിക്കുമ്പോള്, ഒരാളും ഇത് ശ്രുതി ഭംഗമാണെന്ന് പറഞ്ഞിട്ടില്ല. അത് മാത്രമല്ല, ധാര്‍വാഡിലും മറ്റും ഉള്ള വളരെ പ്രായം ചെന്ന തിയറ്ററിന്റെ ആചാര്യന്മാര് ഒരിക്കല് എനിക്ക് ഒരു.. കിര്‍മ്മീരവധം പതിഞ്ഞ പദം ചൊല്ലിയാടി. ഈ ചൊല്ലിയാട്ടം കഴിഞ്ഞപ്പോള് വളരെ പ്രായം ചെന്ന ഒരാള്, ഛത്തീസ്ഗഢിലെയോ മറ്റോ ആണ്. എഴുപത് വയസ്സോളമുള്ള പത്മശ്രീ കിട്ടിയ ഒരു തിയറ്ററിന്റെ ആചാര്യനാണ്. അദ്ദേഹം വന്നിട്ട് ഈ രണ്ട് കയ്യിലും ബലമായിട്ട് ഇങ്ങിനെ പിടിച്ചിട്ട് പറഞ്ഞു – It wasamoving experience. അദ്ദേഹം പറഞ്ഞു, അദ്ദേഹം ധാരാളം സമയം കഥകളി കണ്ടിട്ടുണ്ട്, പക്ഷേ കഥകളിക്ക് ഇങ്ങിനെ ഒരു richness ഉണ്ടെന്ന് അദ്ദേഹത്തിന് feel ചെയ്യാന് പറ്റിയിട്ടില്ല. കാരണം, കഥകളിയുടെ richness ഈ വേഷമാണെന്ന് തെറ്റിദ്ധരിച്ച് ആള്‍ക്കാര് അത് നോക്കിക്കൊണ്ടിരിക്കുകയാണ്. ഇതിനപ്പുറം ഇതിന് ഒരു richness ഉണ്ട് എന്ന് കഥകളി കണ്ടൂ ശീലിക്കാത്തവരെ ബോധ്യപ്പെടുത്താന് നമുക്ക് ഈ ചൊല്ലിയാട്ടം ആവശ്യമാണ്.\nമുന്‍പു തന്നെ ആചാര്യന്മാര് പറഞ്ഞിരുന്നുവല്ലൊ, കഥകളി കാണാന് ശീലിക്കുമ്പോള് ഏറ്റവും വേണ്ടത്, ചൊല്ലിയാട്ടം പോയി കാണുകയാണ് എന്നത്. പക്ഷെ അത് മുഴുവന് പ്രേക്ഷകര്‍ക്ക് സാധ്യമാകുന്ന ഒരു കാര്യമായിരുന്നില്ല. അപ്പോള് ചൊല്ലിയാട്ടത്തെ പുറത്തിറക്കി കൊണ്ടൂ വരുന്നതിലൂടെ മുന്‍പു മുതലേ കഥകളി ..\nശരിയാണ്. നമുക്ക് മുന്‍പു നടന്നു പോയ കൂടിയാട്ടം നമുക്ക് വഴികാട്ടിയാണ്. കാരണം, ഈ കൂടിയാട്ടത്തിലെ ഒരു പ്രത്യേക ഭാഗമാണ് ഈ പുരുഷാര്‍ത്ഥക്കൂത്ത്. അത് മാത്രം ആടി, ഈ വിദൂഷകന്, നാടകത്തില് നിന്ന് വേര്‍പെട്ട്, അതിനു വേണ്ടി പിന്നെ പ്രത്യേകം പ്രബന്ധങ്ങള് എഴുതപ്പെട്ട്, ഒക്കെ. അല്ലെങ്കില് തിരിച്ച് – ഇത് നേരെ തിരിച്ചും പറയുന്നുണ്ട്, ഇത് വേറൊരു കലാരൂപമായിരുന്നു എന്നും തിയറ്ററിലേക്ക് ഉള്‍ച്ചേര്‍ത്തപ്പെടുകയാണ് ഉണ്ടായത് എന്നും പറയുന്നുണ്ട്. രണ്ടായാലും, ഈ കൂടിയാട്ടം നില നില്‍ക്കുന്നതിന് parallel ആയിട്ട് ചാക്യാര് കൂത്ത് നിലനില്‍ക്കുന്നു. ഇതിനേക്കാല് വ്യക്തമായിട്ടുള്ളതാണ് നങ്ങ്യാര് കൂത്ത് – കര്‍പ്പലതിക എന്ന് പറയുന്ന ഒരു കഥാപാത്രം ഇവിടെ നിന്ന് വേര്‍പെട്ട്, വേറൊരു കഥാപാത്രം ആയി, ഒരു നടി മാത്രമായി, ഈ നങ്ങ്യാര് കൂത്ത് എന്നു പറയുന്ന ഒരു കലാരൂപം വികസിച്ചു വരികയും, ഈ ഇരുപത്തൊന്നാം നൂറ്റാണ്ടിലും പുതിയ പുതിയ പ്രമേയങ്ങള് കൊണ്ടു വരികയും ചെയ്ത്, ഇത് ഏറ്റവും അധികം പഴക്കമുള്ള ഈ നങ്ങ്യാര് കൂത്ത്, ഒരു പക്ഷേ കൂടിയാട്ടത്തേക്കാള് പഴക്കമുണ്ടായിരിക്കും എന്നാണ് പറയുന്നത് ഈ കാളിയങ്കം എന്നു പറയുന്ന ഈ നങ്ങ്യാര്‍കൂത്ത്, അതിനീ ഇരുപത്തൊന്നാം നൂറ്റാണ്ടിലും പുതിയ ടെക്സ്റ്റുകള് വരുന്നു. അത്, കൂടിയാട്ടത്തിന്റെ തന്നെ ഒരു branch ആയിട്ട് വികസിക്കുന്നു. കഥകളിപ്പദക്കച്ചേരി ഇല്ലായിരുന്നു എന്ന് തീര്‍ത്തു പറഞ്ഞു കൂടാ, പക്ഷേ ഇത്രയും formal ആയിട്ട് ഇല്ലായിരുന്നു. സി.വി.രാമന് പിള്ളയുടെ നോവലില് ഈ മാമാ വെങ്കിടന് എന്നു പറയുന്ന കഥാപാത്രം ഒരു കുടുംബ സദസ്സില് ഇരുന്ന് കച്ചേരി നടത്തുന്നുണ്ട്നമ്മളുടെ കഥകളിയില് തന്നെ ഇരുപതാം നൂറ്റാണ്ടില്, ഉണ്ടായതാണ് കഥകളിപ്പദക്കച്ചേരി. കഥകളിപ്പദക്കച്ചേരി അതു വരെ ഇല്ലാത്തതാണ് – കഥകളിപ്പദക്കച്ചേരി ഇല്ലായിരുന്നു എന്ന് തീര്‍ത്തു പറഞ്ഞു കൂടാ, പക്ഷേ ഇത്രയും formal ആയിട്ട് ഇല്ലായിരുന്നു, കാരണം, ഈ സി.വി.രാമന് പിള്ളയുടെ നോവലില് ഈ മാമാ വെങ്കിടന് എന്നു പറയുന്ന കഥാപാത്രം ഒരു കുടുംബ സദസ്സില് ഇരുന്ന് കച്ചേരി നടത്തുന്ന – തംബുരു മീട്ടി – ഈ കച്ചേരി നടത്തുന്നതായിട്ട്, അദ്ദേഹം പാടുന്നത് നളചരിതത്തിലെ ഒരു പദമാണ്. തോടി രാഗത്തില് “എങ്ങാനുമുണ്ടോ കണ്ടു” ആണ് പാടുന്നത്. അത് ആ കഥയിലെ സന്ദര്‍ഭമായിട്ട് വളരെ ചേര്‍ന്നതാണ്. അതിനകത്തെ ഒരു സ്ത്രീ കഥാപാത്രം ഭര്‍ത്താവിനെ കാണാതെ ഇരിക്കുകയാണ്, അപ്പോള് ആ സമയത്താണ് ഇത് പാടുമ്പോള് എല്ലാവരും കരയുകയും ഒക്കെയായിട്ടുള്ളൊരു വളരെ നാടകീയമായിട്ടുള്ള ഒരു രംഗമാണ്. അപ്പോള് ഇത് നേരത്തെ ഉണ്ടായിരുന്നതാണ്, പക്ഷേ അതിനെ formal ആയിട്ട് കൊണ്ടൂ വരിക, അതേ പോലെ തന്നെ ചൊല്ലിയാട്ടവും നേരത്തെ ഉള്ളതാണ്, നമ്മള് അതിനെ formal ആയി.. ഇതിനകത്ത് വേറെ ഒരു possibility ഉള്ളത്, എല്ലാവര്‍ക്കും പരിചയമുള്ള, അതായത്, കഥകളിയുടെ closed ആയിട്ടുള്ള audienceഇനു മാത്രമല്ലാതെ, മറ്റുള്ളവര്‍ക്കും പരിചിതമായിട്ടുള്ള സാഹിത്യം, കഥകളിയുടെ ഈ സംഗീതവും, ഈ മേളവും, ഈ അഭിനയ സമ്പ്രദായവും, പരിചയപ്പെടുത്താന്, നമുക്ക് വിനിയോഗിക്കാവുന്നതാണ്. ഇപ്പോള് “ഗീതഗോവിന്ദം”, ചൊല്ലിയാട്ടത്തിന്റെ രൂപത്തില് ചിട്ട ചെയ്താല്, എന്റെ ഒരു അനുഭവമാണ്, ചിട്ട ചെയ്ത് നമ്മള് അവതരിപ്പിക്കുന്ന സമയത്ത്, ഗീതഗോവിന്ദത്തിന്റെ ടെക്സ്റ്റ് എല്ലാവര്‍ക്കും അറിയാവുന്നതാണ്, ഈ ടെക്സ്റ്റ് അടന്ത രണ്ടാം കാലത്തില് പാടി, ആരും കേട്ടിട്ടുണ്ടാവില്ല. അത് കഥകളിയുടെ മാത്രം സ്വത്താണ്. അപ്പോള് കഥകളിയുടെ മാത്രം ശൈലിയില്, എല്ലാവര്‍ക്കും പരിചയമായിട്ടുള്ള സാഹിത്യം പാടുന്ന സമയത്ത്, ഇതില് വെറും ഒരു അക്കാദമിക് ആയിട്ടുള്ള ഒരു interest മാത്രമല്ല, ഇതിന് ഒരു entertainment value തന്നെയാണത്. കഥകളി വളരെ സീരിയസ് ആയിട്ട് ആസ്വദിക്കുന്നവര്‍ക്കാണ് ഈ ചൊല്ലിയാട്ടം, അതിനകത്ത്, ഞാന് ഒരു നടനാണല്ലൊ, എപ്പോഴായാലും, ഞാന് എന്റെ ആത്മാവു കൊണ്ടൂ ചെയ്യുന്ന അഭിനയം, അത് കൂടുതല് പ്രേക്ഷകര് താല്പര്യത്തോടു കൂടി കാണുക എന്നത് എനിക്ക് ആത്യന്തികമായിട്ടുള്ള ഒരു ആഗ്രഹമാണ്. ഇത് എഫെക്റ്റിവ് ആയിട്ട് നടക്കുന്നുണ്ട് ചൊല്ലിയാട്ടത്തില്. അതു കൊണ്ട് മറ്റു ചിന്തകളോ മറ്റു ചോദ്യങ്ങളോ എന്നെ സംബന്ധിച്ച് പ്രസക്തിയുള്ളതല്ല.\nകഥകളിയുടെ സങ്കീര്‍ണ്ണമായ ആഹാര്യം ചൊല്ലിയാട്ടത്തെ മറക്കുന്നു എന്നാണല്ലോ കണ്ണേട്ടന് വിശദീകരിച്ചത്. അങ്ങനെയെങ്കില്‍പ്പോലും, ഇത്രമേല് സങ്കീര്‍ണ്ണമായ ഒരു ആഹാര്യപദ്ധതി രൂപപ്പെട്ടുവന്ന സാഹചര്യമെന്തായിരിക്കും?\nഅതിനുത്തരം പറയും മുന്‍പ്, ആദ്യത്തെ വാചകത്തോടുള്ള എന്റെ ഒരു പ്രതികരണം അറിയിക്കട്ടെ. ആഹാര്യം ചൊല്ലിയാട്ടത്തെ മറയ്ക്കുന്നു എന്നല്ല ഞാന് പറഞ്ഞത്. ഇത്, കഥകളിവേഷം കണ്ടുശീലിച്ചിട്ടുള്ളവര്‍ക്ക് ഈ ആഹാര്യം ചൊല്ലിയാട്ടഭംഗിയെ അതിഭയങ്കരമായിട്ട് enhance ചെയ്യുകയാണ് ചെയ്യുക. അല്ലാത്ത ഒരാളുടെ മുന്നില് ഇതു മറയ്ക്കുന്നു എന്നു മാത്രമേയുള്ളൂ. അതുകൊണ്ട് നമ്മുടെ ഈ വേഷത്തിന്റെ ഈ സ്വഭാവം, ഈ രീതി അതിന്റെ ആദ്യം മുതല് തന്നെ അതില് ഉണ്ടായിരിക്കണം. അതായത് , ഇപ്പോള് ഇതിന്റെ ഈ നാട്യധര്‍മ്മി സ്വഭാവമുണ്ടല്ലോ, വേഷത്തിനെ നേരത്തേ പറഞ്ഞതുപോലെ താലഭംഗം ചെയ്ത്, സ്വാഭാവികമായ ശരീരഘടനയില് നിന്നു മാറ്റി മറ്റൊന്നാണ് എന്നു നമുക്കു തോന്നുന്ന തരത്തില് ഉള്ള ഇതിന്റെ ഈ ഘടന, ഇതു പണ്ടുതന്നെ ഉണ്ടായിരിക്കണം. ഒരു വിളക്കിന്റെ നിഴലും വെളിച്ചവും ആവശ്യപ്പെടുന്നത് വളരെ ചെറിയ രീതിയിലുള്ള ചില സംഗതികളാണ്. വിളക്കിന്റെ ഒരു വലിയ ധര്‍മ്മം അവിടെയുണ്ട്. ഒരു ചുട്ടിപ്പൂ വെയ്ക്കുക, ഒന്ന് അണിയുക ഒക്കെ ചെയ്താല് തന്നെ വിളക്കിന്റെ വെളിച്ചത്തില് ഇത് ആകെ മാറും. ഇലക്‍ട്രിക് വെളിച്ചം വന്നുകഴിഞ്ഞപ്പോള് ഇതൊന്നും പോരാതെയായി. വെറും അണിയലൊന്നും പോരാതായി. അപ്പോള് നമ്മള് ഇവിടെ കടലാസ് വെച്ചു. ഇപ്പോള് ഹനുമാന്റെ പോലും ഇവിടെ ഒരു കടലാസ് മൂക്കിനു മുകളില് വെയ്ക്കും. കാരണം അല്ലാതെ ഒരു അണിയല് കൊണ്ടൊന്നും ഇത് തോന്നില്ല. അപ്പോള് ഈ വെളിച്ചം വന്നതോടുകൂടി, എല്ലാം വളരെ വിശദമായിട്ടും വ്യക്തമായിട്ടും കാണിക്കുന്ന ഈ വെളിച്ചം വന്നതോടുകൂടി, ഈ ശില്‍പ്പഘടന, കഥകളിയ്ക്ക് ഈ ത്രിമാനസ്വഭാവം കൊടുക്കുന്ന ഈ ശില്‍പ്പഘടനയുണ്ടല്ലോ, ചുട്ടി, ഉടുത്തുകെട്ട് പോലെയുള്ളവയെല്ലാം വലുതാക്കേണ്ട ആവശ്യംവന്നു. എന്നാലേ ആ പഴയ ഇഫക്ട് ഉണ്ടാവുകയുള്ളൂ. പണ്ട് ഈ ഇഫക്ട് ഉണ്ട്. അതുകൊണ്ടാണ് പകല് സമയത്ത് കഥകളി നടത്താത്തത്. ഇന്നു നമുക്ക് പകല് സമയത്ത് നടത്താം, കാരണം പകലായാലും രാത്രിയായാലും അങ്ങോട്ടുനോക്കിയാല് ഒരുപോലെ തന്നെയാ. പണ്ടങ്ങനെയല്ല. പണ്ട് പകലീ സാധനം വെച്ചാല് ഒന്നും ഇല്ല. കാരണം മുഖത്ത് ഇന്ന് നമ്മള് ചെയ്യുന്നതെല്ലാം തീരെ ചെറിയതായേ ഉള്ളൂ. പഴയകാലത്ത് വളരെ ലഘുവായിട്ട് ചെയ്തിരുന്ന മുഖത്തെ അണിയലങ്ങളായാലും; ഇതൊക്കെ രാത്രിയുടെ ഇരുട്ടും അന്നത്തെ ഇളകുന്ന ദീപത്തിന്റെ പ്രകാശവും ചേര്‍ന്നുണ്ടാകുന്ന ഒരു… ഇതെല്ലാം ചേര്‍ന്നാണ് കഥകളിയുടെ ഒരു രൂപം പണ്ടുണ്ടായത്. അതിപ്പോള് ഇങ്ങനെയായതുകൊണ്ടാണ് പുതിയതരത്തിലുള്ള വികാസമൊക്കെ ഇപ്പോഴുണ്ടാകുന്നത്. ഇപ്പോള് നമ്മളെ സഹായിക്കുന്ന തരത്തില് കടലാസുചുട്ടി ഉണ്ടായി. ഉടുത്തുകെട്ടുമതേ, നല്ലപോലെ കഞ്ഞിമുക്കിയ വാലല്ലെങ്കില്, ഇതിന്റെ ഭാരം കാരണം നടന് അനങ്ങാന് പറ്റില്ല. ഇപ്പോള് പ്ലാസ്റ്റിക് വന്നതോടു കൂടി വലിപ്പം നിലനിര്‍ത്താന് സാധിക്കും, ഭാരം ഉണ്ടാവുന്നുമില്ല. ഇങ്ങനെ പുതിയ സൌകര്യങ്ങള് നമുക്ക് ഉണ്ടാവുന്നതുകൊണ്ട് ഈ സൌകര്യങ്ങള് നമ്മള് ആവശ്യപ്പെടുകയും ചെയ്യുന്നുണ്ട്. കഥകളിയുടെ നാട്യധര്‍മ്മിത ഇത് ആവശ്യപ്പെടുന്നുമുണ്ട്.\nഇതിനകത്തെ കാര്യം, കഥകളിയുടെ ആഹാര്യം സ്വരൂപിച്ചിട്ടുള്ളത് ഇതിന്റെ നാട്യധര്‍മ്മശരീരത്തിന് അനുയോജ്യമായിട്ടാണ്. ആഹാര്യം പൂര്‍ണ്ണമായി തിരസ്കരിക്കുന്നതോടുകൂടി, ആഹാര്യത്തിന്റെ നാട്യധര്‍മ്മിതാവസ്ഥ പൂര്‍ണ്ണമായും ഇല്ലാതാകുന്നു. തികച്ചും ലോകധര്‍മ്മിയായതോ, അല്ലെങ്കില് ലൌകികമായ മനുഷ്യശരീരം തന്നെ പ്രേക്ഷകര്‍ക്കു മുന്നില് അനാവൃതമാകുന്നു. അപ്പോള് ആ തികച്ചും ലൌകികമായ ശരീരത്തില് നിന്നിട്ട് അത്യന്തം നാട്യധര്‍മ്മിയായിട്ടുള്ള ഒരു തീയറ്റര് രൂപത്തെ അവതരിപ്പിക്കയാണ് കലാകാരന് ചെയ്യുന്നത്. നാട്യധര്‍മ്മിയായ രൂപത്തിനുണ്ടാക്കാവുന്ന ഇഫക്ട് ഈ രൂപത്തിനു ലഭിക്കുമോ എന്നതാണു ചോദ്യം.\nഒരു traditional ഓഡിയന്‍സിന്റെ മുന്നില്, ഇപ്പോള് ഞാന് കഥകളി കാണുകയാണെങ്കില്, അല്ലെങ്കില് ഞാന് ഗോപിയാശാന്റെ വേഷം കാണുകയാണെങ്കില് , ഗോപിയാശാന്റെ ചൊല്ലിയാട്ടം കാണുന്നതിനേക്കാള് എനിക്കിഷ്ടം ഗോപിയാശാന്റെ വേഷത്തോടെയുള്ള performance കാണുന്നതുതന്നെയായിരിക്കും. പക്ഷേ ഗോപിയാശാന്റെ ചൊല്ലിയാട്ടത്തിനു തരാന് കഴിയുന്ന വേറെ ചില അനുഭൂതികളുണ്ട്. അതദ്ദേഹത്തിന്റെ വേഷത്തിന് തരാന് കഴിയണമെന്നില്ല. അതായത് ലോകധര്‍മ്മിയായിട്ടുള്ള, വളരെ സാധാരണമായിട്ടുള്ള, ഗ്രാമ്യമായിട്ടുള്ള എന്റെ ഈ ശരീരം, ഈ ശരീരത്തെ നാട്യധര്‍മ്മിയായി ഞാന് നില്‍ക്കുന്ന ആ നില്‍പ്പുണ്ടല്ലോ, ആ നില – ആ നില തന്നെ അതിനകത്ത് നാട്യധര്‍മ്മിത കൊണ്ടുവരികയാണ്. പിന്നെ എന്റെ ഈ ശരീരത്തിന്റെ ഓരോ പേശികളും ഉപയോഗിച്ച് സൂക്ഷ്മമായിട്ട് ഞാന് ചെയ്യുന്ന അഭിനയക്രിയ, ഈ അഭിനയക്രിയയും – ശരീരം കൊണ്ട് നാട്യധര്‍മ്മിയായുള്ള ഒരവതരണം സാധിക്കുമോ എന്ന ചോദ്യത്തിനു പ്രസക്തിയില്ല. കാരണം, അത്തരത്തില് കഥകളിയല്ലാത്ത മറ്റനേകം കലാരൂപങ്ങള് നമ്മള് കണ്ടുകൊണ്ടിരിക്കുകയാ. കഥകളിയുടെ ഈ അഭിനയസമ്പ്രദായം മറ്റൊരു കലാരൂപത്തിനും ഉള്ളതല്ല. കൂടിയാട്ടത്തില് നിന്ന് നമ്മള് ഇതിന്റെ മുഖാഭിനയത്തിന്റെ രീതികളോ അല്ലെങ്കില് മുദ്രാഭിനയത്തിന്റെ രീതികളോ ഒക്കെ എടുത്തിട്ടുണ്ടെങ്കില് പോലും, കൂടിയാട്ടത്തിന്റേതുപോലെയല്ല നമ്മള് ചെയ്യുന്നത്. കാരണം ഇവിടെ താളത്തിന്റേതായ പ്രത്യേകതകള് , ഇളകിയാട്ടത്തിന്റേതായ പ്രത്യേകതകള് , അങ്ങനെ നമ്മള് കൂടിയാട്ടത്തില് നിന്നു വളരെ വ്യത്യസ്തമാണ്. മറ്റേതെങ്കിലുമൊരു ക്ലാസിക്കല് കലാരൂപത്തിന് നമ്മുടെ ചൊല്ലിയാട്ടവുമായി യാതൊരു സാദൃശ്യവുമില്ല. ഇങ്ങനെ വളരെ unique ആയി നില്‍ക്കുന്ന movementsന്റെ ഒരു ഭണ്ഡാഗാരമാണ് നമ്മുടെ ചൊല്ലിയാട്ടം. ഈ ഭണ്ഡാഗാരമുപയോഗിച്ച്, എങ്ങനെ ഒരു നടന് എന്ന നിലയിലുള്ള ഒരു… തൃപ്തിക്കുവേണ്ടിയുള്ള ഒരന്വേഷണം. അതായത്, ഒരു കഥകളിവേഷത്തോടെ അരങ്ങില് വന്നുനിന്ന് perform ചെയ്യുമ്പൊള് അതെനിക്കു വലിയ അനുഭൂതിയാ. യാതൊരു സംശയവുമില്ല. കാരണം എന്റെ ശരീരം അതുവരെ ഞാന് വളര്‍ത്തിയെടുത്തത് അതിനുവേണ്ടിയാണ്. അതിനേക്കാള് വലിയ പല challengesഉം ഏറ്റെടുത്തുകൊണ്ടാണ് ആരെങ്കിലും വേഷം നന്നായി എന്നുപറയുന്നുണ്ടെങ്കില് അവിടേക്ക് നാം എത്തുന്നത്. ഇവിടെ ഒരു ചൊല്ലിയാട്ടത്തില് നമ്മള് ഫെയ്സ് ചെയ്യുന്ന challenge വേറെയാണ്. ഇവിടെ എനിക്ക് വേഷത്തിന്റേതായിട്ടുള്ള added ആയിട്ടുള്ള effects ഒന്നുമില്ലാത്തതുകൊണ്ട് ഒരു നടന് എന്നുള്ള നിലക്ക് എന്റെ ഉത്തരവാദിത്തങ്ങളും കൂടി. പിന്നെ, ചൊല്ലിയാട്ടം പലപ്പോഴും solo performance ആയിട്ടു ചെയ്യാനാണ് ഞാന് പ്രാധാന്യം കൊടുക്കുന്നത്. ഇപ്പോള്, ഇതുവരെ. ഒന്നുരണ്ട് അവസരങ്ങളില് അങ്ങനെയല്ലാതെ ചെയ്തിട്ടുണ്ട്. ഗ്രൂപ്പായിട്ടും ചെയ്യാവുന്നതാണ്. പക്ഷേ ഈ solo performance ആയിട്ടു ചെയ്യുമ്പോള് , ഞാനും പാട്ടുകാരും മേളക്കാരും മാത്രമായിട്ട് അരങ്ങില് വരുന്ന ഒരു പാരസ്പര്യമുണ്ട്. അവിടെ നമ്മള് സൃഷ്ടിക്കുന്ന പ്രാണന്റെ ഒരു പ്രത്യേകചലനമുണ്ട്. ഈ ഒരു ചലനത്തിലൂടെ നമ്മള് സൃഷ്ടിക്കുന്ന vibration, ഇത് ആസ്വദിക്കുന്ന ഓഡിയന്‍സ് – ഇത് ഈ ഒരു പാരസ്പര്യത്തിനു വേണ്ടി ആണ്. അതിനുവേണ്ടിത്തന്നെയാണ് അതു ചെയ്യുന്നത്.\nചൊല്ലിയാട്ടത്തെ പൂര്‍ണ്ണമായി വിശദീകരിക്കാന് വേണ്ടി ചോദിക്കട്ടെ, കുറച്ചുകൂടി വ്യാകരണപരമായ ഒരു പ്രശ്നം, വാസ്തവത്തില് നാട്യശാസ്ത്രമനുസരിച്ചുള്ള നാട്യസിദ്ധാന്തത്തില് കഥകളിക്കുപയുക്തമായിട്ടുള്ളതു മാത്രമാണ് അവിടുന്നെടുത്തിട്ടുള്ളത് എന്നതുകൂടിയാണ്. ഇപ്പോള് ഈ ആഹാര്യം, ആഹാര്യമാവപ്പെടുന്ന നാട്യനിയമങ്ങള് ആണ് കഥകളി എടുത്തത് എന്നുമുണ്ടല്ലോ. ഇപ്പോള് ശോകം എന്ന ഭാവത്തെ ഏതൊക്കെ ആലംബന-ഉദ്ദീപന വിഭാവങ്ങളിലൂടെ ആവിഷ്കരിക്കണം എന്നുള്ള നിയമത്തില് കലാഗവേഷകര് പറയാറുള്ള ഒരു കാര്യമാണ്, ‘അശൃ’ എന്നത് കഥകളി എടുക്കാത്തത് കഥകളിയുടെ ആഹാര്യനിയമങ്ങള് അത് അനുവദിക്കായ്ക കൊണ്ടു കൂടിയാണ് എന്ന്. അപ്പോള് ഇങ്ങനെ, ആഹാര്യം എന്നത് കഥകളിയുടെ അവതരണസ്വരൂപത്തെക്കൂടി നിര്‍ണയിക്കുന്ന ഒന്നായി മാറിയിട്ടുണ്ട് കഥകളിയില് . ഇപ്പോള് ശിരസ്സിന്റെ ചലനങ്ങള് നിയന്ത്രിക്കുക എന്നത്… കലാമണ്ഡലം ഗോപിയെപ്പോലുള്ള പ്രതിഭാശാലികളായ നടന്മാര് ആ പരിമിതിയെ ഒക്കെ തിരസ്കരിച്ചു വലിയ വിസ്മയങ്ങള് തീര്‍ക്കാറുണ്ട് എന്നതു മറ്റൊരു വശം. പക്ഷേ കഥകളിയുടെ ചിട്ടക്രമം ശിരസ്സിന്റെ ചലനങ്ങളെ പരമാവധി ക്രമീകരിക്കുന്നതിന് ആ കിരീടം കൂടി ഒരു കാരണമായി നില്‍ക്കുന്നുണ്ട്. ഇത്തരത്തില് ആഹാര്യം കൂടി തീയറ്ററിന്റെ നിയമങ്ങളെ നിര്‍ണയിക്കുന്ന നിലയില് നില്‍ക്കുന്ന ഒരു കലാരൂപം എന്ന നിലയില് , ഈ ആഹാര്യത്തെ തിരസ്കരിക്കുമ്പോള് വീ‍ണ്ടും കഥകളിയില് ലൌകികമായ ചലനങ്ങള് കടന്നുകയറാനുള്ള സാദ്ധ്യത വര്‍ദ്ധിക്കുകയില്ലേ?\nകഥകളിയിലേക്ക് ഇത്തരത്തിലുള്ള ലൌകികമായ സംഗതികള് വന്നുകയറാന് ഇടയില്ല. അങ്ങനെ വന്നു കയറുമെങ്കില് , അതു ചൊല്ലിയാട്ടം വഴി ആയിരിക്കില്ല. കാരണം ചൊല്ലിയാട്ടം ചെയ്യുന്ന ഒരു നടന്, ആ നടന്റെ ശരീരത്തെപ്പറ്റി ബോദ്ധ്യമുള്ളവനായിരിക്കും. ചൊല്ലിയാട്ടം ചെയ്യാത്ത ഒരു നടനാണ് ഈ പറയുന്ന പ്രശ്നങ്ങളെല്ലാം അഭിമുഖീകരിക്കേണ്ടി വരുന്നത്.\nപക്ഷേ വ്യവസ്ഥാപിതമായ നിലയിലുള്ള ചൊല്ലിയാട്ടം മാത്രമല്ലല്ലോ കണ്ണേട്ടന് ഇപ്പോള് മനസ്സില് വിഭാവനം ചെയ്യുകയും വിശദീകരിക്കുകയും ചെയ്തത്. വ്യവസ്ഥാപിതമായ പദാര്‍ത്ഥാഭിനയത്തിന്റെ പുറത്തേക്ക്, പിന്നില് ഒരു വലിയ കാവ്യത്തിന്റെ, ഗീതാഗോവിന്ദം പോലുള്ള, അതിന്റെ വിശദീകരണം, പ്രസ്താരം കൂടി ഉള്‍ക്കൊള്ളുന്നു. അപ്പോള് കുറേക്കൂടി വിപുലമായ രംഗചലനങ്ങള്‍ക്കുള്ള സാദ്ധ്യത കഥകളിനടന്റെ രംഗചലനങ്ങള്‍ക്കു കൈവരുന്നില്ലേ?\nസാദ്ധ്യത ഉള്ളതുകൊണ്ട് വ്യവസ്ഥാപിതമായ കഥകളിഭാഷയ്ക്ക് ഭംഗം വരുന്നില്ല. ഒന്നാമതായി, വ്യവസ്ഥാപിതമായ കഥകളി ഭാഷ എന്ത് എന്ന ചോദ്യം വരും. കോട്ടയം കഥകളുടെ അവതരണമാണോ പറയുന്നത്, നളചരിതത്തിന്റെ അവതരണമാണോ പറയുന്നത്, ദുര്യോധനവധത്തിന്റെ അവതരണമാണോ പറയുന്നത്, കചദേവയാനിയുടെ അവതരണമാണോ പറയുന്നത്? നമ്മുടെ ആചാര്യന്മാര് ഇതെല്ലാം ചെയ്യുന്നത് നമ്മള് കാണുന്നുണ്ട്. ഇത് ഓരോന്നിനും ഓരോ തരത്തിലുള്ള possibilityയാണ് ഒരു നടന് കൊടുക്കുന്നത്. സ്ത്രീവേഷം ചെയ്യുന്ന ഒരു നടന് സ്ത്രീവേഷം ചെയ്യുന്നതിനുവേണ്ടി ശരീരം ഒരു പ്രത്യേകരീതിയില് ഉപയോഗിക്കും. ഇതേ നടന് സന്താനഗോപാലം ബ്രാഹ്മണന് ചെയ്യുമ്പോള് ആ നടന്റെ ശരീരഭാഷ മറ്റൊന്നായി മാറും, മാറണം. അല്ലെങ്കില് ആ നടന്റെ സന്താനഗോപാലം ബ്രാഹ്മണന് മോശമായി എന്നു പറയും. സ്ത്രീവേഷവും സന്താനഗോപാലവും നന്നായി ചെയ്യുന്ന ഒരു നടന് ഉണ്ടെങ്കില് ആ നടന് രണ്ടു തരത്തിലുള്ള സാദ്ധ്യതകളാണ് ഉപയോഗിക്കുന്നത്. ഇങ്ങനെയുള്ള ഒരാള് മൂന്നാമത് ഗീതാഗോവിന്ദം ചെയ്യുന്നെന്നിരിക്കട്ടെ. അപ്പോള് ഗീതാഗോവിന്ദം മൂന്നാമതൊരു സാദ്ധ്യതയാണ്. ആ നടന് തിരിച്ച് കോട്ടയം കഥയിലേക്കു വരുമ്പോഴേക്കും കോട്ടയം കഥകളിലെ possibility നഷ്ടപ്പെടുന്നു എന്നു പറയുന്നതില് അര്‍ത്ഥമില്ല. ഇനി, ലോകം കാണാതെ കോട്ടയം കഥ മാത്രം ചെയ്യുകയും ഇതിനു പുറത്തേക്കുള്ള possibility അറിയാതിരിക്കുകയും ചെയ്യാതിരിക്കുകയും ചെയ്യുന്ന ഒരു നടന് കോട്ടയം കഥ ചെയ്യുന്നത് ശുദ്ധമായാണു ചെയ്യുന്നത് എന്നാരെങ്കിലും പറയുന്നുണ്ടെങ്കില് അത് അയാള്‍ക്ക് തീയറ്ററിനെപ്പറ്റിയുള്ള അജ്ഞത എന്നേ പറയാനാവൂ. ലോകത്തുള്ള മുഴുവന് തീയറ്ററും കാണുകയും, എല്ലാറ്റിനേയും ആഴത്തില് മനസ്സിലാക്കുകയും ചെയ്ത്, കോട്ടയം കഥകളുടെ പ്രത്യേകതയെന്താണെന്ന് ശാസ്ത്രീയമായി മനസ്സിലാക്കി അത് ശരീരത്തില് ആവിഷ്കരിക്കുമ്പോഴാണ് യഥാര്‍ത്ഥത്തില് കോട്ടയം കഥയുണ്ടാകുന്നത്. ലോകം കാണാതെ കോട്ടയം കഥ മാത്രം ചെയ്യുകയും ഇതിനു പുറത്തേക്കുള്ള possibility അറിയാതിരിക്കുകയും ചെയ്യാതിരിക്കുകയും ചെയ്യുന്ന ഒരു നടന് കോട്ടയം കഥ ചെയ്യുന്നത് ശുദ്ധമായാണു ചെയ്യുന്നത് എന്നാരെങ്കിലും പറയുന്നുണ്ടെങ്കില് അത് അയാള്‍ക്ക് തീയറ്ററിനെപ്പറ്റിയുള്ള അജ്ഞത എന്നേ പറയാനാവൂ.അപ്പൊഴേ അതിന്റെ purityയുണ്ടാവൂ. അതായത് ജ്ഞാനത്തില്‍നിന്നാണ് ഈ purityയുണ്ടാവുന്നത്. അജ്ഞതയില് നിന്നല്ല. ഒരിക്കലും വീടിനകത്തുമാത്രം ഒതുക്കിയിട്ട ഒരാള് , ഇപ്പൊള് നമ്മുടെ പഴയ അന്തര്‍ജനങ്ങളുടെ കഥ പറയാറുണ്ടല്ലോ. വീടിനകത്തു ഒതുക്കിയിട്ട് സ്വഭാവശുദ്ധി സംരക്ഷിക്കുക എന്നത് വളരെ പ്രാകൃതമായിട്ടുള്ള ഒരു കാര്യമാണ്. അങ്ങനെയല്ല സ്വഭാവശുദ്ധി സംരക്ഷിക്കേണ്ടത്. ലോകത്തെവിടെയും പോകാനുള്ള സ്വാതന്ത്ര്യമുണ്ടാവുകയും അപ്പോഴും സ്വഭാവശുദ്ധി ശീലിക്കുകയും ചെയ്യുമ്പോഴാണ് യഥാര്‍ത്ഥ സ്വഭാവശുദ്ധി ഉണ്ടാകുന്നത്. അതേപോലെ ലോകത്തെ ഏതു തീയറ്ററും കാണുകയും ഏതു തീയറ്ററിനേയും കുറിച്ച് അഭിപ്രായം പറയാന് കഴിയുകയും അതേപോലെ കഥകളിയിലെ പല പല വേഷങ്ങള് കെട്ടുകയും, പല പല ആട്ടക്കഥകള് എടുത്തു ചെയ്യുകയും ഇതൊക്കെ ചെയ്യുന്നുണ്ടെങ്കിലും കിര്‍മീരവധം ധര്‍മ്മപുത്രര് ചൊല്ലിയാടുമ്പോള് അത് അതിന്റെ perfectionഇല് ചെയ്യുന്നുണ്ടെങ്കില് ആ ആള്‍ക്ക് കിര്‍മീരവധം ധര്‍മ്മപുത്രര് അറിയാം എന്നു പറയാം. അതല്ലാതെ കിര്‍മീരവധം ധര്‍മ്മപുത്രര് അല്ലാതെ യാതൊന്നും ജീവിതത്തില് ചെയ്യുകയും കാണുകയും ചെയ്യാതിരുന്ന് അതു ചെയ്യുന്നതില് എന്താ അത്ഭുതമുള്ളത്? അതല്ല പഠിത്തം. അതല്ല ചെയ്‌വന. ഇത് ഒരു വ്യക്തിയുടെയല്ല. ഇപ്പോള് എന്റെ സ്വന്തമല്ല കഥകളി. പക്ഷേ എന്റേം കൂടിയാണ്. എന്റെ അന്വേഷണങ്ങളുടെയൊക്കെ ഫലമായിട്ട് ഞാന് കൊണ്ടുവരുന്ന ഒന്ന് സമൂഹം അംഗീകരിക്കുന്നില്ലെങ്കില് , പിന്നെ ഞാന് അതു തുടരില്ല. അതാണു ഞാന് നേരത്തേ പറഞ്ഞത്, ഒരു ക്ലാസിക്കല് performerടെ കടമ എന്നു പറയുന്നത് പാരമ്പര്യത്തെ അതിന്റെ – ഇപ്പോള് നമുക്ക് ഒരുപാട് പരിമിതികളുണ്ട്, മനുഷ്യന്റെ ഓര്‍മ്മശക്തി വളരെ പരിമിതപ്പെട്ടതാണ്. ശാരീരികശക്തി, വളരെ പരിമിതപ്പെട്ടതാണ്. മനസ്സിലാക്കാനുള്ള ശക്തി… ഇപ്പോള് എന്റെ ഗുരുനാഥനെ എനിക്കിപ്പോഴും മനസ്സിലാക്കാന് പറ്റിയിട്ടില്ല. ആശാന് പറഞ്ഞ പലതും പിന്നീട് പലപ്പോഴും നമുക്ക് തെളിഞ്ഞുവരും. പക്ഷേ അതു പറഞ്ഞ സമയത്ത് അതു മനസ്സിലായിട്ടില്ല. പിന്നീട് എപ്പോഴെങ്കിലുമാവും അതു മനസ്സിലാവുന്നത്. ഈ പരിമിതികളെല്ലാം വെച്ച് ഈ പാരമ്പര്യത്തെ അങ്ങനെത്തന്നെ നിലനിര്‍ത്തുകയും, അതേസമയം പുതിയതു പുതിയത് അന്വേഷിച്ചു ചെയ്യാന് ശ്രമിക്കയും ചെയ്യുന്ന – ഒരേസമയം ഇതു രണ്ടും നടക്കും. അതു രണ്ടും നടക്കുന്നത് ഞാന് മുന്‍പ് പറഞ്ഞതുപോലെ പുതിയത് പത്തെണ്ണം ചെയ്താല് അതില് ഒമ്പതെണ്ണവും തിരസ്കരിക്കപ്പെട്ടേക്കും. അതില് വിഷമമില്ല. തിരസ്കരിക്കപ്പെടുന്നത് വേണ്ട. നമ്മളതു രണ്ടാമതു ചെയ്യാന് ശ്രമിക്കുന്നില്ല.\nനടപക്ഷത്തുനിന്നിട്ട് ഈ ചിന്ത ഇങ്ങനെ പറയാനാകുമ്പോള് ആസ്വാദകപപക്ഷത്ത്, കേരളത്തിലഭിമുഖീകരിക്കേണ്ടിവന്ന ആസ്വാദനശീലം രണ്ട് മേഖലകളെ പ്രതിനിധീകരിക്കുന്നു. അത് സമ്പ്രദായഭേദങ്ങളുടേതു മാത്രമായി ഒതുങ്ങിനില്‍ക്കുന്നതല്ല. ഒരുവശത്ത് മുദ്രകളുടെ വൃത്തി, കരണങ്ങളുടെ വൃത്തി, ശരീരത്തിന്റെ സൌന്ദര്യം, തീയറ്ററിന്റെ രംഗഘടന എന്നിവയില് ഒതുങ്ങിനില്‍ക്കുകയും ആ വൃത്തികളുടെ ആവൃത്തികളെപ്പറ്റി മാത്രം ചര്‍ച്ച ചെയ്യുകയും ചെയ്യുന്ന ശൈലി ഒരു വശത്തും, പ്രമേയത്തിന്റെ അനേകം സാദ്ധ്യതകളിലേക്കു നിരന്തരം ചര്‍ച്ചകളെ develop ചെയ്തുകൊണ്ടുപോകുമ്പോള്‍തന്നെ, തീയറ്റര് അംശത്തിനെ പരമാവധി ന്യൂനീകരിക്കയും ചെയ്യുന്ന ശൈലി മറ്റൊന്നും. രണ്ട് അപചയങ്ങള് ഒരേ സമയത്തു സംഭവിക്കുന്നുണ്ട്. ഈ രണ്ട് അപചയങ്ങള്‍ക്കിടയ്ക്കാണ് കേരളത്തിന്റെ ആധുനിക കലാസ്വാദനബോധം വളര്‍ന്നുവരേണ്ടത്. വാസ്തവത്തില് ആധുനികകഥകളി ആസ്വാദകനില് നിന്ന് കഥകളിനടന് എന്താണ് പ്രതീക്ഷിക്കുന്നത്?\nസ്വാഭാവികമായിട്ടും ഇതിന്റെ രണ്ടിന്റേയും balanced ആയിട്ടുള്ള അവസ്ഥയായിരിക്കും ഒരു നല്ല നടന് പ്രതീക്ഷിക്കുക. അതായത് കോട്ടയം കഥകള് പോലുള്ള ഒരു സംഗതി… സഹൃദയന് എന്നൊരു വാക്കുണ്ടല്ലോ, നമ്മുടെ പഴയ വാക്കാണ്, പക്ഷേ അതു പുതിയതാണ്. അതായത് നടന് കോട്ടയം കഥ പോലൊരു സംഗതി ചെയ്യുമ്പോള് ഉള്ള സമീപനം എന്താണ് എന്നു തിരിച്ചറിഞ്ഞു കൊണ്ടായിരിക്കണം കോട്ടയം കഥയെപ്പറ്റി അഭിപ്രായം പറയുകയും ആസ്വദിക്കുകയും ചെയ്യേണ്ടത്. അല്ലെങ്കില്, ഒരു നടനില് നിന്ന് ആസ്വാദകന് ഇതായിരിക്കണം പ്രതീക്ഷിക്കേണ്ടത്. അതേ സമയം നളചരിതം ചെയ്യുന്ന സമയത്ത് ഞാന് കോട്ടയം കഥ ചെയ്യുന്നതുപോലെയാണ് ചെയ്യുന്നത് എന്നുണ്ടെങ്കില് , അതും ശരിയല്ല. അപ്പോള് എന്റെ സമീപനം എന്താണെന്നു തിരിച്ചറിഞ്ഞുകൊണ്ട് ആസ്വദിക്കുന്ന ഒരു ആസ്വാദകന് സന്ദര്‍ഭത്തിനനുസരിച്ച് രണ്ടു കാര്യങ്ങളിലും മനസ്സുവെയ്ക്കും. ചില സമയത്ത് ആവിഷ്കരണത്തിനാണു പ്രാധാന്യം എന്നു മനസ്സിലാക്കി അതിനേക്കുറിച്ച് ചര്‍ച്ച ചെയ്യുകയും ചില സമയത്ത് പ്രമേയപരമായ അംശങ്ങള്‍ക്കാണു പ്രാധാന്യം എന്നു തിരിച്ചറിഞ്ഞ് അതിനേക്കുറിച്ച് ചര്‍ച്ച ചെയ്യുകയും ചെയ്യുക – ഒരു balanced ആയിട്ടുള്ള സമീപനമാണ് വേണ്ടത്.\nഅവിടെ നിന്നുകൊണ്ട് നിലവിലെ സാമൂഹ്യസ്ഥിതിയെപ്പറ്റി ചിന്തിക്കുമ്പോള് , കഥകളി നേരിട്ടുവന്ന സാമൂഹികപരിതോവസ്ഥ, കഥകളിയുടെ ആസ്വാദകസമൂഹത്തെയും ആസ്വാദകപാഠത്തെയും നിര്‍ണയിക്കാന് പറ്റിയ ഒരു അധികാരവ്യവസ്ഥ ഉണ്ടായിരുന്നു. എന്നാല് ആ അധികാരവ്യവസ്ഥ പൂര്‍ണ്ണമായും തകര്‍ക്കപ്പെടുകയും, ഒരു ആധുനികസമൂഹം രൂപപ്പെടകയും ചെയ്തതിനു ശേഷമുള്ള പുതിയ ആസ്വാദകരില് എങ്ങനെയാവും ഇത്തരമൊരു ആസ്വാദനബോധം രൂപപ്പെടുക? അതിനുള്ള ബോധപൂര്‍വമായ ശ്രമം എങ്ങനെയാണ് നടത്താനാവുക?\nഅതൊരു പ്രധാനപ്പെട്ട വിഷയമാണ്. ഈ ഒരവസ്ഥ തെക്കന് തിരുവിതാംകൂറിലും മലബാറിലും ഒരുപോലെയല്ല നിലനിന്നിരുന്നത്. നടന്മാര്‍ക്ക് തിരുവിതാംകൂറിലായും മലബാറിലായാലും എപ്പോഴും പ്രാധാന്യമുണ്ടായിരുന്നു. നമ്മള് പലപ്പോഴും പറഞ്ഞുകേള്‍ക്കാറുണ്ട് നടന്മാര് അവര് സംരക്ഷിക്കുന്നവര് പറഞ്ഞതുകേള്‍ക്കുന്നവരായിരുന്നു എന്ന്. അങ്ങനെയാണെങ്കില് ഈ ശൈലീഭേദങ്ങളൊന്നും ഉണ്ടാവില്ലായിരുന്നു. നമ്മള് വെള്ളാട്ടു ചാത്തുപ്പണിക്കര് മുതലുള്ള വലിയ മഹാന്മാരായ നടന്മാരുടെ പേരുകള് നമുക്കറിയാം. അവിടെയൊന്നും അവരെ promote ചെയ്ത ആളുകളുടെ പേരല്ല നാം കേള്‍ക്കുന്നത്. ഇവര് നടത്തിയ മാറ്റത്തെക്കുറിച്ച് ഇവര്‍ക്ക് പൂര്‍ണമായും ബോധമുണ്ടായിരുന്നു. ആ മാറ്റം അവരുടെ അവതരണത്തില് ഒക്കെ അവര് ഒരു ചിട്ടയായിട്ട്, നിര്‍ബന്ധായിട്ട് ദീക്ഷിച്ചിരുന്നു. ഇത് നമ്മുടെ ഏറ്റവും പുതിയ ആചാര്യന്മാര് വരെ എത്തിനില്‍ക്കുന്നുണ്ട്. ഈ ഒരവസ്ഥ ഉണ്ടാകുന്നത്, ഒരിക്കലും ഇവര് മാത്രമല്ല. നേരത്തേ പറഞ്ഞതുപോലെ പാണ്ഡിത്യത്തിന്റെയോ ശാസ്ത്രബോധത്തിന്റെയോ ഒന്നും പിന്നിലല്ല ഇവര് നില്‍ക്കുന്നത്. പക്ഷേ ശാസ്ത്രബോധമുള്ള ഒരു society ഇവര്‍ക്കു ചുറ്റും നിന്ന് നല്‍കുന്ന ഉള്‍ക്കാഴ്ച്ചകളില് നിന്നാണ് ഇവരിത് സ്വാംശീകരിച്ചെടുക്കുന്നത്. കഥകളി വളര്‍ന്ന ഓരോ മേഖലകളും, ഇപ്പോള് ഒളപ്പമണ്ണ മനയുമായി ബന്ധപ്പെട്ട ഒരു പരിസരം, നമ്മള് നേരത്തേ ഒരു സംസാരത്തില് പറയുകയുണ്ടായി, കുറേ ആളുകള്, അനവധി പണ്ഡിതന്മാരും മറ്റും വന്നു താമസിക്കുന്ന സ്ഥലമാണ് അന്ന് അത്. അപ്പോള് പലരുടേയും കയ്യില് നിന്നു കിട്ടുന്ന അറിവുകളുടെ ഒരു സ്ഥലമാണ് അത്. ഇതേപോലെയാണ് ഇവിടെ തിരുവിതാംകൂര് രാജാവിന്റെ അടുത്ത് , അമ്പലപ്പുഴ രാജാവിന്റെ അടുത്ത്… അന്നത്തെ പാണ്ഡിത്യത്തിന്റെ കേന്ദ്രങ്ങളായിരുന്നു ഇതൊക്കെ. അപ്പോള് നടന്മാരും ആസ്വദകരും തമ്മിലുള്ള പാരസ്പര്യത്തിന്റെ ഘടകം വളരെ പ്രധാനപ്പെട്ട ഒന്നാണ്. ഇതു വളരെ സ്വാഭാവികമായി രൂപപ്പെടാനുള്ള സാദ്ധ്യത നമുക്കുണ്ടായിരുന്നു. ഇപ്പോള് ക്ഷേത്രങ്ങള്. നമ്മള് വെള്ളാട്ടു ചാത്തുപ്പണിക്കര് മുതലുള്ള വലിയ മഹാന്മാരായ നടന്മാരുടെ പേരുകള് നമുക്കറിയാം. അവിടെയൊന്നും അവരെ promote ചെയ്ത ആളുകളുടെ പേരല്ല നാം കേള്‍ക്കുന്നത്.ക്ഷേത്രങ്ങള് മുന്‍പ് പലതരം കൊടുക്കല് വാങ്ങലുകള് നടന്നിരുന്ന സ്ഥലമായിരുന്നു. അറിവിന്റെ കൊടുക്കല് വാങ്ങലുകള് മാത്രമല്ല, സാധനങ്ങളും. കൊട്ടയും തുണിയും കയറും എല്ലാം ഒരുവര്‍ഷത്തേക്കുള്ളത് ജനങ്ങള് വാങ്ങുന്നത് ഉല്‍സവക്കാലത്താണ്. ഇങ്ങനെ പലതരം കൊടുക്കല് വാങ്ങലുകള് നടക്കുന്ന സ്ഥലത്ത് ഒരു വലിയ വിഭാഗം ക്ലാസിക്കല് കലകളില് താല്‍പര്യമുള്ളവരും ഉണ്ടാകും. അപ്പോള് അവിടെ ക്ലാസിക്കല് കലയെപ്പറ്റിയുള്ള അറിവ് പുതിയ തലമുറയ്ക്ക് പകര്‍ന്നു കൊടുത്തുകൊണ്ടിരുന്നു. അത് സ്വന്തം familyയില് പെട്ടവരില് നിന്നാവണം എന്നില്ല. മറ്റുള്ളവരില് നിന്നും ആകാം. ഇതു കിട്ടാന് തക്കവണ്ണമുള്ള ചില വര്‍ക്‍ഷോപ്പുകള് തന്നെയാണ് സ്വാഭാവികമായി മുന്‍പ് നടന്നിരുന്നത്. ഇതൊരു സാമൂഹ്യപ്രക്രിയയായിരുന്നു പണ്ട്. ഇതുകൂടാതെ ചില വിശേഷദിവസങ്ങളില് രണ്ടും മൂന്നും ദിവസം നീണ്ടുനില്‍ക്കുന്ന കഥകളികള്. ഇങ്ങനെ പണ്ടത്തെ സമൂഹത്തില് സ്വാഭാവികമായി രൂപപ്പെടുന്ന ചില സാദ്ധ്യതകള് ഉണ്ടായിരുന്നു. ഇത് പിന്നീട് നമുക്ക് നഷ്ടപ്പെട്ടു. നമ്മുടെ വിദ്യാഭ്യാസസമ്പ്രദായം, പണത്തിന്റെ വരവും ചെലവും … സമൂഹത്തിന്റെ system ഒന്നാകെ മാറിയതോടു കൂടി നമുക്കിത് സ്വാഭാവികമായി കിട്ടാനുള്ള സാഹചര്യം സമൂഹത്തില് ഇല്ലാതായി. ഇനി മാര്‍ഗമെന്നു പറയുന്നത് നമ്മള് ബോധപൂര്‍വ്വം ഉള്ള ഇടപെടലുകള് – ശില്‍പ്പശാലകളും മറ്റും ഉണ്ടാവുക എന്നതാണ്. ഇപ്പോള് എന്നെ സംബന്ധിച്ചു തന്നെ, എനിക്ക് കഥകളിയില് അനേകം ഉള്‍ക്കാഴ്ച്ചകള് തന്നതാണ് കാറല്‍മണ്ണയില് കുറേ വര്‍ഷങ്ങളായി, തുടര്‍ച്ചയായി നടത്തിയ ശില്‍പ്പശാലകള്.


കട്ടപ്പന തിരുവനന്തപുരം ‘മിന്നല്’ – Veekshanam\nകട്ടപ്പന തിരുവനന്തപുരം ‘മിന്നല്’\nകട്ടപ്പന: കട്ടപ്പനയില് നിന്ന് ചെറുതോണി- മൂലമറ്റം വഴി തിരുവനന്തപുരത്തേക്കുള്ള കെഎസ്ആര്‍ടിസി ‘മിന്നല്’ ബസ് സര്‍വീസ് പുനരാരംഭിക്കുന്നു. ഏറെക്കാലമായി മുടങ്ങിയിരുന്ന സര്‍വീസ് ശനിയാഴ്ച മുതല് പുനരാരംഭിക്കുമെന്ന് ഗതാഗത മന്ത്രി ആന്റണി രാജു മന്ത്രി റോഷി അഗസ്റ്റിനെ അറിയിച്ചു.\nകട്ടപ്പനയില് നിന്ന് രാത്രി 10.30ന് പുറപ്പെട്ട് പുലര്‍ച്ചെ 4.45ന്് തിരുവനന്തപുരത്തെത്തും. രാത്രി 11.55ന് തിരുവനന്തപുരത്ത് നിന്ന് കട്ടപ്പനയിലേക്ക് തിരിക്കുന്ന ബസ് രാവിലെ 5.30ന് എത്തിച്ചേരും. ഓണ്‍ലൈന് വഴി സീറ്റുകള് റിസര്‍വ് ചെയ്യുന്നതിനുള്ള സൗകര്യം ഉണ്ടായിരിക്കും.\nIdukki, Kerala, Thiruvananthapuram\nനിയമസഭകൾ‌ക്കു സാമ്പത്തിക സ്വാതന്ത്ര്യം അനുവദിക്കണം: സ്പീക്കർമാരുടെ സമ്മേളനം\nപയ്യന്നൂര് കോളേജില് എസ്.എഫ്.ഐ ആക്രമണം; കെ.എസ്.യു നേതാക്കള്‍ക്ക് പരിക്ക്\nകോർപ്പറേറ്റുകളുടെ സ്വന്തം സർക്കാരാണ് കേന്ദ്രം ഭരിക്കുന്നത്; മോദി സർക്കാർ ജനങ്ങളെ കൊള്ളയടിക്കുന്നു: കെസി വേണുഗോപാല് എംപി\nതിരുവനന്തപുരം: കോർപ്പറേറ്റുകളുടെ സ്വന്തം സർക്കാരാണ് കേന്ദ്രം ഭരിക്കുന്നതെന്ന് എഐസിസി ജനറൽ സെക്രട്ടറി കെസി വേണുഗോപാൽ എംപി. മോദി സർക്കാർ എല്ലാ രീതിയിലും...


ഒരു പാക്കറ്റ് മാഗി വിൽക്കുന്ന ലാഘവത്തിൽ അവർ ശരീരം വിൽക്കുന്നു,നേരിൽ കണ്ട കാഴ്ച, കുറിപ്പ് - Pravasishabdam\nHome News Kerala ഒരു പാക്കറ്റ് മാഗി വിൽക്കുന്ന ലാഘവത്തിൽ അവർ ശരീരം വിൽക്കുന്നു,നേരിൽ കണ്ട കാഴ്ച, കുറിപ്പ്\nമഹാരാഷ്ട്രയിലെ ചുവന്ന തെരുവുകളിലൂടെ യാത്ര ചെയ്തപ്പോൾ കണ്ട ജീവിതങ്ങളെ കുറിച്ച് തുറന്ന് എഴുതി ഇരിക്കുക ആണ് ജീന അൽഫോൻസ എന്ന യുവതി.പഠനത്തിന്റെ ഭാഗമായുള്ള ഫീൽഡ് വർക്കിനിടെ മഹാരാഷ്ട്രയിലെ ചുവന്നതെരുവിൽ നേരിട്ടുകണ്ട ജീവിതങ്ങളെക്കുറിച്ചാണ് ജീന എഴുതി ഇരിക്കുന്നത്. ഇതിനോടകം പോസ്റ്റ് ചർച്ച ആയിട്ടുണ്ട്.\n‘അവിടുത്തെ ജീവിതങ്ങളെ നേരിട്ടറിയുംതോറും നെഞ്ച് പിടയ്ക്കുന്നു. അടിവയറ്റിൽനിന്നും മനം പിരട്ടൽ ഉണ്ടാവുന്നു. ക്ലാസ്സ്‌റൂം ചർച്ചകളിലും മറ്റും പീഡനങ്ങൾ കുറയ്ക്കാൻ ഗവൺമെന്റ് വേശ്യാലയങ്ങൾക്ക് അനുമതികൊടുക്കണം എന്ന് വാദിച്ച ഒരാളായിരുന്നു ഞാൻ. പക്ഷെ, ഇനിയൊരിക്കലും അത്തരമൊരു പ്രസ്താവന എന്നിൽനിന്നും ഉണ്ടാവില്ലെന്ന് ജീന കുറിക്കുന്നു.\nജീനയുടെ ഫേസ്ബുക്ക് പോസ്റ്റിന്റെ പൂർണ രൂപം;\nPrevious articleഭാര്യയുടെ അവിഹിത ബന്ധം കണ്ടുപിടിച്ചു, ഒടുവിൽ ഭർത്താവിന് സംഭവിച്ചത്\nNext articleവെപ്പുകാലിൽ ഇടറിവീഴുമെന്ന് കരുതിയോ കാൻസറേ; അതിജീവനം, കുറിപ്പ്


കുരിശുമല കയറ്റം തടഞ്ഞു; ബോണക്കാട് സംഘര്‍ഷം - themediasyndicate\nകുരിശുമല കയറ്റം തടഞ്ഞു; ബോണക്കാട് സംഘര്‍ഷം\nതിരുവനന്തപുരം: ബോണക്കാട് കുരിശുമലയിലേക്കുള്ള തീര്‍ത്ഥാടനം പോലീസ് തടഞ്ഞതിനെ തുടര്‍ന്ന് സ്ഥലത്ത് സംഘര്‍ഷാവസ്ഥ. കുരിശുമലകയറ്റം തടഞ്ഞതോടെയാണ് പൊലീസും വിശ്വാസികളും തമ്മില് സംഘര്‍ഷം ഉണ്ടായത്.\nചിലര് പൊലീസിന് നേരെ കല്ലെറിഞ്ഞു. പോലീസും തിരിച്ച് കല്ലെറിഞ്ഞു. ബാരിക്കേഡുകള് തള്ളിമാറ്റാന് ശ്രമിച്ചതോടെ പോലീസ് ലാത്തിവീശി. പ്രദേശത്ത് ഇപ്പോഴും സംഘര്‍ഷാവസ്ഥ തുടരുകയാണ്. ആയിരക്കണക്കിന് ആളുകളാണ് കുരിശുമല സന്ദര്‍ശനത്തിന് എത്തിക്കൊണ്ടിരിക്കുന്നത്.\nലാത്തിച്ചാര്‍ജിലും കല്ലേറിലും വൈദികരും പോലീസുകാരുമടക്കം നിരവധിപ്പേര്‍ക്ക് പരിക്കേറ്റു. ബോണക്കാട് കുരിശു മലയില് സ്ഥാപിച്ചിരുന്ന കുരിശ് തകര്‍ത്തതാണ് നിലവിലുള്ള പ്രശ്‌നങ്ങള്‍ക്ക് കാരണം. ഇതേത്തുടര്‍ന്ന് ഇങ്ങോട്ടുള്ള സന്ദര്‍ശനവും വിലക്കിയിരുന്നു.\nവര്‍ഷങ്ങളായി ജനുവരിയിലെ ആദ്യവെള്ളിയാഴ്ചയില് വിശ്വാസികള് കുരിശുമല യാത്ര നടത്താറുണ്ട്. ഇത് കയ്യേറ്റഭൂമിയാണെന്ന് ആരോപിച്ച് ഇവിടുത്തെ കുരിശുകളും ആരാധനയ്ക്കായി സ്ഥാപിച്ചിരുന്ന അള്‍ത്താരയും ചിലര് തകര്‍ത്തിരുന്നു. എന്നാല് കുരിശ് തകര്‍ത്തത് വനംവകുപ്പല്ലെന്ന് സര്‍ക്കാര് വ്യക്തമാക്കിയിരുന്നു.\nപണി കിട്ടി ; ശതം സമര്‍പ്പയാമിയിലേക്ക് അയച്ച പണം എത്തിയത് മുഖ്യമന്ത്രിയുടെ ദുരിശ്വാസ നിധിയിലേക്ക് ; തിരുത്തുമായി കെ.സുരേന്ദ്രന്


‘ഹല്ലാ...ഈ സ്ലാങ് പ്രശ്നമാവുമോ’ എന്ന് മമ്മൂട്ടി കൂടി ചോദിച്ചതോടെ അവസാന പ്രതീക്ഷയും അറ്റപോലെയായി! കുറിപ്പ് | manjalamkuzhi ali about amaram\nWednesday 03 February 2021 03:05 PM IST : By സ്വന്തം ലേഖകൻ\n‘ഹല്ലാ...ഈ സ്ലാങ് പ്രശ്നമാവുമോ’ എന്ന് മമ്മൂട്ടി കൂടി ചോദിച്ചതോടെ അവസാന പ്രതീക്ഷയും അറ്റപോലെയായി! കുറിപ്പ്\nWednesday 03 February 2021 03:05 PM IST\nമലയാള സിനിമയിലെ മികച്ച ചിത്രങ്ങളുടെ പട്ടികയിലിടം നേടിയ ‘അമരം’ മുപ്പതാം വാർഷികത്തിന്റെ നിറവിലാണ്. ഭരതൻ സംവിധാനം ചെയ്ത്, മമ്മൂട്ടി നായകനായ ചിത്രം മഞ്ഞളാംകുഴി അലിയാണ് നിർമിച്ചത്.\nഇപ്പോഴിതാ, സിനിമയുമായി ബന്ധപ്പെട്ട ഓർമകൾ പങ്കുവെച്ച് മഞ്ഞളാംകുഴി അലി ഫെയ്സ്ബുക്കിൽ കുറിച്ചത് വൈറൽ ആകുന്നു.\nമഞ്ഞളാംകുഴി അലി ഫെയ്സ്ബുക്കിൽ കുറിച്ചത് –\nമമ്മൂട്ടി നായകനായ ചിത്രം റിലീസ് ആവുന്നതു വരെ കലികയറിയ കടല്‍പോലെത്തന്നെ പ്രക്ഷുബ്ധമായിരുന്നു ഞങ്ങളുടെയെല്ലാം ഉള്ളകം. വ്യക്തിപരമായി എനിക്ക് വലിയ വെല്ലുവിളികൂടിയായിരുന്നു ആ സിനിമ. അതിന് തൊട്ടുമുമ്പ് മാക് പ്രൊഡക്ഷന്‍സ് നിര്‍മ്മിച്ച ധ്വനി കുഴപ്പമില്ലാതെ ഓടിയെങ്കിലും പുറപ്പാട്, ജാതകം തുടങ്ങിയ സിനിമകള് മോശം കലക്ഷനാണ് ബാക്കിവെച്ചത്. ആളുകളെല്ലാം പരാജയപ്പെടുന്ന സിനിമാക്കാരനെന്ന നിലയില് നോക്കിക്കാണുന്നുവെന്ന് തോന്നിത്തുടങ്ങിയ കാലം. സിനിമാ ജീവിതത്തില് നിരാശയുടെ നിഴലാട്ടം കണ്ട നാളുകള്. അപ്പോഴാണ് അമരത്തില് എത്തുന്നത്.\nഭരതേട്ടനായിരുന്നു സംവിധാനം. ലോഹിതദാസിന്റെ തിരക്കഥ. മമ്മൂട്ടിയെകൂടാതെ മുരളി, കെപിഎസി ലളിത, മാതു, അശോകന്, ചിത്ര തുടങ്ങിയ മുന്‍നിരതാരങ്ങള്. കഥ കേട്ടുകഴിഞ്ഞപ്പോള് കടപ്പുറം ഭാഷയില്‍തന്നെ ചിത്രീകരിക്കണമെന്ന് മമ്മൂട്ടിയാണ് നിര്‍ബന്ധിച്ചത്. വലിയ പ്രതീക്ഷയോടെ, അതിലേറെ ആത്മവിശ്വാസത്തോടെ പടം പൂര്‍ത്തിയായി. ചെന്നൈയില് ഡബ്ബിങ് കഴിഞ്ഞു. ആദ്യ കോപ്പി പൂര്‍ത്തിയായപ്പോള് സിനിമാ രംഗത്തും പുറത്തുമുള്ള കുറച്ചു സുഹൃത്തുക്കളെ സിനിമ കാണിച്ചു. സിനിമയിലെ അന്നത്തെ ‘പ്രമുഖ’രില് ചിലരെല്ലാം എന്നെ സ്വകാര്യമായി വിളിച്ച് ‘ഈ പടത്തിലെ സ്ലാങ് വലിയ പ്രശ്നമാവുമെന്ന്’ അഭിപ്രായപ്പെട്ടു. അച്ഛന് വേഷത്തിലുള്ള, മുടി നരച്ച മമ്മൂട്ടി, പത്രാസില്ലാത്ത വേഷം, ഈ ഭാഷയും കൂടിയായാല് ബുദ്ധിമുട്ടാവുമെന്നാണ് വിദഗ്ധരായ പലരും അന്ന് ഉപദേശിച്ചത്. നാട്ടിന്‍പുറത്തുള്ളവര് ഇത് അംഗീകരിക്കാനിടയില്ലെന്നായിരുന്നു അവരുടെ അഭിപ്രായം.\nഅന്നൊക്കെ സിനിമയുടെ ആദ്യ ഘട്ടംമുതല് റിലീസ് വരെ പൂര്‍ണ്ണമായി സിനിമയോടൊപ്പം നില്‍ക്കുന്ന ശീലമുണ്ടായിരുന്നു. എല്ലാ പ്രതീക്ഷകളെയും നിഷ്പ്രഭമാക്കുന്ന അഭിപ്രായങ്ങള് സുഹൃത്തുക്കളില് നിന്ന് കേട്ടതോടെ ആകെ തകര്‍ന്നു. ധനനഷ്ടവും മാനഹാനിയും വരുത്തിയ മുന്‍സിനികളുടെ ഓര്‍മ്മകളും വേട്ടയാടാന് തുടങ്ങി.\nഒടുവില് രണ്ടുംകല്‍പ്പിച്ച് ഫിലിംപെട്ടികള് തിയറ്ററുകളിലേക്ക് അയച്ചു. തിരുവനന്തപുരത്തേക്കുള്ള പെട്ടി യഥാസമയം അയക്കാന് കഴിഞ്ഞില്ല. അതുകൊണ്ട് ആ പെട്ടിയുമായി ഞാന്‍തന്നെ നേരിട്ട് പോയി. അന്ന് വിമാനത്തില് മമ്മൂട്ടിയുമുണ്ടായിരുന്നു. യാത്രയ്ക്കിടെ ‘ഹല്ലാ...ഈ സ്ലാങ് പ്രശ്നമാവുമോ’ എന്ന് മമ്മൂട്ടി കൂടി ചോദിച്ചതോടെ അവസാന പ്രതീക്ഷയും അറ്റപോലെയായി. മാത്രമല്ല, മമ്മൂട്ടിയ്ക്കും അത്ര നല്ല സമയമായിരുന്നില്ല അത്. നാണക്കേടിന്റെ മറ്റൊരു സിനിമകൂടിയാവുമോ എന്ന ശങ്ക അടിമുടി അലട്ടി. രാവിലെ തിയറ്ററില് എത്തി. വലിയ തള്ളലൊന്നുമില്ലാതെ തിയറ്റര് മെല്ലെ നിറഞ്ഞു. 10 മണിയുടെ ഷോ ആയിരുന്നതു കൊണ്ട് ചെറുപ്പക്കാരായിരുന്നു കൂടുതല്.


കൈയില് കരുതിയ കത്തിക്ക് മൂര്‍ച്ചയില്ല, അടുക്കളയില്‍നിന്ന് കത്തിയെടുത്തു; ഉറങ്ങുകയായിരുന്ന ദൃശ്യയെ കുത്തിക്കൊന്നു | Drishya Murder Case| Love| Murder| Girl| Perinthalmanna\nJun 19, 2021, 10:40 AM IST\nതെളിവെടുപ്പിനെത്തിച്ച പ്രതി വിനീഷ് ഡിവൈ.എസ്.പി കെ.എം. ദേവസ്യയോട് കുറ്റകൃത്യം വിശദീകരിക്കുന്നു. ഇന്‍സെറ്റില് കൊല്ലപ്പെട്ട ദൃശ്യ | ഫോട്ടോ: മാതൃഭൂമി\nപെരിന്തൽമണ്ണ: പ്രണയാഭ്യർഥന നിരസിച്ചതിന്റെ പകയിൽ ദൃശ്യയെ കൊലപ്പെടുത്തിയ പ്രതി വിനീഷ് അവസരം കാത്തിരുന്നത് ഒരുമണിക്കൂറിലേറെ. പുലർച്ചെയോടെ ഏലംകുളം കൂഴന്തറയിലെ ദൃശ്യയുടെ വീട്ടിലെത്തിയതായി പ്രതി പോലീസിനോടു പറഞ്ഞു. കൈയിൽ കരുതിയ കത്തിക്കു മൂർച്ചയില്ലാത്തതിനാൽ, ദൃശ്യയുടെ വീട്ടിലെ അടുക്കളയിൽനിന്നാണ് കൊലചെയ്യാനുപയോഗിച്ച കത്തിയെടുത്തതെന്നും ഇയാൾ പറഞ്ഞു. പ്രതിയെ റിമാൻഡ്ചെയ്തു. ചേച്ചിയെ രക്ഷിക്കാനുള്ള ശ്രമത്തിനിടെ പരിക്കേറ്റ ദേവശ്രീ വെള്ളിയാഴ്ച വൈകീട്ട് ആശുപത്രി വിട്ടു.\nപ്രതിയുമായി വെള്ളിയാഴ്ച രാവിലെ യുവതിയുടെ വീട്ടിൽ പോലീസ് തെളിവെടുപ്പുനടത്തി. കനത്ത പോലീസ് സുരക്ഷയിലാണ് പ്രതി മഞ്ചേരി നറുകര ഉതുവേലി കുണ്ടുപറമ്പിൽ വിനീഷിനെ (21) തെളിവെടുപ്പിനെത്തിച്ചത്. ജനരോഷം കണക്കിലെടുത്താണു മലപ്പുറം എം.എസ്.പിയിൽ നിന്നടക്കം അറുപതോളം പോലീസുകാരുടെ സംഘത്തെ ഏർപ്പെടുത്തിയിരുന്നു. വീടിനടുത്തുനിന്നു നാട്ടുകാരെ മാറ്റിയശേഷമാണു പ്രതിയെ എത്തിച്ചത്.\nബുധനാഴ്ച രാത്രി പെരിന്തൽമണ്ണയിലുള്ള ദൃശ്യയുടെ അച്ഛന്റെ വ്യാപാരസ്ഥാപനത്തിനു തീയിട്ടശേഷം താൻ നടന്നു കൂഴന്തറയിലേക്കെത്തിയതായി വിനീഷ് പറഞ്ഞു. പിൻവാതിലിലൂടെ അകത്തുകടന്നു. അടുക്കളയിൽനിന്നു കത്തിയെടുത്തു മുകൾനിലയിലേക്കെത്തി. ഇവിടത്തെ മുറിയിലേക്കു ദൃശ്യ വരുമെന്നുകരുതി ഒരുമണിക്കൂറോളം കാത്തിരുന്നു. കാണാതായപ്പോഴാണു താഴേക്കിറങ്ങിയത്.\nതാഴത്തെ നിലയിലുള്ള കിടപ്പുമുറിയിൽ ഉറങ്ങുകയായിരുന്ന ദൃശ്യയെ തുടർച്ചയായി കുത്തി. ബഹളംകേട്ടെത്തിയ അനിയത്തിയെയും കുത്തി. തുടർന്നു വീടിന്റെ പിറകുവശത്തേക്ക് ഓടി. പാടം കടന്നു റെയിൽവേപാളവും കടന്നശേഷം ഒരു വീട്ടുമുറ്റത്തുനിന്നു ചെരുപ്പെടുത്തിട്ടു. കുറേദൂരംപോയി ഓട്ടോറിക്ഷയിൽ കയറിയതായും വിനീഷ് പോലീസിനോടു പറഞ്ഞു.\nരണ്ടരമണിക്കൂറോളം നീണ്ട തെളിവെടുപ്പ് 12.45-ഓടെ അവസാനിച്ചു. വിനീഷിന്റെ ചെരുപ്പ്, കട കത്തിക്കാനുപയോഗിച്ചതെന്നു കരുതുന്ന ലൈറ്റർ, മാസ്ക് തുടങ്ങിയവ കണ്ടെടുത്തു. പെരിന്തൽമണ്ണ ഡിവൈ.എസ്.പി കെ.എം. ദേവസ്യ, ഡി.സി.ആർ.ബി. ഡിവൈ.എസ്.പി സാജു കെ. അബ്രഹാം, പെരിന്തൽമണ്ണ പോലീസ് ഇൻസ്പെക്ടർ സജിൻ ശശി എന്നിവരുടെ നേതൃത്വത്തിലായിരുന്നു തെളിവെടുപ്പ്. പ്രതിയെ പെരിന്തൽമണ്ണ കോടതി മജിസ്ട്രേറ്റിന്റെ ചുമതലയുള്ള നിലമ്പൂർ മജിസ്ട്രേറ്റ് റിമാൻഡ്ചെയ്തു.\nസംഭവത്തിൽ പ്രതി ഒറ്റയ്ക്കാണ് പങ്കെടുത്തതെന്നാണ് നിഗമനം. മറ്റാളുകളോ പ്രേരണയോ ഉണ്ടോയെന്നത് വിശദമായി അന്വേഷിക്കുമെന്നും പോലീസ് അറിയിച്ചു.\n''ഒന്നിനുമല്ല...വെറുതേയൊന്നു കാണാൻ... എന്റെ കുടുംബം തകർത്തവനല്ലേ?'\nപെരിന്തൽമണ്ണ: ''ഒന്നിനുമല്ല...വെറുതേയൊന്നു കാണാൻ... എന്റെ കുടുംബം തകർത്തവനല്ലേ?''\n85-ാം വയസ്സിൽ അധികമാർക്കും അനുഭവിക്കേണ്ടിവരാത്ത വേദനയുടെ വിങ്ങലാണ് അഭ്യർഥനയായി ആ മുത്തശ്ശിയിൽനിന്നുവന്നത്. പേരക്കുട്ടിയുടെ കൊലയാളിയെ കാണിച്ചുതരണേയെന്നതായിരുന്നു പോലീസിനോടുള്ള അഭ്യർഥന. ഏലംകുളം കൂഴന്തറയിൽ കൊല്ലപ്പെട്ട ദൃശ്യയുടെ വീട്ടിൽ പ്രതിയായ വിനീഷിനെ തെളിവെടുപ്പിനെത്തിച്ചപ്പോഴായിരുന്നു ഇത്.\nദൃശ്യയുടെ അച്ഛൻ ബാലചന്ദ്രന്റെ അമ്മയായ രുക്മിണിയമ്മയാണു വിനീഷിനെ കാണിച്ചുതരണമെന്നു പറഞ്ഞത്. അമ്മയും ബാലചന്ദ്രനും മറ്റു കുടുംബാംഗങ്ങളും ആവശ്യമുന്നയിച്ചു. തെളിവെടുപ്പു പൂർത്തിയാക്കി മടങ്ങുംമുൻപ് പോലീസ് ഇതിനു സൗകര്യമൊരുക്കിക്കൊടുത്തു. മാസ്ക് മാറ്റാതിരുന്ന വിനീഷിന്റെ മാസ്ക് താഴ്ത്തണമെന്നു നാട്ടുകാരും ആവശ്യപ്പെട്ടു. ഒടുവിൽ വിനീഷ് മാസ്ക് താഴ്ത്തി.\nകരുതലിനും ജാഗ്രതയ്ക്കും നാടിന്റെ നന്ദി\nഏലംകുളം: കൺമുന്നിൽ കണ്ട ക്രൂരതയുടെ നടുക്കം വിട്ടുമാറിയിട്ടില്ലാത്ത ഗ്രാമവാസികൾക്ക് പ്രതി പിടിയിലായതു മാത്രമായിരുന്നു ഏക ആശ്വാസം. മനഃസാന്നിധ്യം കൈവിടാതെ പ്രതിയെ പോലീസിന്റെ കൈയിലെത്തിച്ച ഓട്ടോഡ്രൈവർ ജൗഹറിനെയും സുഹൃത്ത് സുബിനെയും നാട്ടുകാർ അനുമോദിച്ചു. ഏലംകുളം സർവീസ് ബാങ്കിന്റെ നേതൃത്വത്തിൽ നടത്തിയ അനുമോദനത്തിൽ പെരിന്തൽമണ്ണ ഡിവൈ.എസ്.പി കെ.എം. ദേവസ്യ പൊന്നാടയണിയിച്ചു.\nബാങ്കിന്റെ കാഷ് അവാർഡും അദ്ദേഹം കൈമാറി. വ്യാഴാഴ്ച രാവിലെ ഏലംകുളം കൂഴന്തറയിൽ ചെമ്മാട്ട് ദൃശ്യയെ കുത്തിക്കൊലപ്പെടുത്തിയതിനുശേഷം രക്ഷപ്പെടാൻ ശ്രമിച്ച പ്രതി വിനീഷാണ് ജൗഹറിന്റെയും സുഹൃത്തിന്റെയും അവസരോചിത ഇടപെടലിൽ കുടുങ്ങിയത്. അനുമോദനച്ചടങ്ങിൽ ബാങ്ക് പ്രസിഡന്റ് പി. ഗോവിന്ദപ്രസാദ്, വൈസ് പ്രസിഡന്റ് എൻ. വാസുദേവൻ, ഭരണസമിതിയംഗങ്ങൾ, ജീവനക്കാർ, ഡിവൈ.എസ്.പി. ഓഫീസിലെ ജീവനക്കാർ തുടങ്ങിയവർ പങ്കെടുത്തു.\n'ഇലഞ്ഞി നോട്ടി'ന് നിലവാരം കൂടുതല്; കള്ളനോട്ട് വിതരണം ഏജന്‍സി വഴി, നാട്ടില് ഉപയോഗിച്ചില്ല


വിശുദ്ധ ലൂയിസ് രാജാവിന്റെ പ്രതിമയ്ക്ക് സംരക്ഷണമൊരുക്കി കത്തോലിക്കാ വൈദികൻ - sundayshalom\nവിശുദ്ധ ലൂയിസ് രാജാവിന്റെ പ്രതിമയ്ക്ക് സംരക്ഷണമൊരുക്കി കത്തോലിക്കാ വൈദികൻ\n‘ബ്ലാക്ക് ലൈവ്സ് മാറ്റർ’ പ്രതിഷേധങ്ങളുടെ മറവിൽ വിശുദ്ധ രൂപങ്ങൾക്കുനേരെ അക്രമം അഴിച്ചുവിടുന്നത് പതിവാകുമ്പോൾ, മിസോറിയിലെ വിശുദ്ധ ലൂയിസിന്റെ പ്രതിമയ്ക്ക് സംരക്ഷണമായത് കത്തോലിക്കാ വൈദികൻ നടത്തിയ നിർണായക ഇടപെടൽ. അമേരിക്കയിലെ മിസോറി സംസ്ഥാനത്തെ സെന്റ് ലൂയിസ് നഗരത്തിൽ സ്ഥിതിചെയ്യുന്ന വിശുദ്ധ ലൂയിസ് 9-ാമൻ രാജാവിന്റെ പ്രതിമയ്ക്കാണ് ഫാ. സ്റ്റീഫൻ സ്‌കൂമാച്ചറിന്റെ നേതൃത്വത്തിൽ വിശ്വാസീസമൂഹം സംരക്ഷണം ഒരുക്കിയത്.\nകുരിശുയുദ്ധത്തിൽ പങ്കെടുത്തു എന്നതാണ് രാജാവിന്റെ പ്രതിമ തകർക്കാനുള്ള മുഖ്യ കാരണമായി പ്രക്ഷോപകാരികൾ ചൂണ്ടിക്കാട്ടിയത്. എന്നാൽ, ജനക്ഷേമ തൽപ്പരനും ധർമിഷ്ടനുമായ ഭരണാധികാരിയായിരുന്നു 13-ാം നൂറ്റാണ്ടിൽ ഫ്രാൻസ് ഭരിച്ച ലൂയീസ് 9-ാമൻ. 1906ലാണ് സെന്റ് ലൂയിസിന്റെ ശിൽപ്പം സെന്റ് ലൂയിൽ ആർട് മ്യൂസിയത്തിനുന്ന്‌നിൽ സ്ഥാപിതമായത്.\nസെന്റ് ലൂയിസിന്റെ ശിൽപ്പം സ്ഥാപിച്ചിരിക്കുന്ന സ്തൂപത്തിൽ പ്രക്ഷോപകർ കുറിച്ച മുദ്രാവാക്യങ്ങളും മറ്റും വിശ്വാസീസമൂഹം മായ്ക്കുന്നു.\nആക്രോശവുമായി എത്തിയ പ്രക്ഷോപകർക്കു മുന്നിൽ ധീരതയോടെ സംരക്ഷണ കവചം ഒരുക്കിയ ഫാ. സ്റ്റീഫൻ സ്‌കൂമാച്ചറിന്റെ ഇടപെടലിന് വലിയ കൈയടിയും അനുമോദനവുമാണ് സോഷ്യൽ മീഡിയയിൽ ലഭിക്കുന്നത്. തങ്ങളുടെ നഗരത്തിന്റെ പേരിന് കാരണക്കാരനായ രാജാവിന്റെ പ്രതിമക്ക് സംരക്ഷണം ഒരുക്കാൻ നിരവധി വിശ്വാസികളാണ് പ്രക്ഷോപർ എത്തുംമുമ്പേ സ്ഥലത്ത് എത്തിയത്.\nഅവർ നിരന്തരം ജപമാല ഉരുവിടുന്നുണ്ടായിരുന്നു. ഇതിനിടയിൽ സെന്റ് ലൂയിസ് അതിരൂപതാംഗമായ ഫാ. സ്റ്റീഫൻ സ്‌കൂമാച്ചർ പ്രക്ഷോപകർക്ക് ലൂയിസ് രാജാവിന്റെ ചരിത്രം വിവരിച്ചു നൽകി. എന്നാൽ, പ്രതിമ തകർത്തശേഷം സെന്റ് ലൂയിസ് കത്തീഡ്രലും തകർക്കും എന്നായിരുന്നു അവരിൽ ചിലരുടെ ആക്രോശം. എന്നാൽ, വിശ്വാസികളുടെയും വൈദികന്റെയും ശക്തമായ പ്രതിഷേധങ്ങൾക്കൊടുവിൽ 100ൽപ്പരം വരുന്ന പ്രക്ഷോപകർ പിൻവാങ്ങുകയായിരുന്നു.\nകത്തോലിക്കാസഭ വിശുദ്ധ പദവിയിലേക്ക് ഉയർത്തിയ ഏക ഫ്രഞ്ച് രാജാവാണ് ലൂയിസ് 9-ാമൻ. 1214 ഏപ്രിൽ 25ന് ജനിച്ച അദ്ദേഹത്തിന് 12-ാം വയസിൽ പിതാവിനെ നഷ്ടപ്പെട്ടു. അതോടെ, രാജപദവി ഏറ്റെടുക്കേണ്ടി വന്നു കൗമാരപ്രായക്കാരനായ അദ്ദേഹത്തിന്. അടിയുറച്ച കത്തോലിക്കാ വിശ്വാസിയായിരുന്ന അമ്മയുടെ ജീവിതം ലൂയിസ് രാജാവിനെയും സ്വാധീനിച്ചു.\nവൃത്തിയാക്കിയ സ്തൂപവും ശിൽപ്പവും വൈദികൻ ആശീർവദിക്കുന്നു.\nഅധികം വൈകാതെ, ധർമിഷ്ഠനായ ഭരണാധികാരി എന്ന് വിശേഷിപ്പിക്കപ്പെട്ട അദ്ദേഹം ശത്രുക്കളോടുപോലും അനുകമ്പ കാണിച്ചു എന്നാണ് ചരിത്രം സാക്ഷിക്കുന്നത്. ഒരിക്കൽ പിതാവിനൊപ്പം യുദ്ധത്തിനെത്തിയ ഒരു രാജകുമാരൻ ഫ്രഞ്ച് സൈന്യത്തിന്റെ പിടിയിലായി. രാജകുമാരനെ വധിക്കാൻ ഉപദേശകർ ആവശ്യപ്പെട്ടെങ്കിലും ലൂയിസ് രാജാവ് ചെവിക്കൊണ്ടില്ല. പിതാവിനെ അനുസരിക്കേണ്ടത് മകന്റെ കടമയാണെന്നായിരുന്നു അദ്ദേഹത്തിന്റെ മറുപടി.\nദരിദ്രരായവരെ സഹായിക്കുന്നതിന് പ്രഥമപരിഗണന നൽകിയിരുന്ന ലൂയിസ് രാജാവ് കൊള്ളപ്പലിശയെ ശക്തമായി എതിർത്തു. രാജാവ് കഴിക്കുന്ന അതേ മേശയിൽ നിന്നാണ് പാവപ്പെട്ടവർക്കും ഭക്ഷണം നൽകിയിരുന്നതെന്ന് ചരിത്രം രേഖപ്പെടുത്തിയിട്ടുണ്ട്. ഫ്രാൻസിൽ, ഗോതിക് ശൈലിയിലുള്ള പ്രശസ്തമായ നിരവധി കെട്ടിടങ്ങൾ നിർമിച്ചതും ഇദ്ദേഹത്തിന്റെ കാലഘട്ടത്തിലാണ്.


കരിയറിന്റെ ഉന്നതിയിലേക്കെത്താൻ സ്പെഷ്യലൈസ്ഡ് കേന്ദ്ര സർവീസുകൾ | NowNext\nകരിയറിന്റെ ഉന്നതിയിലേക്കെത്താൻ സ്പെഷ്യലൈസ്ഡ് കേന്ദ്ര സർവീസുകൾ\nകേന്ദ്ര സർവീസുകളേപ്പറ്റി പറയുമ്പോൾ സിവിൽ സർവീസ് മാത്രമേ പലപ്പോഴും നമ്മുടെ ചിന്താധാരയിൽ വരാറുള്ളു. എന്നാൽ പ്രധാനപ്പെട്ട മറ്റു ചില സർവീസുകളും കൂടിയുണ്ട്. യൂണിയൻ പബ്ലിക് സർവീസ് കമ്മിഷനാണു (UPSC) ഈ സർവീസുകളിലേക്കും നിയമനങ്ങൾ നടത്തുന്നത്.\nV. Of the Engineering subjects viz. Agricultural Engineering, Chemical Engineering, Civil Engineering, and Mechanical Engineering- not more than one subject\nഅസിസ്റ്റൻറ്റ് കൺസർവേറ്റർ ഓഫ് ഫോറസ്റ്റ് മുതൽ ഡയറക്ടർ ജനറൽ ഓഫ് ഫോറസ്റ്റ് വരെ എത്താവുന്ന ഒരു കരിയറാണിത്. വിശദ വിവരങ്ങൾക്ക് www.civilserviceindia.com/, http://ifs.nic.in/എന്നിവയിലേതെങ്കിലും സന്ദർശിക്കുക.\nഗ്രൂപ്പ് A സെൻട്രൽ സർവീസായ ഇത് 1961 ലാണു നിലവിൽ വന്നത്. സാമ്പത്തിക അവലോകനം, വികസന പദ്ധതികളുടെ രൂപകൽപ്പന തുടങ്ങിയവയ്ക്കാവശ്യമായ കഴിവുറ്റ ഒരു പറ്റം ഉദ്യോഗസ്ഥ വൃന്ദത്തെ വാർത്തെടുക്കുകയാണു ഉദ്ദേശം. 30 വയസിൽ താഴെയുള്ള ഇക്കണോമിക്സ്/അപ്ലൈഡ് ഇക്കണോമിക്സ്/ബിസിൻസ് ഇക്കണോമിക്സ്/ഇക്കണോമെട്രിക്സ് എന്നിവയിലേതെങ്കിലും ബിരുദാനന്തര ബിരുദമുള്ളവർക്കാണു അപേക്ഷിക്കാനാവുക.\nഎന്നിങ്ങനെയാണു എഴുത്ത് പരീക്ഷയുടെവിവരം. എല്ലാ പരീക്ഷയും3മണിക്കൂറാണു. തുടർന്ന് അഭിമുഖവുമുണ്ടാവും. Finance, social sector, rural development, education, health, agriculture, industry, trade, transport, and information technology തുടങ്ങി ഗവണ്മെൻറ്റിന്റെt ഏതാണ്ടെല്ലാ ഡിപ്പാർട്ട്മെൻറ്റുകളിലും നിർണ്ണായക സ്ഥാനമാണിവർക്കുള്ളത്. കേന്ദ്ര സംസ്ഥാന ഗവണ്മെൻറ്റുകളുടേയും വിവിധ വകുപ്പുകളുടേയും ബഡ്ജറ്റ് രൂപീകരണത്തിൽ വലിയ പങ്ക് വഹിക്കുന്നവരാണു IES ഓഫീസേഴ്സ്. അസിസ്റ്റൻറ്റ് ഡയറക്ടർ മുതൽ ഗവണ്മെൻറ്റ് സെക്രട്ടറിക്ക് തുല്യമായ ചീഫ് ഇക്കണോമിക്സ് അഡ്വൈസർ വരെ എത്താവുന്ന തസ്തികയാണിത്. വിശദ വിവരങ്ങൾക്ക് http://upsc.gov.in/general/ies-iss.html സന്ദർശിക്കുക.\nസ്റ്റാറ്റിസ്റ്റിക്സ്/അപ്ലൈഡ് സ്റ്റാറ്റിസ്റ്റിക്സ്/മാത്തമാറ്റിക്കൽ സ്റ്റാറ്റിസ്റ്റിക്സ് എന്നിവയിലേതെങ്കിലുമൊന്നിൽ ബിരുദാനന്തര ബിരുദമുള്ളവർക്ക് ഇന്ത്യൻ സ്റ്റാറ്റിസ്റ്റിക്കൽ സർവീസ് പരീക്ഷയ്ക്ക് അപേക്ഷിക്കാം. .\nഎന്നിങ്ങനെയാണു ടെസ്റ്റിൻറ്റെ ഘടന. 200 മാർക്കിൻറ്റെ ഇൻറ്റർവ്യൂവും പേഴ്സണാലിറ്റി\nടെസ്റ്റുമുണ്ടാവും. കൂടുതൽ വിവരങ്ങൾക്ക് http://upsc.gov.in/ കാണുക.\nയോഗ്യത: എഞ്ചിനിയറിങ്ങ് ബിരുദമാണു യോഗ്യത. എ എം ഐ ഇ യുടെ സെക്ഷൻ എ, ബി എന്നിവ പാസായവരും അപേക്ഷിക്കാൻ യോഗ്യരാണു. അല്ലെങ്കിൽ വയർലെസ്സ് കമ്യൂണിക്കേഷൻ/ഇലക്ട്രോണിക്സ്/റേഡിയോ ഫിസിക്സിൽ എംഎസ്സി അല്ലെങ്കിൽ റേഡിയോ എഞ്ചിനിയറിങ്ങ് ജയിച്ചവർക്കും അപേക്ഷിക്കാവുന്നതാണു.\nപ്രായം: 21 വയസിനും 30 വയസിനുംഇടയിൽ. ജനുവരി ഒന്നു വച്ചാണു പ്രായം കണക്കാക്കുന്നത്. സംവരണ വിഭാഗക്കാർക്ക് നിയമാനുസൃതമായ വയസ്സിളവുണ്ടായിരിക്കും.\n5. Assistant Executive Engineer(in Boarder Roads Engineering Service)\n9. Assistant Executive Engineer (in Boarder Roads Engineering Service)\n8. Engineer in Wireless Planning and Coordination Wing/Monitoring Organisation\nഒബ്ജക്ടീവ് രീതിയിലും വിവരാണാത്മക രീതിയിലുമാണു പരീക്ഷ. ഒബ്ജക്ടീവ് ചോദ്യങ്ങളെല്ലാം2മണിക്കൂർ വീതമാണു. ജനറൽ ഇംഗ്ലീഷും ജനറൽ സ്റ്റഡീസുമാണു ആദ്യപേപ്പർ. 200 മാർക്ക്.പിന്നീട് ഓരോ വിഭാഗത്തിലുമുള്ള2ഒബ്ജക്ടീവ് പരീക്ഷകൾ. 200 മാർക്ക് വീതം.ഒബ്ജക്ടീവ് പരീക്ഷക്ക് നെഗറ്റീവ് മാർക്കുണ്ടായിരിക്കും. തുടർന്ന് ഓരോ വിഭാഗത്തിലും3മണിക്കൂർ വീതമുള്ള2വിവരണാത്മക പരീക്ഷകൾ. 200 മാർക്ക് വീതം.ആകെ 1000 മാർക്ക്. പിന്നീട് 200 മാർക്കിൻറ്റെ അഭിമുഖ പരീക്ഷ. അഭിമുഖത്തിൽ ഉദ്യോഗാർത്ഥിയുടെ സമഗ്രമായ വ്യക്തിത്വം, നേതൃ പാടവം, സാമൂഹിക ഉത്തരവാദിത്വം തുടങ്ങിയവ വിലയിരുത്തപ്പെടും. നന്നായി തയ്യാറെടുപ്പ് വേണമെന്നർത്ഥം.\nശരാശരി 500 എഞ്ചിനിയർമാരാണു ഓരോ വർഷവും നിയമിതരാവുന്നത്. ഇതിൽ തന്നെ 100 ഓളം ഒഴിവുകൾ ടെലകോം വിഭാഗത്തിലാണു. അസിസ്റ്റൻറ്റ് എക്സിക്യുട്ടീവ് എഞ്ചിനിയറിൽ തുടങ്ങി ഗവണ്മെൻറ്റ് സെക്രട്ടറിക്ക് തുല്യമായ പൊതുമേഖലാ സ്ഥാപനങ്ങളുടെ ചെയർമാൻ വരെ എത്താവുന്ന കരിയറാണിതിനുള്ളതു. അപേക്ഷകൾ ഓൺലൈനായിട്ടാണു അയക്കേണ്ടത്. വിലാസം www.upsconline.nic.in. കൂടുതൽ വിവരങ്ങൾക്ക് www.upsc.gov.in.\nജിയോളജിക്കൽ സർവേ ഓഫ് ഇന്ത്യയിലേക്കുള്ളത് ആയിട്ടും ഗ്രൗണ്ട് വാട്ടർ ബോർഡിലേക്കുള്ള ടെസ്റ്റ് കാറ്റഗറി2ആയിട്ടും കണക്കാക്കപ്പെടുന്നു. കാറ്റഗറി 1 തിരഞ്ഞെടുക്കുന്നവർ 1,4പേപ്പറുകളും കാറ്റഗറി2തിരഞ്ഞെടുക്കുന്നവർ 1,2,3,5 പേപ്പറുകളും മാത്രം എഴുതിയാൽ മതിയാകും. 200 മാർക്കിൻറ്റെ ഇൻറ്റർവ്യൂവും പേഴ്സണാലിറ്റി ടെസ്റ്റുമുണ്ടാവും. സാധാരണയായി ജൂണിൽ അറിയിപ്പുണ്ടായി നവംബറിൽ പരീക്ഷ നടത്തുകയാണു ചെയ്യാറുള്ളത്. കൂടുതൽ വിവരങ്ങൾക്ക് http://upsc.gov.in/ സന്ദർശിക്കുക.\nബ്ലോക്ക് കോര്‍ഡിനേറ്റര് തസ്തികയിലേക്ക് അപേക്ഷിക്കാം


മണ്ഡലകാലത്ത് ശബരിമലയില് ദര്‍ശനം നടത്തിയത് 10.35 ലക്ഷം തീര്‍ഥാടകര് - Media Malayalam (മീഡിയ മലയാളം)\nമണ്ഡലകാലത്ത് ശബരിമലയില് ദര്‍ശനം നടത്തിയത് 10.35 ലക്ഷം തീര്‍ഥാടകര്\nപത്തനംതിട്ട: മണ്ഡലകാലത്ത് ശബരിമലയില് ദര്‍ശനം നടത്തിയത് 10.35 ലക്ഷം തീര്‍ഥാടകര്. കോവിഡ് നിയന്ത്രണങ്ങള് ശക്തമായിരുന്നത് കാരണം കഴിഞ്ഞവര്‍ഷം തീര്‍ഥാടകരുടെ എണ്ണം കുറവായിരുന്നു. ഇത്തവണ ഇതുവരെ 78.92 കോടി രൂപയുടെ വരുമാനം ലഭിച്ചതായി തിരുവിതാംകൂര് ദേവസ്വം ബോര്‍ഡ് പ്രസിഡന്റ് കെ അനന്തഗോപന് പറഞ്ഞു. കഴിഞ്ഞ വര്‍ഷം മണ്ഡലകാലത്ത് 8.39 കോടിയാണു ലഭിച്ചത്. നിയന്ത്രണങ്ങള് ഇല്ലാതിരുന്ന 2019 ല് 156 കോടി രൂപ ലഭിച്ച സ്ഥാനത്താണിത്.\nനിയന്ത്രണങ്ങളിലെ ഇളവു കാരണം കൂടുതല് തീര്‍ഥാടകര് എത്തിയതാണ് വരുമാനം വര്‍ധിക്കാന് കാരണം. അരവണ വില്‍പ്പനയിലൂടെ 31.25 കോടി, കാണിക്ക ഇനത്തില് 29.30 കോടി, അപ്പം വില്‍പ്പനയിലൂടെ 3.52 കോടി രൂപയും ലഭിച്ചു. കാണിക്കയായി ലഭിച്ച പണം ഭണ്ഡാരത്തില് എണ്ണാനുണ്ട്. എണ്ണി തീരുമ്പോള് വരുമാനം അല്‍പംകൂടി ഉയരും\nമകരവിളക്ക് തീര്‍ഥാടനത്തിനായി 30നു വൈകിട്ട് അഞ്ചിനു നട വീണ്ടും തുറക്കും. അന്നേ ദിവസം തീര്‍ഥാടകര്‍ക്കു പ്രവേശനമില്ല. 31 മുതല് ജനുവരി 19 വരെ തീര്‍ഥാടകര്‍ക്ക് ദര്‍ശനം നടത്താം. ജനുവരി 11ന് എരുമേലി പേട്ടതുള്ളല്. അന്ന് രാവിലെ അമ്പലപ്പുഴ സംഘവും ഉച്ചകഴിഞ്ഞ് ആലങ്ങാട്ട് സംഘവും പേട്ട തുള്ളും. 12ന് തിരുവാഭരണ ഘോഷയാത്ര പന്തളത്തുനിന്ന് പുറപ്പെടും. 14ന് വൈകിട്ട് സന്നിധാനത്തെത്തും. മകരസംക്രമ പൂജയും മകരജ്യോതി ദര്‍ശനവും 14ന് വൈകിട്ട് 6.30ന് നടക്കും.\n10.35 lakh pilgrims\nDuring the constituency\nPrevious articleപന്തളം മാന്തുകയിൽ പോലീസുകാർക്ക് നേരെ ആക്രമണം\nNext articleക്രിസ്തുമസ്-പുതുവത്‌സരത്തോടനുബന്ധിച്ച് സപ്ലൈകോയുടെ വില്പനശാലകൾ നാളെ തുറന്നു പ്രവർത്തിക്കും


ഞങ്ങളുടെ രണ്ടുപേരുടെയും വീടുകളിൽ പലരും വന്നു പിന്തിരിപ്പിക്കാൻ നോക്കി !! മറിയത്തെ വിവാഹം ചെയ്യുവാനുണ്ടായ കാരണം തുറന്നു പറഞ്ഞു ചെമ്പൻ വിനോദ് - മലയാളം ന്യൂസ് പോർട്ടൽ\nPosted on June 16, 2020, 6:50 PM\nവ്യത്യസത്യമായ വേഷങ്ങൾ കൊണ്ട് പ്രേക്ഷകരുടെ ഹൃദയം കീഴടക്കിയ നടനാണ് വിനോദ് ജോസ്, കുറച്ച് ദിവസങ്ങൾക്ക് മുൻപായിരുന്നു താരം കോട്ടയം സ്വദേശിയായ ഡോക്ടര് മറിയം തോമസിനെ രണ്ടാമത് വിവാഹം കഴിച്ചത്. തന്നേക്കാള് ഒരുപാട് പ്രായം കുറഞ്ഞ പെണ്‍കുട്ടിയെ വിവാഹം കഴിച്ചതിന് സോഷ്യല് മീഡിയയില് വളരെയധികം താരം വിമര്‍ശിക്കപ്പെട്ടിരുന്നു.ഇപ്പോൾ അതിനുള്ള മറുപടിയുമായി വിനോദ് ജോസ് എത്തിയിരിക്കുകയാണ്.\n” വിവാഹത്തിന് സ്ത്രീക്കും പുരുഷനും ഇടയിലെ പ്രായവ്യതാസം ഇത്രയും ആയിരിക്കണം എന്ന് നിയമവും ഉണ്ടോ എന്നറിയില്ല. ഇരുപത്തിയഞ്ചു വയസുള്ള ഒരു പെണ്‍കുട്ടിക്ക് സ്വന്തമായി തീരുമാനം എടുക്കാന് അറിയില്ലെന്ന് ആരെങ്കിലും പറയുമോ. ഒരു പൈങ്കിളി പ്രണയം ആയിരുന്നില്ല ഞങ്ങളുടേത്. സൗഹൃദം വളര്‍ന്നു എപ്പോഴോ പ്രണയമായി മാറി. വിട്ടു പോകില്ല എന്ന് തോന്നിയപ്പോള് വിവാഹിതരാകാന് തീരുമാനിച്ചു. കല്യാണം കഴിഞ്ഞപ്പോഴാണ് ആദ്യം പ്രണയം പറഞ്ഞത് ആരാണെന്നുള്ള ചോദ്യം ഞങ്ങള്‍ക്കിടയില് വന്നത്.\nഅതിനെ പറ്റിയുള്ള ചര്‍ച്ച നടന്നു കൊണ്ടിരിക്കുകയാണ്. അതൊരു കുടുംബകലഹത്തിലേക്ക് പോകും എന്ന് തോന്നിയപ്പോള് നിര്‍ത്തി. ആര് ആദ്യം പറഞ്ഞാലും ഞാനും അവളും പെട്ടു. അതാണ് സത്യം. എന്റെയും മറിയത്തിന്റെയും വീട്ടില് വന്നു തീരുമാനം മാറ്റാന് ശ്രമിച്ചവരുണ്ട്. ”ഇത്ര ചെറിയ പെണ്ണിനെ ഇവന് കെട്ടുന്നത് ശെരിയാണോ” എന്ന ചോദ്യവുമായി വന്നവരോട് എന്റെ അപ്പനും അമ്മയും പറഞ്ഞത് ‘ എത്രകാലം അവന് ഒറ്റക്ക് ജീവിക്കും.? അവനു ഇഷ്ടമുള്ള ഒരാളെ കല്യാണം കഴിച്ചു ജീവിക്കട്ടെ ”എന്നായിരുന്നു. ആളുകളെ കൊണ്ട് നല്ലത് പറയിക്കാമെന്നു വിചാരിച്ചാലും സമൂഹത്തെ തൃപ്തിപ്പെടുത്താന് കഴിയില്ല. പക്ഷെ ഞങ്ങള്‍ക്ക് പരസ്പരം തൃപ്തിപ്പെടുത്താന് പറ്റും, സമൂഹത്തെ ബുദ്ധിമുട്ടിക്കാതെ.” – ചെമ്ബന് വിനോദ് പറയുന്നു.\nRelated Items:chemban vinod jose, chemban vinoth marriage, mollywood


ശശി തരൂര് എം.പിയെ കളിയാക്കി അമൂല് കമ്പനി; മറുപടി നല്‍കി തരൂര്\n17 December, 2017 01:21:32 AM\nതിരുവനന്തപുരം: ശശി തരൂര് എം.പിയെ കളിയാക്കി അമൂല് കമ്പനി ഇറക്കിയ പുതിയ പരസ്യം വൈറലാകുന്നു. അതിനൊപ്പം തന്നെ ശശി തരൂര് നല്‍കിയ മറുപടിയും വൈറലാകുന്നു. രണ്ട് കുട്ടികള് ചേര്‍ന്ന് തരൂരിന്റെ ട്വീറ്റ് വായിച്ച് വാക്കുകളുടെ അര്‍ത്ഥം ഡിഷ്ണറിയില് പരതുന്നതിന്റെ കാര്‍ട്ടുണ് ചിത്രമാണ് അമൂല് ട്വിറ്ററില് പോസ്റ്റ് ചെയ്തത്.\nലോകപ്രശസ്ത ഡിക്ഷ്ണറിയായ തെസോറസിനെ തരൂററസ് എന്ന് വിശേഷിപ്പിച്ച അമൂല് അങ്ങനെയുള്ളവര് ഉണ്ടോ എന്നും ചോദിക്കുന്നു. എന്നാല് തരൂര് നല്‍കിയ മറുപടി ട്വീറ്റും ഇതിനൊപ്പം തന്നെ വൈറലായിരിക്കുകയാണ്. കമ്പനിയുടെ പരസ്യ വാചകം തന്നെയാണ് തരൂര് മറുപടിക്കായി ഉപയോഗിച്ചത്. ഞാന് ബട്ടേര്‍ലി കൃതാര്‍ത്ഥനായി എന്നാണ് തരൂര് മറുപടി ട്വീറ്റ് ചെയ്തത്.


Kerala Lottery Akshaya AK-414 Result: അക്ഷയ AK-414 ഭാഗ്യക്കുറി, ഒന്നാം സമ്മാനം എറണാകുളം ജില്ലയിൽ വിറ്റ ടിക്കറ്റിന്\nKerala Weather: സംസ്ഥാനത്ത് മഴ ശക്തിപ്പെടും; വിവിധ ജില്ലകളിൽ ഓറഞ്ച്, യെല്ലോ അലർട്ട്\nരാജിക്ക് വേണ്ടിയാണ് സമരമെങ്കിൽ ഒരു കാര്യവുമില്ല; ജലീലിനൊപ്പമെന്ന് കോടിയേരി\nKerala Lottery Akshaya Ak 414 Result\nKerala Lottery Akshaya AK-414 Result: അക്ഷയ AK-414 ഭാഗ്യക്കുറി, ഒന്നാം സമ്മാനം എറണാകുളം ജില്ലയിൽ വിറ്റ ടിക്കറ്റിന്\nKerala Lottery Akshaya AK-414 Result: അക്ഷയ ഭാഗ്യക്കുറിയുടെ വില 30 രൂപയാണ്\nOctober 22, 2019 03:51:32 pm\nKerala Lottery Akshaya AK-414 Result @keralalotteries.com: തിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ അക്ഷയ AK-414 ഭാഗ്യക്കുറിയുടെ ഫലം പ്രഖ്യാപിച്ചു. ഒന്നാം സമ്മാനം എറണാകുളം ജില്ലയിൽ വിറ്റ AN 411740 എന്ന ടിക്കറ്റ് നമ്പരിനു ലഭിച്ചു. രണ്ടാം സമ്മാനം തൃശൂർ ജില്ലയിൽ വിറ്റ AV 798486 എന്ന ടിക്കറ്റ് നമ്പരിനാണ്. ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ വെബ്സൈറ്റിലോ ഔദ്യോഗിക അറിയിപ്പുമായോ ഒത്തു നോക്കേണ്ടതാണ്.\nRead More: Kerala Lottery Karunya Plus KN-285 Result: കാരുണ്യ പ്ലസ് KN-285 ലോട്ടറിയുടെ നറുക്കെടുപ്പ് ഇന്ന്\nകേരള സംസ്ഥാന ഭാഗ്യക്കുറി വകുപ്പിന്റെ സ്ത്രീ ശക്തി SS-178 ലോട്ടറിയുടെ നറുക്കെടുപ്പ് ഇന്നലെ പൂർത്തിയായി. തിരുവനന്തപുരം ജില്ലയിൽ വിറ്റ SW 212177 എന്ന ടിക്കറ്റ് നമ്പറിനാണ് ഒന്നാം സമ്മാനം ലഭിച്ചത്. രണ്ടാം സമ്മാനം ലഭിച്ചത് കൊല്ലം ജില്ലയിൽ വിറ്റ SY 858985 എന്ന ടിക്കറ്റ് നമ്പറിനാണ്. സ്ത്രീ ശക്തി ഭാഗ്യക്കുറിയുടെ ടിക്കറ്റ് വില 30 രൂപയാണ്. ഒന്നാം സമ്മാനം 60 ലക്ഷം രൂപ, രണ്ടാം സമ്മാനം 10 ലക്ഷം രൂപയും സമാശ്വാസ സമ്മാനമായി 8000 രൂപയും നൽകും.\nRead More: Kerala Lottery Sthree Sakthi SS-178 Result: സ്ത്രീ ശക്തി SS-178 ലോട്ടറി, ഒന്നാം സമ്മാനം തിരുവനന്തപുരത്തിന്\nTags: Akshaya Lottery, Kerala Lottery\nഉമർ ഖാലിദിനെ കൊലപ്പെടുത്താൻ ശ്രമിച്ച പ്രതി ശിവസേന സ്ഥാനാർഥി\nKerala Nirmal Lottery NR-191 Result: നിർമൽ NR-191 ഭാഗ്യക്കുറി ഒന്നാം സമ്മാനം കോട്ടയത്ത് വിറ്റ ടിക്കറ്റിന്


ചിലരിലെങ്കിലും ഇത്തരത്തിലുള്ള അസ്വസ്ഥതകൾ ഉണ്ടാകുന്നതിനുള്ള സാധ്യത വളരെയധികം കൂടുതലാണ് അതായത് മൂത്രമൊഴിക്കുമ്പോൾ അസഹ്യമായ നീറ്റ് ഉണ്ടാവുക, പുകച്ചിൽ അനുഭവപ്പെടുക, മൂത്രമൊഴിച്ചു കഴിഞ്ഞാൽ വീണ്ടും വീണ്ടും ഓടിക്കണം എന്ന് തോന്നുക അതുപോലെതന്നെ മൂത്രമൊഴിച്ചു കഴിഞ്ഞാലും ആ പൊങ്ങച്ച ഒരുപാട് സമയം നിലനിൽക്കുക, അടിവയറ്റിൽ വേദന അനുഭവപ്പെടുക, ചില ആളുകളിൽ മൂത്രമൊഴിച്ചു കഴിയുമ്പോൾ മൂത്രത്തിൽ രക്തത്തിൻറെ അംശം കാണപ്പെടുന്നത്, അതുപോലെതന്നെ മൊത്തത്തിലുള്ള കളറിൽ വ്യത്യാസം വരിക എങ്ങനെയാണ്.\nമൂത്രപ്പഴുപ്പ് അഥവ മൂത്രക്കടച്ചിൽ ഉണ്ടാകുന്നത്. ഇത്തരത്തിലുള്ള സ്ത്രീകളിലാണ് കൂടുതലായും കണ്ടുവരുന്നത്. പുരുഷന്മാർ സ്ത്രീകളെ ഒരുപോലെ ബാധിക്കുന്ന ഒന്നാണ് മൂത്രപ്പഴുപ്പ് അഥവാ മൂത്രക്കടച്ചിൽ എങ്കിൽ പോലും ഏറ്റവും കൂടുതലായി കാണപ്പെടുന്നത് സ്ത്രീകളിലാണ്. നല്ലൊരു ശതമാനം സ്ത്രീകളും പലപ്പോഴും മൂത്രപ്പഴുപ്പ് മൂലം കഷ്ടപ്പെടുന്നവരും ആയിരിക്കാം. മൂത്ര സഞ്ചിയിൽ കെട്ടി നിൽക്കുന്ന മൂത്രം പലപ്പോഴും അണുബാധയ്ക്ക് കാരണമാകുകയും ചെയ്യുന്നത് ഇത് കിഡ്നി സ്റ്റോൺ പോലുള്ള രോഗങ്ങൾക്കും കാരണമാകുന്നത്.\nമൂത്രസഞ്ചിയിൽ നിന്ന് വൃത്തിയിലേക്ക് മൂത്രം തിരിച്ചു പോകുമ്പോഴും അവസ്ഥകൾ ഉണ്ടാവുന്നു മൂത്രപ്പഴുപ്പ് ഒരിക്കലും കാണേണ്ട ഒന്നല്ല ചികിത്സ നൽകേണ്ടത് വളരെയധികം അത്യാവശ്യമാണ് മൂത്രനാളിയിൽ കാണുന്ന തടസ്സങ്ങളാണ് പലപ്പോഴും മൂത്രത്തിൽ പഴുപ്പിന് കാരണമാകുന്നത് ഒരിക്കലും ഇത്തരം രോഗങ്ങൾക്ക് സ്വയം ചികിത്സ നടത്തുന്നത് നല്ലതല്ല. ഇത്തരം പ്രശ്നങ്ങൾക്ക് പരിഹാരം കാണുന്നതിന് യോഗൃത ഒറ്റമൂലികൾ വളരെയധികം നല്ലതാണ് ഇതിൽ പ്രധാനപ്രശ്നം ചെയ്യാനുള്ളത് ധാരാളം വെള്ളം കുടിക്കുന്നത്.\nഎപ്പോഴും വളരെയധികം നല്ലതാണ് ഇത്തരത്തിലുള്ള ഇൻഫെക്ഷൻ ചെറുക്കുന്നതിനുള്ള പ്രധാന പരിഹാരം വെള്ളം ധാരാളം കുടിക്കുക എന്നത് തന്നെയാണ്. തുടർന്ന് അറിയാൻ വീഡിയോ മുഴുവനായി കാണുക.. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nചർമ്മ സംരക്ഷണത്തിന് കിടിലൻ വഴി..


Covid | 'രാവിലെ6മുതൽ രാത്രി 10 വരെ പുറത്തിറങ്ങാൻ പൊലീസ് അനുമതി വേണ്ട'; നിയന്ത്രണങ്ങളിൽ ഇളവ് പ്രഖ്യാപിച്ച് UAE – News18 Malayalam\n'രാവിലെ6മുതൽ രാത്രി 10 വരെ പുറത്തിറങ്ങാൻ പൊലീസ് അനുമതി വേണ്ട'; നിയന്ത്രണങ്ങളിൽ ഇളവ് പ്രഖ്യാപിച്ച് UAE\nമാളുകൾ അർധരാത്രി 12 മുതൽ രാത്രി 10 വരെ തുറക്കും. എന്നാൽ മൂന്ന് മുതൽ 12 വയസുവരെയുള്ളവരും 60 വയസിന് മുകളിൽ പ്രായമുള്ളവരും പ്രവേശിക്കരുത്.\nLast Updated : April 25, 2020, 09:59 IST\nദുബായ്: കോവിഡ് പ്രതിരോധത്തിന്റെ ഭാഗമായി ഏർപ്പെടുത്തിയ നിയന്ത്രണങ്ങളിൽ ഇളവ് പ്രഖ്യാപിച്ച് യു.എ.ഇ. പൊലീസ് അനുമതി ഇല്ലാതെ രാവിലെ6മുതൽ രാത്രി 10 വരെ പുറത്തിറങ്ങാം. 10നു ശേഷം പുറത്തിറങ്ങേണ്ടവർക്ക് പൊലീസിന്റെ പ്രത്യേക അനുമതി വാങ്ങണം. റമളാൻ പശ്ചാത്തലത്തിലാണ് കോവിഡ് പ്രതിരോധത്തിന്റെ ഭാഗമായുള്ള നിയന്ത്രണങ്ങളിൽ ഇളവ് നൽകിയിരിക്കുന്നത്.\nBEST PERFORMING STORIES:കോവിഡ് 19: സംസ്ഥാനത്ത് ഏഴ് ഹോട്ട്‌സ്‌പോട്ടുകള് കൂടി[NEWS]ലണ്ടനില്‍നിന്നും കണ്ണൂർ സ്വദേശി എയര് ആംബുലന്‍സില്; എത്തിയത് കോഴിക്കോട്ടെ ആശുപത്രിയില് ചികിത്സയ്ക്കായി [NEWS]നിരീക്ഷണത്തിലിരിക്കെ കോട്ടയത്തുനിന്നും ഊരുചുറ്റാനിറങ്ങിയ മൂന്നു യുവാക്കൾ പാലക്കാട് കൊറോണ സെല്ലിലായി [NEWS]\nപുറത്തിറങ്ങുന്നവർ നിർബന്ധമായും മാസ്ക് ധരിക്കുകയും സാമൂഹിക അകലം പാലിക്കുകയും വേണം. ഇതു ലംഘിച്ചാൽ 1,000 ദിർഹമാണു പിഴ.\nഅത്യാവശ്യ ജോലികൾ ചെയ്യാനുണ്ടെങ്കിൽ ഓഫിസുകൾ തുറക്കാനും അനുമതി നൽകിയിട്ടുണ്ട്. എന്നാൽ 30 ശതമാനത്തിൽ കൂടുതൽ ജീവനക്കാർ പാടില്ല. മീറ്റിംഗുകൾ വേണ്ടി വന്നാൽ5പേരിൽ കൂടുതൽ പാടില്ല. ഓരോരുത്തരും2മീറ്റർ അകലം പാലിക്കണമെന്നും നിർദ്ദേശിച്ചിട്ടുണ്ട്.\nറമളാന്റെ ഭാഗമായി അടുത്ത ബന്ധുക്കളെ സന്ദർശിക്കാനും അനുമതി നൽകിയിട്ടുണ്ട്. എന്നാൽ ഞ്ചു പേരിൽ കൂടുതൽ ഒത്തുചേരരുത്. 60 വയസ്സിൽ കൂടുതലുള്ളവരെയോ രോഗികളെയോ സന്ദർശിക്കരുതെന്നും നിർദ്ദേശമുണ്ട്. വീടിനു പുറത്ത് അന്നദാനത്തിന് അനുമതിയില്ല. ഭക്ഷണ വിതരണം അംഗീകൃത സന്നദ്ധ സംഘടനകളുടെയും സർക്കാർ കാര്യാലയങ്ങളുടെയും മേൽനോട്ടത്തിൽ മാത്രമായിരിക്കണം.\nഅനുവദനീയ സമയത്ത് പരമാവധി2മണിക്കൂർ വരെ പുറത്തിറങ്ങി വ്യായാമം ചെയ്യാനും അനുമതി നൽകിയിട്ടുണ്ട്. ഓടുന്നതിനും സൈക്ലിങ്ങിനും തടസമില്ല. വ്യായാമം ചെയ്യുമ്പോൾ3പേരിൽ കൂടുതൽ പാടില്ല.2മീറ്റർ അകലം പാലിക്കുകയും മാസ്ക് ധരിക്കുകയും വേണം.\nമാളുകൾ അർധരാത്രി 12 മുതൽ രാത്രി 10 വരെ തുറക്കും. എന്നാൽ പ്രാർഥനാ മുറികൾ, സിനിമാ ഹാളുകൾ, ചേഞ്ചിങ് റൂമുകൾ, ദുബായ് ഫൗണ്ടെയിൻ പോലുള്ള വിനോദ കേന്ദ്രങ്ങൾ എന്നിവ അടഞ്ഞുകിടക്കും. മൂന്ന് മുതൽ 12 വയസുവരെയുള്ളവരും 60 വയസിന് മുകളിൽ പ്രായമുള്ളവരും മാളുകളിൽ പ്രവേശിക്കരുത്.\nFirst published: April 25, 2020, 09:57 IST\nCoronaCorona GulfCorona outbreakCorona UAECorona virusCorona Virus IndiaCorona virus KeralaCoronaviruscoronavirus in indiacoronavirus in keralacoronavirus indiacoronavirus keralaLock down


അർധരാത്രിയിലെ പരാജയപ്പെട്ട സാഹസികത | Weekend | Special | Deshabhimani | Sunday Aug 18, 2019\nഷൗക്കത്തലി ഖാൻUpdated: Sunday Aug 18, 2019\nഎഴുപത്തിമൂന്നാം സ്വാതന്ത്ര്യദിനാഘോഷത്തി ന്റെ ആരവം കെട്ടടങ്ങിയിട്ടില്ല. സ്വാതന്ത്ര്യസമര ത്തിൽ ഒരു പങ്കുമില്ലാത്തവരുടെ, സ്വാതന്ത്ര്യ സമരസേനാനികളുടെ ത്യാഗത്തെ ഒറ്റുകൊടു ത്തവരുടെ ഭരണത്തിൻകീഴിൽ വിവിധ ജന വിഭാഗങ്ങൾ അസ്വാതന്ത്ര്യത്തിലേക്ക് പതിക്കു കയാണ്. 1948ൽ, സ്വാതന്ത്ര്യത്തിന്റെ ഒന്നാം വാർഷികത്തിലും മലപ്പുറം എംഎസ്‌പി ക്യാമ്പിൽ പാറിക്കളിച്ച ബ്രിട്ടീഷ് പതാക അഴിച്ചു മാറ്റി ത്രിവർണപതാക ഉയർത്താൻ പോയ രണ്ടു പേർ. കമ്യൂണിസ്‌റ്റുകാരായ കുട്ടൂസൻ മാഷും പാലോളി മുഹമ്മദ്‌കുട്ടിയും. അർധ രാത്രി നടന്ന വിജയിക്കാതെപോയ ആ സാഹ സികമായ ഓപ്പറേഷനെക്കുറിച്ച് പാലോളി സ്‌മരിക്കുന്നു. ഷൗക്കത്ത് അലിഖാൻ തയ്യാറാക്കുന്ന പാലോളി മുഹമ്മദ്‌കുട്ടിയുടെ, നടന്നുതീർന്ന വഴികളിലൂടെ ജീവചരിത്ര പുസ്‌തകത്തിൽനിന്ന്\n1948ലെ ഒരു വേനൽക്കാലം. വൈകിട്ട് മൂന്നുമണിയായിക്കാണും. ഞാൻ ചോറൊക്കെ തിന്ന് വീട്ടിൽ വിശ്രമിക്കുകയാണ്. കുട്ടുസൻ മാഷ് കുറ്റാമൽ കുന്നിലെ മലഞ്ചെരിവും ലക്ഷ്യമാക്കി ചെങ്കല്ലിന്റെ ഒതുക്കുകയറി എന്റെ വീട്ടിലേക്ക് വരുന്നു. മാഷ് തിണ്ണയിൽ ഇരുന്നു. എന്തോ രഹസ്യ ഉദ്ദേശ്യം ആ വരവിനുണ്ട്. അതല്ലാതെ ഇത്രദൂരം ഈ ചെമ്മണ്ണും ചവുട്ടി ആളും അനക്കവുമില്ലാത്ത കുറ്റാമൽ കുന്നിന്റെ ഉച്ചിയിലേക്ക് കുട്ടൂസൻ മാഷ് വരില്ല. പാർടി സംബന്ധമായ കാര്യങ്ങൾക്ക് ഇങ്ങനെ ഇടയ്‌ക്കിടക്ക് വരാറുള്ള സഖാവ് തന്നെയാണ് അദ്ദേഹം. ഞാൻ അദ്ദേഹത്തോട് കുശലം ചോദിച്ചു. കുട്ടൂസൻ മാഷ്, മാഷാണെങ്കിലും ഇപ്പോൾ മാഷ് അല്ല. അദ്ദേഹത്തിന്റെ സർട്ടിഫിക്കറ്റ് സർക്കാർ റദ്ദാക്കിയിരിക്കുകയാണ്. നിരോധിക്കപ്പെട്ട കമ്യൂണിസ്റ്റ് പാർടിയുടെ കോഡൂരിലെ പ്രധാന പ്രവർത്തകരിൽ ഒരാളാണ് അദ്ദേഹം എന്ന് സർക്കാരിന് തിരിഞ്ഞിരിക്കുന്നു. മാഷെ പണിയും പോയി. കമ്യൂണിസ്റ്റ് പാർടിയുടെ രഹസ്യ പ്രവർത്തനത്തിലാണ് തരിമ്പും പേടിയില്ലാത്ത ആ സഖാവ്. ഞങ്ങൾ തറവാടിന്റെ പുറത്തേക്ക് പറമ്പിലേക്ക് ഇറങ്ങിനിന്നു. മാഷിന് എന്തോ കാര്യമായി പറയാനുണ്ട്.\nഅല്ല മയമുട്ട്യേ ഇന്ന് ആഗസ്ത് പതിനാലല്ലേ. ഇയ്യ് ഇങ്ങനെ ഈ ദിവസം ഇങ്ങനെ ഇരുന്നാൽ മതിയാ. ഞമ്മക്ക് എന്തെങ്കിലും ചെയ്യണ്ടേ. ഇജ്ജ് കുപ്പായം എടുത്തിട്ട് ന്റെ കൂടെ വായോ. നമ്മക്ക് ഒരു പണിയുണ്ട്. ഞാൻ പെരയുടെ അകത്തുകയറി കുപ്പായം എടുത്തിട്ട് പുറത്തേക്കിറങ്ങി. ഞങ്ങൾ പുഴവക്കത്തേക്ക് പതുക്കെ നടന്നു. അങ്ങനെയല്ല മാഷ് എന്നെ പുഴവക്കത്തേക്ക് നയിക്കുകയായിരുന്നു. ഞാൻ മാഷോട് പിന്നെയും ചോദിച്ചു. അല്ല മാഷെ നമ്മളിപ്പൊ എങ്ങട്ടാ പോകുന്നത്. അതൊക്കണ്ട് മയമുട്ട്യേ ജ്ജ് ഒന്ന് മിണ്ടാതിരിക്ക്. ഞാൻ അന്നൊന്നും പാലോളിയല്ല വെറും മയമുട്ടിയാണ്. ഞങ്ങൾ പുഴവക്കത്ത് എത്തി. പുഴ കടക്കാൻ തുടങ്ങി. പുഴ കടന്ന് കലക്ടർ ബംഗ്ലാവിന്റെ അടുത്തെത്തി. വളരെ പതുക്കെയും സൂക്ഷിച്ചുമാണ് കുട്ടൂസൻ മാഷ് മുന്നോട്ടുപോകുന്നത്. എന്താണ് അദ്ദേഹത്തിന്റെ ഉള്ളിലിരിപ്പ് എന്ന് എനിക്ക് ഇതുവരെയും പിടിത്തം കിട്ടിയിട്ടില്ല. ആദ്യത്തെ കലക്ടറേറ്റ് എംഎസ്‌പി ക്യാമ്പിന്റെ എതിർവശത്തുള്ള വീട്ടിലാണ്. അതിന്റെ ഇടയിലുള്ള ഇടത്തായിരുന്നു ഞങ്ങൾ അപ്പോൾ എത്തിയത്. പുഴയെല്ലാം കടന്ന് നനഞ്ഞുകുതിർന്ന് ആ വേനൽക്കാല സന്ധ്യയിൽ ഏറെ വൈകി ഞങ്ങൾ കലക്ടർ ബംഗ്ലാവിന്റെ സമീപത്ത് ഇരിക്കുകയാണ്. കുട്ടൂസൻ മാഷ് ഒന്നും മിണ്ടുന്നില്ല. ഇരുട്ട് കൂടിക്കൂടി വന്നു. സമയം ഏതാണ്ട് പന്ത്രണ്ട് മണിയായി. ബംഗ്ലാവിലേക്ക് കയറുമ്പോൾ കുട്ടൂസൻമാഷ് മൗനംവെടിഞ്ഞ് പറഞ്ഞു. നമ്മളിപ്പോൾ ഇവിടെ ഈ എംഎസ്‌പി ഗ്രൗണ്ടിൽ കൊടിയുയർത്താൻ വന്നിരിക്കുകയാണ്. നിനക്ക് പേടിണ്ടോ. ഞാൻ ഉണ്ടെന്നൊ ഇല്ലെന്നോ പറഞ്ഞില്ല. പുലിമടയിൽ കയറിയ ആട്ടിൻകുട്ടിയെ‌പ്പോലെ ഞാൻ കുട്ടൂസൻമാഷെ പിന്തുടർന്നു. എംഎസ്‌പി ക്യാമ്പിന്റെ വിശാലമായ മൈതാനത്ത് പൈക്കൾ മേഞ്ഞുകൊണ്ടിരിക്കുന്നു. ഞങ്ങൾ കാത്തിരുന്നു. ഞാൻ കുട്ടൂസൻ മാഷുടെ അരയിലേക്ക് നോക്കി. ഒരു കുങ്കുമവും പച്ചയും നിറംകാണുന്നു. അതിന്റെ ചരടിന്റെ തെല്ല് പുറത്തേക്ക് തെറിച്ചുനിൽക്കുന്നു. എംഎസ്‌പി ക്യാമ്പ് ഉറങ്ങുന്നതും കാത്ത് മൈതാനത്തിനരികെ അയവെട്ടുന്ന പൈക്കൾക്ക് പിന്നിൽ ഞങ്ങളിരുന്നു.\nക്യാമ്പിൽ ബൂട്ടുകൾ അമർന്ന് ചവിട്ടുന്നതിന്റെയും ആളുകളുടെയും ശബ്ദം കേൾക്കുന്നു. പാത്രങ്ങളുടെ ചിലമ്പലുകൾ. അങ്ങ് ദൂരെ ക്യാമ്പിന്റെ ഗേറ്റിൽ ഒരു കാക്കിയിട്ട നിഴൽ കൈയിൽ നീണ്ട ബയണറ്റിന്റെ കൂർത്തമുന ആകാശത്തെ തുറിച്ചുനോക്കുന്നു. ക്യാമ്പ് ഇപ്പോൾ നിശ്ശബ്ദം. എനിക്ക് വിശപ്പുതുടങ്ങി. വയറ്റിൽനിന്ന് പുക്കാറത്ത് കേൾക്കുന്നു. ഞങ്ങൾ കൊടിമരം ലക്ഷ്യമാക്കി പതുക്കെ നടക്കാൻ തുടങ്ങി. അയവെട്ടുന്ന പൈക്കളുടെ കണ്ണുകൾ ഇരുട്ടിൽ തിളങ്ങുന്നുണ്ട്. ഞങ്ങൾ പതുങ്ങിപ്പതുങ്ങി ചവുട്ടടിവച്ച് നടന്നതും ചെരിപ്പിന്റെ ശബ്ദം കേട്ടതും നിരനിരയായി കിടക്കുന്ന പൈക്കൾ പേടിച്ച് അമറാൻ തുടങ്ങി. പൈക്കളുടെ പേടിച്ച മ്പേ ശബ്ദം മൈതാനത്തിനപ്പുറം മുഴങ്ങി. എംഎസ്‌പി ക്യാമ്പിന്റെ ഉള്ളിലെത്തിയിരിക്കുന്നു. അതാ ക്യാമ്പിനകത്തുനിന്ന് അപായശബ്ദത്തിന്റെ നീണ്ട മണിനാദം മുഴങ്ങുന്നു. കാക്കിയിട്ട നിഴൽ തിരശ്ശീനമായി പിടിച്ച തോക്കുമായി ഓടാൻ തുടങ്ങുന്നു. ഞങ്ങൾ പതുക്കെ പിന്തിരിഞ്ഞ് നടക്കാൻ തുടങ്ങി. നടത്തമല്ല ചെറിയ ഓട്ടം. ഓട്ടത്തിന്റെ വേഗത കൂടി. എംഎസ്‌പി ക്യാമ്പിനുനേരെ അക്രമമുണ്ടാക്കി എന്ന ആരോപണത്തിന്റെ പേരിൽ രണ്ട് കമ്യൂണിസ്റ്റുകാരെ വെടിവച്ചുകൊല്ലാൻ അന്ന് എളുപ്പമായിരുന്നു. ഭാഗ്യംകൊണ്ടാണ് അന്ന് രക്ഷപ്പെട്ടത്. എംഎസ്‌പി ക്യാമ്പിൽ ആ കൊടിമരത്തിൽ 1947വരെ പാറിക്കളിച്ചിരുന്ന ബ്രിട്ടീഷ് ജാക്ക് എന്ന അധിനിവേശക്കൊടി പാറിക്കളിച്ചിരുന്നു. അതിനെതിരെ രോഷാകുലനായ ഒരു കമ്യൂണിസ്റ്റുകാരന്റെ അത്യാവേശമായിരുന്നു ആ ശ്രമം. ദേശീയപതാക അവിടെ പാറിക്കളിക്കണമെന്ന കുട്ടൂസൻ മാഷ് എന്ന കമ്യൂണിസ്റ്റിന്റെ അതിമോഹം ആ രാത്രിയിലെ പൈക്കളുടെ അമറലിൽ പിന്തിരിഞ്ഞുനടന്നു.


മനസ്സിലെവിടെയോ തുരുമ്പെടുത്ത് കിടക്കുന്ന നന്മയെ പൊടിതട്ടിയെടുക്കും; 'ഹോമി'നെ കുറിച്ച് കെ ടി ജലീല് | kt jaleel post about new movie home\nമനസ്സിലെവിടെയോ തുരുമ്പെടുത്ത് കിടക്കുന്ന നന്മയെ പൊടിതട്ടിയെടുക്കും; 'ഹോമി'നെ കുറിച്ച് കെ ടി ജലീല്\nഇന്ദ്രന്‍സ് ഉള്‍പ്പടെ എല്ലാ നടീനടന്‍മാരും അവരവരുടെ വേഷങ്ങള് നന്നായി ചെയ്തുവെന്നും ജലീല് പറയുന്നു.\nKochi, First Published Aug 26, 2021, 3:28 PM IST\nഇന്ദ്രൻസിനെ കേന്ദ്ര കഥാപാത്രമാക്കി റോജിന് തോമസ് തോമസ് സംവിധാനം ചെയ്ത ചിത്രമാണ് ഹോം. ചിത്രം മികച്ച പ്രതികരണങ്ങളോടെ ആമസോണില് സ്ട്രീമിങ്ങ് തുടരുകയാണ്. ചിത്രത്തെയും അഭിനേതാക്കളെയും പ്രകീർത്തിച്ചു കൊണ്ട് നിരവധി പേരാണ് ഇതിനോടകം രംഗത്തെത്തിയത്. ഇപ്പോഴിതാ സിനിമയെ കുറിച്ച് തന്റെ അഭിപ്രായം രേഖപ്പെടുത്തിയിരിക്കുകയാണ് കെ ടി ജലീല്.\nകെട്ടിലും മട്ടിലും ഉള്ളടക്കത്തിലും മികച്ച കലാസൃഷ്ടിയാണ് ഹോം. പുത്തന് സാങ്കേതിക വിദ്യകള് പഴയ തലമുറയെ അമ്പരപ്പിക്കുന്ന കാലത്ത് ജീവിക്കാന് പ്രയാസപ്പെടുന്ന അച്ഛനമ്മമാരുടെ കഥ. ഇന്ദ്രന്‍സ് ഉള്‍പ്പടെ എല്ലാ നടീനടന്‍മാരും അവരവരുടെ വേഷങ്ങള് നന്നായി ചെയ്തു. ഇത് കാണേണ്ട സിനിമയാണ്. അത് നമ്മുടെ കണ്ണ് നനയിക്കും, ഒപ്പം മനസ്സിലെവിടെയോ തുരുമ്പെടുത്ത് കിടക്കുന്ന നന്മയുടെ തലത്തെ പൊടിതട്ടിയെടുത്ത് ഓര്‍മ്മപ്പുറത്ത് എത്തിക്കുമെന്നും കെ ടി ജലീൽ കുറിക്കുന്നു.\nകെ ടി ജലീലിന്റെ വാക്കുകൾ\n''ഹോം'' എന്ന സിനിമ കണ്ടു. കെട്ടിലും മട്ടിലും ഉള്ളടക്കത്തിലും മികച്ച കലാസൃഷ്ടിയാണത്. പുത്തൻ സാങ്കേതിക വിദ്യകൾ പഴയ തലമുറയെ അമ്പരപ്പിക്കുന്ന കാലത്ത് ജീവിക്കാൻ പ്രയാസപ്പെടുന്ന അച്ഛനമ്മമാരുടെ കഥയാണ് ഹോം പറയുന്നത്. നേട്ടങ്ങളുടെ പർവ്വങ്ങളിൽ വിരാജിക്കുന്നവർക്ക് അതിന് കളമൊരുക്കിയ മനുഷ്യമുഖങ്ങളെ ഓർമ്മിച്ചെടുക്കാൻ തീർച്ചയായും ഈ സിനിമ നിമിത്തമാകും. വായനാനുഭവം പോലെത്തന്നെയാണ് സിനിമാസ്വാദനവും. അവ കണ്ണിനും മനസ്സിനും മസ്തിഷ്കത്തിനും നൽകുന്ന കുളിർമ അനിർവചനീയമാണ്. അഭിനയവും യാഥാർത്ഥ ജീവിതവും തമ്മിലുള്ള അതിർവരമ്പുകൾ എങ്ങിനെയാണ് തേഞ്ഞ്തേഞ്ഞ് ഇല്ലാതാകുന്നതെന്ന് "ഹോം" സാക്ഷ്യപ്പെടുത്തുന്നു. ഇന്ദ്രൻസ് ഉൾപ്പടെ എല്ലാ നടീനടൻമാരും അവരവരുടെ വേഷങ്ങൾ നന്നായി ചെയ്തു. വിജയ് ബാബുവിൻ്റെ "കൈപുണ്യം" ഒരിക്കൽകൂടി തെളിയുകയാണ് ഈ സിനിമയിലൂടെ. റോജിൻ തോമസ് എന്ന മിടുക്കൻ പയ്യൻ മലയാള സിനിമയെ കലാമൂല്യമുള്ള സൃഷ്ടികളാൽ ഇനിയും സമൃദ്ധമാക്കുമെന്ന കാര്യത്തിൽ സംശയം വേണ്ട.\n"ഹോം'' കാണേണ്ട സിനിമയാണ്. അത് നമ്മുടെ കണ്ണ് നനയിക്കും, ഒപ്പം മനസ്സിലെവിടെയോ തുരുമ്പെടുത്ത് കിടക്കുന്ന നന്മയുടെ തലത്തെ പൊടിതട്ടിയെടുത്ത് ഓർമ്മപ്പുറത്ത് എത്തിക്കുകയും ചെയ്യും. പുതുതലമുറയുടെ അറിവിനൊപ്പം യാത്ര ചെയ്ത് വർത്തമാന പരിമിതികളെ അനായാസം മറികടക്കാമെന്ന് ഈ സിനിമ പറഞ്ഞുവെക്കുന്നു. അത്തരം കുടുംബങ്ങളുടെ എണ്ണം നമുക്കുചുറ്റും നാൾക്കുനാൾ പെരുകി വരികയാണ്. കാലം രക്ഷകർത്താക്കളോട് ആവശ്യപ്പെടുന്നതും അതുതന്നെയാണ്. തലമുറ മാറ്റം അസാദ്ധ്യമായ രാഷ്ട്രീയ ഇടനാഴികകളിൽ തലച്ചോറെങ്കിലും മാറ്റിവെക്കാൻ ബന്ധപ്പെട്ടവർ മുതിർന്നില്ലെങ്കിൽ ന്യൂജെൻ അവരെ മാറ്റി പ്രതിഷ്ഠിക്കുമെന്ന മുന്നറിയിപ്പുകൂടി തരാതെ തരുന്നുണ്ട് പുതുതലമുറക്കാരനായ റോജിൻ തോമസ്. ഹോമിൻ്റെ അരങ്ങിലും അണിയറയിലും പ്രവർത്തിച്ച എല്ലാ കലാകാരൻമാർക്കും ഹൃദ്യമായ അഭിനന്ദനങ്ങൾ.\nLast Updated Aug 26, 2021, 3:28 PM IST


ക്രിയാത്മക കാലമെന്ന് പോരൂർ ‘ലോക‌്ഡൗണിൽ’ തായമ്പകയുടെ പുത്തനടവുകൾ | Malappuram | Kerala | Deshabhimani | Friday Apr 3, 2020\nദിനേശ് വർമUpdated: Friday Apr 3, 2020\nപോര‌ൂർ ഉണ്ണികൃഷ്ണനും സഹോദരൻ ശങ്കരനാരായണനും വീട്ടിൽ പരിശീലനത്തിൽ\nതായമ്പകയുടെ എണ്ണങ്ങൾ പൊടിപാറിക്കാറുള്ള മധ്യകേരളത്തിലെ വേനൽക്കണ്ടങ്ങളും പൂരപ്പറമ്പുകളും നിശ്ശബ്ദം. പക്ഷേ, അവിടങ്ങളിലൊക്കെ തകർത്ത‌് കൊട്ടാറുള്ള പോരൂർ ഉണ്ണികൃഷ്ണന്റെ വീട്ടിൽ തായമ്പകയുടെ എണ്ണങ്ങൾ പെരുകുന്നുണ്ട‌്. പുതിയ പരീക്ഷണങ്ങളായി, എണ്ണങ്ങളായി. പരിപാടികൾ നിറയുന്ന സീസണാണ‌് ലോക‌്ഡൗണിൽ ഇല്ലാതായത‌്. എങ്കിലും ഉണ്ണികൃഷ്ണൻ വെറുതെ ഇരിക്കുന്നില്ല. വേനൽക്കാലത്ത‌് പതിവില്ലെങ്കിലും ഇടയ്‌ക്ക് സാധകം. ജ്യേഷ‌്ഠൻ പോരൂർ ശങ്കരനാരായണൻ വീട്ടിലുള്ളതിനാൽ പരീക്ഷണങ്ങൾക്ക് സാധ്യതകളേറെ. കൊൽകൊത്ത ശാന്തിനികേതനിൽ ചെണ്ട അധ്യാപകനായ ശങ്കരനാരായണൻ കോവിഡ‌് 19ൽപ്പെട്ട‌് തിരിച്ചുപോകാനാകാതെ കുടുങ്ങിയതാണ‌്.\nകഴിഞ്ഞ ദിവസം തായമ്പകയുടെ ഒരു ഭാഗം ഇരുവരും ചേർന്ന‌് അതിമനോഹരമായി കൊട്ടി വീഡിയോ ചെയ്തിരുന്നു. സുധീപ‌് പാലനാട‌് ചെയ്യുന്ന സംഗീത വീഡിയോക്കു വേണ്ടി. ക്രിയാത്മക പരിപാടികളാൽ സജീവമാണ‌് ലോക‌്ഡൗൺ കാലമെന്ന‌് പോരൂർ ഉണ്ണികൃഷ്ണൻ പറഞ്ഞു. ‘‘ തായമ്പകയിൽ അടിസ്ഥാനത്തിൽ മാറ്റം വരുത്താതെ ചില അടവുകൾ അതത‌് സമയത്ത‌് ചെയ്തുപോരുന്നതാണ‌്. എന്നാൽ, ഇത്തരം ഇടവേളകളിൽ അവയുടെ കൂടുതൽ സാധ്യതകൾ ആരായാനാകും. ഒരു ‘ഫ്യൂഷ’നെക്കുറിച്ചും ആലോചിക്കുന്നു. കലാകാരന്മാരെക്കുറിച്ച‌് ഏകദേശ ധാരണയായി.\nഅവരെക്കൊണ്ട് ചെയ്തുവാങ്ങാനാണ‌് ഉദ്ദേശിക്കുന്നത‌്. ’’- പോരൂർ പറഞ്ഞു. നാടാകെ മഹാമാരിയുടെ ഭീതിയിൽ നിൽക്കുമ്പോൾ സർവമേഖലയേയും സ്‌പർശിക്കുന്ന, പിണറായിയെപ്പോലെ ഒരു ഭരണാധികാരി നമുക്കുണ്ട് എന്നത് അഭിമാനകരമാണെന്നും പോരൂർ പറഞ്ഞു. തായമ്പക രംഗത്തെ തിരക്കുള്ള കലാകാരനാണ‌് പോരൂർ. മട്ടന്നൂർ, ഉദയൻ നമ്പൂതിരി ഉൾപ്പെടെ വിവിധ കലാകാരന്മാരോടൊപ്പം ഡബിളും ത്രിബിളും പഞ്ചതായമ്പക വരെ ചെയ്യുന്നു.\nഈയിടെ ‘ഒരു ദേശവിശേഷം’ എന്ന സിനിമയിലും അഭിനയിച്ചു. ഒരു സീസണിൽ നൂറിലധികം സിംഗിൾ തായമ്പക വരെ ചെയ്യാറുണ്ട‌്.


രാജസ്ഥാനെതിരെ കൊല്‍ക്കത്തക്ക് എട്ട് വിക്കറ്റ് ജയം - Malayalivartha.com Widgets Magazine\nരാജസ്ഥാനെതിരെ കൊല്‍ക്കത്തക്ക് എട്ട് വിക്കറ്റ് ജയം\n04 MAY 2013 11:55 PM IST\nകൊല്‍ക്കത്ത നൈറ്റ് റൈഡേഴ്‌സിന് സ്വന്തം തട്ടകത്തില് എട്ട് വിക്കറ്റ് ജയം. ഇന്നലെ നടന്ന മല്‍ത്സരത്തില് രാജസ്ഥാന് റോയല്‍സിനെ 16 പന്ത് ശേഷിക്കെ വെറും രണ്ട് വിക്കറ്റ് നഷ്ടത്തിലാണ് കൊല്‍ക്കത്ത തോല്‍പ്പിച്ചത്. 35 പന്തില് പുറത്താകാതെ 49 റണ്‍സെടുത്ത യൂസഫ് പഠാനും 39 പന്തില് 33 റണ്‍സെടുത്ത ജാക് കാലിസുമാണ് കൊല്‍ക്കത്തയുടെ വിജയ ശില്‍പികള്.\nടോസ് നേടി ബാറ്റിംഗ് തെരെഞ്ഞെടുത്ത രാജാസ്ഥാന്‌് 20 ഓവറില് ആറ് വിക്കറ്റ് നഷ്ടത്തില് 132 റണ്‍സെടുക്കാനേ സാധിച്ചുള്ളു. 40 റണ്‍സെടുത്ത മലയാളി താരം സഞ്‌ജു സാംസണാണ് രാജസ്ഥാന്റെ ടോപ് സ്‌കോറര്, 36 പന്തില് ഒരു ഫോറും,2സിക്‌സറുകളും അടങ്ങുന്നതായിരുന്നു സഞ്‌ജുവിന്റെ ഇന്നിംഗ്‌സ്. ഷെയിന് വാട്‌സണ് 35 റണ്‍സും, ഒവൈസ് ഷാ 24 റണ്‍സും രാജസ്ഥാനുവേണ്ടി നേടിയിരുന്നു. 10 കളികളിലെ നാലാം തോല്‍വിയാണ് ഇന്നലെ രാജസ്ഥാന് ഏറ്റുവാങ്ങിയത്. ഈ ജയത്തോടെ കൊല്‍ക്കത്ത പ്ലേ ഓഫ് സാധ്യത നിലനിര്‍ത്തി. ഈ സീസണില് 12 പോയിന്റുമായി രാജസ്ഥാന് മുന്നാം സ്ഥാനത്താണ്. ചെന്നൈ, ബാഗ്ലൂര് ടീമുകളാണ് യഥാക്രമം ഒന്നും രണ്ടും സ്ഥാനങ്ങളില്. ചെന്നൈക്ക് 18 ഉം, ബാഗ്ലൂരിന് 14 ഉം പോയിന്റുകളാണ് ഉള്ളത്.


മലയോര റോഡുകളുടെ പുനർനിർമാണം: സമഗ്രപദ്ധതികൾ തയാറാക്കണം : Deepika.com Nattu Visesham\nമലയോര റോഡുകളുടെ പുനർനിർമാണം: സമഗ്രപദ്ധതികൾ തയാറാക്കണം\nSaturday, September 21, 2019 11:40 PM IST\nമണ്ണാർക്കാട്: മണ്ണാർക്കാട് താലൂക്കിലെ മലയോര റോഡുകളുടെ പുനർനിർമാണത്തിന് സമഗ്രപദ്ധതി തയാറാക്കണമെന്ന ആവശ്യം ശക്തം. ഉരുൾപൊട്ടലും മഴയും പ്രളയവും കാരണം തകർന്നടിഞ്ഞ മലയോര റോഡുകളുടെ പുനർനിർമാണത്തിനായി അധികൃതർ നടപടിയെടുക്കുകയും സമഗ്രപദ്ധതി തയാറാക്കുകയും വേണം.\nകഴിഞ്ഞ രണ്ടുവർഷമായി ഉണ്ടാകുന്ന മഴയും ഉരുൾപൊട്ടലിനെയും തുടർന്ന് മണ്ണാർക്കാട് താലൂക്കിൽ അറുപതോളം റോഡുകളാണ് തകർന്നത്. ഇവ പുനർനിർമിക്കുന്നതിനുള്ള പദ്ധതികളൊന്നും ഇതുവരെയും തയാറായിട്ടില്ല. റോഡുകളാകട്ടെ കാൽനടയാത്രക്കാർക്കുപോലും യോഗ്യമല്ലാത്ത രീതിയിൽ തകർന്നിരിക്കുകയാണ്.\nമലയോര കാർഷികഗ്രാമമായ കാഞ്ഞിരപ്പുഴ, പൂഞ്ചോല ഇരുന്പുചോല, പാലക്കയം, കല്ലടിക്കോട്, മൂന്നേക്കർ, തിരുവിഴാംകുന്ന്, അന്പലപ്പാറ കരടിയോട് എന്നീ മേഖലകളിലെ മലയോര റോഡുകളാണ് പ്രളയക്കെടുതിയിൽ നശിച്ചത്.\nഇവയെല്ലാം തന്നെ പുനർനിർമിക്കുന്നതിനു കോടിക്കണക്കിന് രൂപ ആവശ്യമായി വരും. സ്വയംഭരണ സ്ഥാപനങ്ങളും എംഎൽഎ ഫണ്ടും ഉപയോഗിച്ചാൽ മാത്രമേ ഈ ദുരവസ്ഥയ്ക്ക് പരിഹാരമാകൂ. ഇതിനായി എംഎൽഎയും എംപിയും അടക്കമുള്ള നേതാക്കൾ ശ്രമിക്കണമെന്ന് ആവശ്യം ശക്തമാണ്. ഇരുന്പുചോല, പൂഞ്ചോല, പാലക്കയം മേഖലകളിൽ മാത്രം ഇരുപതോളം മലയോര റോഡുകളാണ് തകർന്നുകിടക്കുന്നത്. ഇവയെല്ലാം നന്നാക്കണമെന്നആവശ്യമാണ് ഉയർന്നത്. മഴയെ തുടർന്ന് റോഡുകളിൽ വലിയ ഗർത്തങ്ങൾ രൂപപ്പെട്ടിരിക്കുന്നത്.\nപൂഞ്ചോല ഭാഗങ്ങളിലാകട്ടെ പല വഴികളിലൂടെയും യാത്ര ചെയ്യാൻ കഴിയാത്ത സ്ഥിതിയാണ്. വട്ടപ്പാറ ഭാഗങ്ങളിലും വ്യാപകമായി റോഡ് നശിച്ചിരുന്നു. പ്രളയംകഴിഞ്ഞ് മാസങ്ങൾ കഴിഞ്ഞിട്ടും അധികൃതർ ആരും തിരിഞ്ഞുനോക്കിയില്ലെന്ന പരാതിയും നാട്ടുകാർ പറയുന്നു. കാഞ്ഞിരപ്പുഴ, തച്ചന്പാറ, തെങ്കര, കോട്ടോപ്പാടം ഗ്രാമപഞ്ചായത്തിലും മലയോര റോഡുകളാണ് തകർന്നത്. റോഡുകളിൽ വ്യാപകതോതിൽ കല്ലും മണ്ണും നിറഞ്ഞിരിക്കുകയാണ്. റോഡുകളുടെ വശങ്ങളിൽ ഇടിഞ്ഞുപോയിരിക്കുകയാണ്. മലയോര റോഡുവികസനത്തിനായി സമഗ്ര പാക്കേജ് തയാറാക്കണമെന്ന ആവശ്യം ശക്തമാണ്.\nകാഞ്ഞിരപ്പുഴ, തെങ്കര പഞ്ചായത്തുകളിലെ മിക്ക റോഡുകളും പുതുക്കിപ്പണിതിട്ട് രണ്ടുവർഷമാകുന്നതേയുള്ളൂ. അപ്പോഴേയ്ക്കും പ്രളയം വന്നെത്തി ഈ റോഡുകളെല്ലാം നശിപ്പിക്കുകയാണ്. മണ്ണാർക്കാടിനെ അട്ടപ്പാടിയുമായി ബന്ധിപ്പിക്കുന്ന ചുരം റോഡും തകർന്നിരിക്കുകയാണ്. കാൽനട യാത്രപോലും യോഗ്യമല്ലാത്ത രീതിയിലാണ് തകർന്നിരിക്കുന്നത്. റോഡ് വികസനത്തിനായി സമഗ്രപദ്ധതി ആവിഷ്കരിക്കുകയും നടപ്പിലാക്കുകയും ചെയ്യണമെന്ന ആവശ്യം ശക്തമാണ്.


14 സെക്കന്റെങ്കിലും നോക്കാതിരിക്കാന്....\nഎല്ലാ 'അവനവന് പടി'ക്കലും നിര്‍ത്തുന്ന ഒരു കുട്ടിബസ്സില് യാത്ര ചെയ്യുകയായിരുന്നു. വലിയൊരങ്ങാടിയിലെ ചെറിയ ബസ്റ്റോപ്പിന് മുമ്പില് ബസ് കുറച്ച് സമയം നിര്‍ത്തിയിട്ടു. അതില് ഒരു യുവതി കൈയിലൊരു വാനിറ്റിബാഗും കണ്ണില് അലക്ഷ്യമായ നോട്ടവുമായി നില്‍ക്കുന്നു. കണ്ണൊഴിച്ച് മുന്‍കൈയും മുഖവുമടക്കം എല്ലാം മറച്ചൊരു സുന്ദരി. നമ്മളു പഠിച്ച കിത്താബിലും ഋഷിരാജ് സിങ്ങിന്റെ കിത്താബിലുമൊന്നും പെണ്ണ് പെണ്ണിനെ നോക്കുന്നതില് 'നോ കമന്റ്' അതുകൊണ്ട് നല്ലോണം നോക്കി. ഞാന് മാത്രമല്ല, ആ ബസ്സിലെ എല്ലാവരുടെയും കണ്ണ് അവളിലായിരുന്നു. അറബിക്കഥകളിലെ രാജകുമാരിയോ മറ്റോ ആണെന്ന് തോന്നും. അത്രയും ഒത്ത ശരീരവും അംഗലാവണ്യവുമുള്ള അവളെ ഞാന് മാത്രം നോക്കാതിരുന്നാല്, സാമാന്യം തടിയുള്ള എന്റെ കുശുമ്പാണെന്ന് കരുതിയാലോ. അല്ലെങ്കിലും ഞാന് സൗന്ദര്യം ആസ്വദിക്കാറുണ്ട്. കാണാന് പാടില്ലാത്തിടത്തല്ലെ ദൃഷ്ടി താഴ്‌ത്തേണ്ടതുള്ളൂ. ഭംഗിയായെഴുതിയ കണ്ണിലുണ്ട് മുഖത്തിന്റെ മുഴുവന് അഴകും. സ്വര്‍ണ വര്‍ണമുള്ള പ്രിന്റുള്ള കറുത്ത തുണിയുടെ മുകളില് നേര്‍ത്ത കറുത്ത തുണിയുടെ പര്‍ദ്ദ. അരക്കെട്ടിന്റെ ഒതുക്കം ഏറ്റവും വശ്യമാക്കുന്ന കട്ടിങ്ങും പിന്നിലേക്കുള്ള അലസമായ കെട്ടും. ഇങ്ങനെ തുടങ്ങി അംഗവടിവുള്ള ആ പെണ്ണിന്റെ എല്ലാ അഴകിനേയും മിഴിവോടെ കാണിക്കുന്നതായിരുന്നു അവളുടെ വസ്ത്രം. ഇങ്ങനെയൊരു പര്‍ദ്ദ ഡിസൈന് ചെയ്ത് മാര്‍ക്കറ്റിലെത്തിക്കാന് എത്രയോ പേരുടെ സമയവും ഊര്‍ജവുമൊക്കെ ചെലവായിട്ടുണ്ടാകും. അത് നമ്മുടെ അളവിനും അഴകിനുമൊക്കെ പാകമാക്കിയെടുക്കാനും ഒരുപാട് അധ്വാനമായിട്ടുണ്ടാവും. എന്നിട്ടും പിന്നെ 14 സെക്കന്റെങ്കിലും പുരുഷന് സ്ത്രീയെ നോക്കാന് പാടില്ലാന്ന് പറയുന്നത്, മിതമായി പറഞ്ഞാല് ഭേദഗതി ആവശ്യമായ നിയമമാണ്.\nപൊതു ഇടങ്ങളില് പ്രത്യക്ഷപ്പെടേണ്ടത് വൃത്തിയും മാന്യവുമായ വസ്ത്രത്തിലായിരിക്കണമെന്നതില് രണ്ടഭിപ്രായമില്ല. പക്ഷേ വസ്ത്രവും ശരീരവും മാത്രമല്ല ശരീരഭാഷ പോലും മാര്‍ക്കറ്റൈസ് ചെയ്തു കഴിഞ്ഞ ഒരു സമൂഹത്തില്, ഒരു വ്യക്തിയിലേക്ക് ആകര്‍ഷിക്കാന് കഴിയുന്ന നോട്ടങ്ങളും അവയുടെ നീളവും അയാള്‍ക്ക് കിട്ടുന്ന അംഗീകാരമായാണ് വിലയിരുത്തപ്പെടുന്നത്. മറ്റുള്ളവരുടെ മുമ്പില് പ്രത്യക്ഷമായിരിക്കുന്നതിനേക്കാള് സമയം അതിനുവേണ്ടിയുള്ള ഒരുങ്ങലിനായി ചെലവഴിക്കേണ്ടി വരുന്നുണ്ട്. തലമുടി മുതല് കാല്‍നഖം വരെ ചെലവേറിയതോ കുറഞ്ഞേതാ ആയ സൗന്ദര്യവല്‍ക്കരണത്തിലൂടെ മറ്റുള്ളവരുടെ മുമ്പില് ആകര്‍ഷണീയമായിരിക്കുക എന്നത് സാര്‍വാംഗീകൃതമായ ഒരു സമൂഹത്തില് 14 സെക്കന്റ് നോട്ടം പാപമാകുന്നത് വിരോധാഭാസമാണ്. മദ്യശാലകള്‍ക്ക് പെര്‍മിറ്റ് നല്‍കുകയും അത് നിരോധിക്കാന് നിയമം കൊണ്ടുവരികയും ചെയ്യുന്ന ഔചിത്യബോധമാണല്ലോ നാട് ഭരിക്കുന്നത്.\nവസ്ത്രം, തയ്യല്, ധരിക്കുന്ന രീതികള് എന്നിവയെല്ലാം അടിക്കടിയുള്ള മാറ്റത്തിന് വിധേയമാണ്. ഉത്തരാധുനികത ഇത്ര നന്നായി പ്രയോഗത്തിലാക്കിയ മറ്റൊരു രംഗമില്ലെന്ന് പറയാം. കോസ്റ്റിയൂം ഡിസൈനിങ്ങ് അപാര സാധ്യതകളുള്ള ഒന്നായി വളരെ പെട്ടന്ന് വളര്‍ന്നിരിക്കുന്നു. ഭാവനയിലുള്ളത് ഡിസൈന് ചെയ്യാന് ആവശ്യമായ തുണികളും തയ്യല് സാമഗ്രികളും വിദഗ്ധരും വിപണിയില് സുലഭമാണ്. റെഡിമെയ്ഡ് വസ്ത്രലോകവും മനസ്സിലുള്ളത് മാനത്ത് കാണിക്കും വിധം വിവിധമാണ്. വസ്ത്രം ഒരു പ്രത്യേക കളറിലോ, മോഡലിലോ തുണിയിലോ ഒന്നും ഉറച്ച് നില്‍ക്കുന്ന ഒന്നല്ല. ശരീരത്തിന്റെയും വസ്ത്രത്തിന്റെയും പ്രദര്‍ശനത്തെ സെല്‍ഫിയുടെയും നവമാധ്യമങ്ങളുടെയും ലോകം നന്നായി പ്രോത്സാഹിപ്പിക്കുന്നുമുണ്ട്.\nകേരളത്തിലെ മുസ്‌ലിം സ്ത്രീകളുടെ വസ്ത്രധാരണത്തിലും രണ്ട് മൂന്ന് വര്‍ഷത്തിനിടെ ഉണ്ടായത് ചടുലമായ മാറ്റങ്ങളാണ്. ഈ മാറ്റത്തെ മൂന്ന് ധാരയില് കൃത്യമായി അടയാളപ്പെടുത്താനാവും. കേരളത്തിലെ സമകാലിക മുസ്‌ലിം ആത്മീയ, വൈജ്ഞാനിക, സാമൂഹ്യ മാറ്റങ്ങളെ അവ സൂക്ഷ്മമായി പ്രതിനിധാനം ചെയ്യുന്നുമുണ്ട്. ഖുര്‍ആന്, പള്ളി, ദിക്‌റ് ദുആ, ഇഅ്തികാഫ്, ജമാഅത്തുകള് എന്നിങ്ങനെ ഒരു കാലത്ത് തങ്ങള് പരിഗണിക്കാന് മറന്നുപോയ ആത്മീയതയിലേക്ക് അതീവ വേഗതയിലും തീവ്രതയിലും നീങ്ങുന്ന സ്ത്രീകള് പര്‍ദ്ദയും വലിയ മക്കനകളും ഉപയോഗിക്കുന്നു. പര്‍ദ്ദയോടൊപ്പം മാത്രമല്ല മറ്റു സാധാരണ വസ്ത്രങ്ങളോടൊപ്പവും ഈ വലിയ മക്കനകള് ഉപയോഗിക്കുന്ന യുവതികള് ധാരാളമുണ്ട്. ഇവരില് മുഖം മറക്കുന്നവരും മറക്കാത്തവരുമുണ്ട്. മറ്റൊന്ന് അക്കാദമിക, സാമൂഹിക പ്രവര്‍ത്തനങ്ങളില് ഏര്‍പെടുന്ന യുവതലമുറ കുറച്ചുകൂടി ചലന സ്വാതന്ത്ര്യമുള്ള ശരീര പ്രദര്‍ശനം കുറഞ്ഞ വസ്ത്രങ്ങള്‍ക്ക് മുന്‍ഗണന നല്‍കുന്നു. കൃത്യമായ ഒരു മാതൃകയില്ലെങ്കിലും നീലാകാശം പച്ചക്കടല് ചുവന്ന ഭൂമി എന്ന രീതിയില് സൗകര്യപ്രദമായ കോമ്പിനേഷനുകള് അതില് സാധ്യമാണ്. മൂന്നാമത്തെ വിഭാഗം മുസ്‌ലിം സ്ത്രീയുടെ സ്വത്വ ചിഹ്നത്തെ ആഘോഷിക്കുന്നവര്, ഒരു ഉദാഹരണം പറയാം. കാമ്പസില് പഠിക്കുന്ന കാലത്ത് സമത്വവും വിപ്ലവവും കമ്മ്യൂണിസവും പറഞ്ഞു നടന്നിരുന്ന നിര്‍മത വാദികളായ രണ്ട് സീനിയര് മുസ്‌ലിം സുഹൃത്തുക്കളുണ്ടായിരുന്നു. വിവാഹം ഉറപ്പിച്ചതായിരുന്നു. വേഷത്തിലും നടപ്പിലും ഭാവത്തിലുമെല്ലാം കേരളത്തിലെ സവര്‍ണ ഹിന്ദു മാതൃകകള്. ഇവരുടെ മകള്‍ക്ക് ഹിജാബിനോട് താല്‍പര്യം. കൂടെ പഠിക്കുന്ന മുസ്‌ലിം കുട്ടികള് നല്ല മൊഞ്ചുള്ള തട്ടങ്ങള് തലയില് ചുറ്റിവരുന്നത് കാണുമ്പോഴാണ് ഇവള്‍ക്കും പൂതി തോന്നുന്നത്. ഏത് സ്വത്വവാദവും ഒരു ഘട്ടം കഴിഞ്ഞാല് ആത്യന്തികതയിലേക്ക് നീങ്ങുമെന്നതിന്റെ ഏറ്റവും നല്ല ഉദാഹരണമാണ് ഹിജാബ്. മാറിടം മറയുന്നതിന് വേണ്ടി തലയില് നിന്നും താഴ്ത്തിയിടാന് പറഞ്ഞ ഒരു വസ്ത്രം മാറിടത്തെ അവഗണിച്ച് മുഖത്തിന് ചുറ്റും തലയില് ചുറ്റിവെക്കുന്ന ഒന്നായി മാറി. മുന്‍കൈയും മുഖവുമൊഴിച്ചുള്ള ഭാഗങ്ങള് മറക്കുന്ന ഏത് വസ്ത്രവും ഇസ്‌ലാമികമെന്നോ മുസ്‌ലിം ഫാഷനെന്നോ അറിയപ്പെടാന് തുടങ്ങി. പര്‍ദ്ദയടക്കം നാനാതരം ഗൗണുകള്, ചുരിദാര്, സ്‌കര്‍ട്ട് പാന്റ്‌സ്, ടോപ്പ് എല്ലാതരം വസ്ത്രങ്ങളും മുന്‍കൈയും മുഖവുമൊഴിച്ചുള്ള ഭാഗങ്ങള് മറച്ചുകൊണ്ട് ശരീരത്തെ പ്രദര്‍ശിപ്പിക്കുന്നവയായി. ഇരുപത് വര്‍ഷത്തിനിങ്ങോട്ടുളള പര്‍ദ പരസ്യങ്ങള് മാത്രം എടുത്ത് പഠിച്ചാല് ഈ വസ്തുത വളരെ വ്യക്തമാകും.\nവസ്ത്ര, സൗന്ദര്യ ശീലങ്ങൡ വന്നിട്ടുള്ള ഈ മാറ്റങ്ങള് പ്രാഥമികമായിത്തന്നെ ഡിമാന്റ് ചെയ്യുന്നത് പൊതുജനത്തന്റെ നോട്ടത്തെയാണ്. തന്നെ കാണുന്നവരുടെ നോട്ടത്തില് തന്റെ മുഖവും ശരീരവും ശരീരഭാഷയും ആകര്‍ഷണീയമായിരിക്കുക എന്നതാണ്. ഈ നോട്ടം തന്നെ ആസ്വാദനത്തിന്റെ തലത്തിലേക്കെത്തുകയും ചെയ്യുന്നു. 14 സെക്കന്റല്ല മണിക്കൂറുകള് തന്നെ നോട്ടത്തെ പിടിച്ചു നിര്‍ത്താനുള്ള കോപ്പുമായാണ് ആണും പെണ്ണും പുറത്തിറങ്ങുന്നത്. എന്നിട്ടും ഈ സംസ്‌കാരത്തെയല്ല മറിച്ച് പ്രദര്‍ശിപ്പിക്കാന് തയ്യാറായവരുടെ അഴകിനെ ആസ്വദിക്കുന്നതിനെയാണ് നമ്മള് വിമര്‍ശിക്കുന്നത്. അതെങ്ങനെയാണ് അതിക്രമമാവുക. പ്രദര്‍ശിപ്പിക്കാന് അവകാശമുണ്ടെങ്കില് നോക്കാനും അവകാശം വേണ്ടേ?\nസൗന്ദര്യം പ്രദര്‍ശിപ്പിക്കുന്നതും ശരീരത്തിലേക്ക് ആകര്‍ഷിക്കുന്നതുമെല്ലാം അവകാശത്തിന്റെയോ അതിക്രമത്തിന്റേയോ തലത്തിലല്ല ഇസ്‌ലാം കാണുന്നത്. മറിച്ച് പൊതു-സ്വകാര്യ ഇടങ്ങളിലുണ്ടാവേണ്ട സദാചാര ശീലങ്ങളായിട്ടാണ്. ശരീരഭാഗങ്ങള് തെളിഞ്ഞും മുഴച്ചും കാണുംവിധമുള്ള വസ്ത്രം, ശ്രദ്ധ ക്ഷണിക്കും വിധം ശബ്ദമുണ്ടാക്കിക്കൊണ്ടുള്ള നടത്തം എന്നിവയെല്ലാം ആണും പെണ്ണും ഒഴിവാക്കേണ്ട ശീലങ്ങളാണ്. അതേസമയം ഇണകള്‍ക്കിടയില് ശരീരം തന്നെ വസ്ത്രമാകുന്നതിനെക്കുറിച്ച് ഖുര്‍ആന് പറയുന്നു. അവിടെ പ്രകടമാവേണ്ട അഴകും വശ്യതയും സുഗന്ധവുമെല്ലാം സുന്നത്തും പറഞ്ഞു തരുന്നുണ്ട്. കാരണം മനുഷ്യ ശരീരത്തിന്റെ വിശേഷിച്ചും സ്ത്രീ ശരീരത്തിന്റെ സൗന്ദര്യത്തിന് എന്തെങ്കിലും നന്മ ചെയ്യാനുണ്ടെങ്കില് അത് ദാമ്പത്യത്തിലാണ്; കുടുംബത്തിന് പുറത്തല്ല. മനുഷ്യന്റെ ശരീരം തെരുവില് പ്രദര്‍ശിപ്പിച്ചത് കൊണ്ട് വല്ല നന്മയും ഉണ്ടായതായി ആരെങ്കിലും അവകാശപ്പെട്ടിട്ടുണ്ടോ? എന്നിട്ടും നമ്മള് കുട്ടികളെ ചെറുതിലേ അപകടകരമായ ശീലം പഠിപ്പിക്കുന്നു. വീടിനുപുറത്ത് പോകുമ്പോള് എല്ലാവിധ അലങ്കാരങ്ങളും അണിയിക്കുകയും തിരിച്ചുവന്നാല് എല്ലാം അഴിപ്പിച്ചു വെക്കുകയും ചെയ്യും. മാറി ചിന്തിച്ചുകൂടെ നമുക്ക്.\nഇറോം ശര്‍മിള പുതിയ പോരാട്ട മുഖം\nവൃദ്ധജനങ്ങള് നന്മയുടെ തണല് മരങ്ങള്\nപോരായ്മകള് പരതുന്നതിനു പകരം നന്മകള് തേടുക\nബാലവേല വികസനത്തിന്റെ മറ്റൊരു മുഖം\nശരീരസൗന്ദര്യം ഗര്‍ഭാവസ്ഥയിലും പ്രസവാനന്തരവും\nആഇശ വിവാദങ്ങള് യാഥാര്‍ഥ്യങ്ങള്